
POŠTOVANI SVEĆENICI, ČASNE SESTRE, VJEROUČITELJI/CE 
I VODITELJI KATOLIČKIH UDRUGA! 


U povodu skore beatifikacije časnog Sluge Božjega IVANA MERZA, 
kojoj se nadamo 2003. g., Postulatura za njegovu beatifikaciju u suradnji s 
Katehetskim uredom Zagrebačke nadbiskupije objavljuje u nekoliko dijelo¬ 
va razne materijale o životu, liku i djelu našeg budućeg blaženi ka koji mogu 
poslužiti za kateheze, propovijedi i predavanja. 

Beatifikacija jednog Božjeg ugodnika jest veliki dar određenom naro¬ 
du i mjesnoj Crkvi. Da možemo dostojno primiti taj dar, potrebna je duhov¬ 
na priprema, napose djece i mladeži; Ivan Merz je bio apostol mladih, a na¬ 
kon svetačke smrti hn/atski su ga biskupi postavili uzorom mladeži. U ovim 
svescima naći ćete raznih materijala koji Vam u tome mogu pomoći. 

Na početku prvog sveska donosimo pismo što ga je uputio predsjednik 
Vijeća za katehizaciju Hrvatske biskupske konferencije biskup Marin Srakić 
svim vjeroučiteljima uoči početka nove vjeronaučne godine 2002./2003. o 
potrebi pripreme djece i mladih za proglašenje blaženim Ivana Merza. Slije¬ 
de potom ostali dokumenti: izjave Pape Ivana Pavla II. i Kardinala Franje Ku- 
harića o Ivanu Merzu, poruka bosansko-hercegovačkih biskupa u povodu 
priprema za beatifikaciju, članak biskupa Mije Skvorca. Ostale izjave hrvat¬ 
skih biskupa s brojnim materijalom o našem budućem blaženiku mogu se 
naći na Internet-stranici I.Merza: www.ffdi.hr/ivan-merz 

Poznato je da, na žalost, ima naših vjernika koji do sada još nisu čuli za 
Ivana Merza, a većina ga veoma slabo poznaje. Toga je svjestan i sam Papa 
Ivan Pavao II. koji je to još jednom očitovao i to ove godine u Kanadi 
prigodom Svjetskog dana mladih. Za vrijeme objeda na koji je pozvao 
predstavnike mladih raznih naroda, uputio je pitanje predstavnici hrvatske 
mladeži Ani Mariji Čagalj o čemu je ona dala izjavu u Glasu Koncila (br. 
32-33, 11-18., VIII. 2002.str. 7): »Papa me pitao jesam li čula za Ivana Merza, 
na što sam mu odgovorila da jesam i da ćemo ga doći pozdraviti kad posje¬ 
ti Hrvatsku u povodu proglašenja Ivana Merza blaženim.« 

Ovo Papino pitanje odaje iskrenu zainteresiranost Svetog Oca za 
našega Ivana Merza. Isto se tako može shvatiti da je upućeno svakome od 
mladih, no najviše nama koji smo kao crkveni djelatnici, vjeroučitelji, odgoji¬ 
telji i pastiri dužni upoznavati vjernike i mlade s uzornim likom našeg 
budućeg blaženika i sveca i porukom koju nam Bog preko njega upućuje. U 
tome smislu materijali u ovim svescima žele Vam pripomoći u informiranju 
vjernika, djece i mladeži o životu i djelu časnog Sluge Božjega Ivana Merza. 

Zagreb, Svi Sveti, 1. XI. 2002. 

POSTULATURA ZA BEATIFIKACIJU IVANA MERZA 

Časni Sluga Božji 

IVAN MERZ 

1896 .- 1928 . 



Ivan Merz rođenje 16. prosinca 1896. g. 
u Banjoj Luci, gdje je 1914. g. završio gimna¬ 
ziju. Nakon tromjesečnog boravka u Vojnoj 
akademiji započinje studij u Beču koji preki¬ 
da zbog početka Prvog svjetskog rata. Poz¬ 
van je u vojsku i poslan na talijansko bojište 
gdje ostaje do 1918. g. Nakon završetka rata 
nastavlja studij književnosti u Beču (1919.- 
1920.) i dovršava ga u Parizu (1920.-1922.). 
Dolazi u Zagreb 1922. g. gdje postaje profe¬ 
sor francuskog i njemačkog jezika. Doktori¬ 
rao je 1923. na Filozofskom fakultetu 
Sveučilišta u Zagrebu radnjom o utjecaju li¬ 
turgije na francuske pisce. 

Razmišljanjem, studijem, a osobito kroz 
ratna stradanja i patnje dolazi do iskrenog 
obraćenja Bogu i uvjerenja o istinitosti kato¬ 
ličke vjere. Svoj život posvećuje Isusu Kristu, 
načinivši kao laik zavjet vječne čistoće. 
Aktivno radi na odgoju hrvatske mladeži u 
tadašnjoj katoličkoj organizaciji “Hrvatski 
Orlovski Savez”, kojoj je dao geslo “Žrtva - 
Euharistija - Apostolat” i u koju uvodi 
načela papinske Katoličke Akcije. Premda 
mlad i kao laik smatran je “stupom Crkve” u 
Hrvatskoj i zalaže se za liturgijsku obnovu. 
Riječju i perom bori se za katoličku vjeru i 
ustrajno promiče njezina moralna načela u 
javnom životu, o čemu je ostavio veliku pisa¬ 
nu baštinu. 

Potpuno odan Crkvi i Papi, Merz je bio 
čovjek žive vjere, iskrene molitve, samoodri- 
canja, dnevne Pričesti, adoracije, predanog 
trpljenja, široke naobrazbe, blizak ljudima i 
svakom je čovjeku iskazivao kršćansku lju¬ 
bav. Ime Ivana Merza značilo je, a znači i da¬ 


Kratka biografija 


nas, program života i rada za vjernika katoli¬ 
ka koji želi raditi na širenju Kristova Kraljev¬ 
stva. Njegovu ideju o osnivanju »svjetovnog 
reda« djelomično je ostvarila Marica Stan- 
ković, utemeljivši zajednicu Suradnica Kri¬ 
sta Kralja. 

Umro je u Zagrebu 10. svibnja 1928. g. u 
32. godini, na glasu svetosti. Na samrti je pri¬ 
kazao svoj život Bogu kao žrtvu za hrvatsku 
mladež. Grob mu se nalazi u Bazilici Srca 
Isusova u Zagrebu, u koju je posljednjih go¬ 
dina života svakodnevno dolazio na sv. misu. 
Još 1958. g. počeo je u Zagrebu postupak za 
njegovo proglašenje blaženim. Dana 5. 
srpnja 2002. svečano je u Vatikanu u Papinoj 
nazočnosti proglašen dekret o herojskim 
krepostima Ivana Merza i od sada Ivan nosi 
naslov “časni Sluga Božji”. Time je otvoren 
put za njegovo skoro proglašenje blaženim i 
svetim. 

Mnogi koji su se molili Ivanu Merzu za¬ 
dobili se po njegovu zagovoru milosti o čemu 
svjedoče brojne objavljene zahvalnice. 

Već za života, a napose nakon smrti, Ivan 
Merz postao je uzor kršćanskog života 
tisućama mladih hrvatskih katolika. Njegovo 
ime značilo je, a znači i danas, program živo¬ 
ta i rada za vjernika katolika koji želi aktivno 
raditi na širenju Kristova Kraljevstva. Natpis 
s vijenca što su mu ga mladi postavili na grob 
još 1929. g., govori nam o njegovu značenju u 
životu vjernika, napose mladih, te je aktua¬ 
lan i danas: »HVALA TI, ORLE 
KRISTOV, ŠTO SI NAM POKAZAO PUT 
K ‘SUNCU’!« 

HRVATSKA BISKUPSKA KONFERENCIJA 

Vijeće za katehizaciju 

Predsjednik 

Strossmayerov trg 6 

31400 ĐAKOVO 

Br. VK-HBK-31/2002. 

Đakovo, 15. kolovoza 2002. 


ČASNI SLUGA BOŽJI IVAN MERZ 

PORUKA SVIM VJEROUČITELJIMA I KATEHETAMA 
U PRIPRAVI ZA PROGLAŠENJE BLAŽENIM 



Poštovane/i vjeroučiteljice i vjeroučitelji! 

Dana 5. srpnja 2002. u Vatikanu su proglašeni dekreti o herojskim krepostima 
časnog Sluge Božjega Ivana Merza i časne Službenice Božje Marije Petković. To je naj¬ 
važniji čin u dovršenju njihova postupka za beatifikaciju, a prije njihova službenog pro¬ 
glašenja blaženima koje očekujemo u proljeće sljedeće godine. 

Približavanje njihove beatifikacije, što će biti dar Svetog Oca našoj domovinskoj 
Crkvi, obvezuje nas da bolje upoznamo ove naše kandidate oltara, kao i poruku koju 
nam Bog upućuje preko njihova svetoga života. 

Na poseban način vama vjeroučiteljima preporučam da upoznate lik časnog Sluge 
Božjega Ivana Merza, prvog laika Crkve u Hrvata koji će biti uzdignut na čast oltara. 
Ivan Merz je bio prosvjetni djelatnik kao što ste i vi. Premda izravno nije predavao vje¬ 
ronauk (bio je profesor francuskog jezika i književnosti), svojim je načinom rada kao 
profesor i odgojitelj, a napose svojim dobrovoljnim angažiranjem u svoje slobodno vri¬ 
jeme u tadašnjim katoličkim udrugama, mnogo učinio za kršćanski odgoj mladeži. 

Časni Sluga Božji Ivan Merz u svojim brojnim spisima ostavio je bogatu duhovnu 
baštinu. Poznata je njegova rečenica koju je još kao student u Parizu zapisao, a koju je i 
Papa Ivan Pavao II. citirao u svome govoru u Splitu (1998.g.): KATOLIČKA VJERA 
JE MOJE ŽIVOTNO ZVANJE. To je svoje zvanje ostvario na zadivljujući i herojski 
način pa ga stoga Crkva želi postaviti za uzor svima kako se u laičkom staležu može 
ostvariti ideal kršćanske svetosti i angažiranog apostolata. 


5 







Ivan Merz kao angažirani laik može biti primjer svakom vjerniku laiku, a pogoto¬ 
vo vama koji ste kao vjeroučitelji izravno uključeni u pastoral Crkve. On pokazuje kako 
se živi duhovni život, kako se po liturgiji sjedinjen s Kristom uspinje prema svetosti, iz 
čega proizlazi apostolski žar u radu za proširenje Kristova Kraljevstva u dušama. Na¬ 
dalje, u Ivanu Merzu imamo krasan primjer kako vjernik laik svoje slobodno vrijeme 
može plodno upotrijebiti u odgoju katoličke mladeži unutar katoličkih udruga. 

Nakon što osobno upoznate časnog Slugu Božjeg Ivana Merza i otkrijete bogat¬ 
stvo njegove duše, kao i aktualnost njegove poruke, nastojte da kao vjeroučitelji upozna¬ 
te i vaše vjeroučenike s tim divnim likom koji je jednako uzor i za mlade kao i za odrasle. 
Pripremajući se za njegovu beatifikaciju potrebno bi bilo da bar jednu katehezu u na¬ 
dolazećoj vjeronaučnoj školskoj godini posvetite upoznavanju Ivana Merza. U životu 
Ivana Merza može se vidjeti kako je iskreno tražio istinu, kako je postupno otkrivao 
Boga i njemu se približavao, kako je i sam prolazio kroz intelektualne i moralne krize, 
kako se borio za čistoću svoju duše. Sve ga to čini veoma bliskim svakom mladom čovje¬ 
ku, koji u svome odrastanju prolazi kroz iste stupnjeve razvoja kroz koje je i mladi Ivan 
Merz prolazio. Svojedobno je ime Ivana Merza značilo »program života i rada« cijelom 
jednom naraštaju katoličke mladeži kojima je postao pravi uzor za kršćanski život. To 
može biti i danas što će mnogo ovisiti o vama vjeroučiteljima koji ćete omogućiti da ga 
vaši vjeroučenici upoznaju. 

Za upoznavanje njegove osobnosti, njegova lika i djela postoji obilna literatura, a 
mnogo od toga već je dostupno na njegovoj Internet-stranici (www.ffdi.hr/ivan-merz). 

Nakon Ivanove smrti njegovi mladi prijatelji i štovatelji (iz Vinkovaca) donijeli su 
mu na grob vijenac s vrpcom - koja se i danas čuva u njegovu muzeju -, a na kojoj piše: 
»HVALA TI ORLE KRISTOV STO SI NAM POKAZAO PUT K SUNCU«. Put ko¬ 
jim išao Ivan Merz prema Suncu-Kristu, i koji je pokazivao drugima i danas je, a bit će i 
uvijek, aktualan jer je to put uspona prema Bogu i ostvarenja kršćanske svetosti. 

Blagopokojni Kardinal Franjo Kuharić koji je o Ivanu Merzu izrekao mnogo go¬ 
vora, prigodom proslave 50. obljetnice njegove smrti izrekao je i ove riječi: 

»Ivan Merz ima mnogo toga reći danas našim mladima, našim sjemeništarcima, 
našim bogoslovima, našim redovnicima i redovnicama, nama svećenicima i biskupima. 
Zaista, ovaj naš dragi Orao bio je apostol vrlo kratko vrijeme, samo šest godina, a unio 
je mnogo, učinio je mnogo, zapalio je mnoge, jer je sam gorio ljubavlju Duha Svetoga 
koja se u njemu razgorila u otvorenost duše da prihvati Isusa za Kralja svoga srca i živo¬ 
ta i da uđe u Njegovo Kraljevstvo.« (Govorna svečanoj Akademiji, 26. XI. 1978.) 

Zahvalimo Bogu za dar svetog života Ivana Merza i s. Marije Petković koje nam 
Crkva želi uzdići na oltar i potrudimo se čuti Božju poruku koju nam Bog preko njih 
upućuje. 

Neka vas u vašem plemenitom pozivu i poslanju prati blagoslov jedinog učitelja i 
zagovor Majke Učiteljice! 

PAPA IVAN PAVAO II. 

I SLUGA BOŽJI IVAN MERZ 


Još za vrijeme Drugog vatikanskog sabora (1962.-1965.), krakovvski nadbiskup i kardinal Karol Woy- 
tila čuo je za Ivana Merza i upoznao je ukratko njegov život zahvaljujući kardinalu Franji Šeperu. U nekoliko 
navrata kardinal Šeper govorio mu je o Ivanu Merzu. To je mnogo kasnije i sam Papa potvrdio u razgovoru 
s biskupom Franjom Komaricom - da mu je nadbiskup Šeper govorio o Merzu još za vrijeme Koncila. 

Kad je krakovvski nadbiskup postao papa, kardinal Šeper već je bio deset godina u Rimu kao pročel¬ 
nik Kongregacije za nauk vjere. Prilikom susreta sa Svetim Ocem kardinal Šeper govorio je također novo¬ 
me papi o Ivanu Merzu; posebno je to bilo kad mu je predavao album Merzovih fotografija, što ga je Sve¬ 
tom Ocu poklonila Postulatura. Ovim svojim interventima kod Pape kardinal Franjo Šeper, koji je pokrenuo 
Merzov proces za beatifikaciju, sigurno je pridonio većem zanimanju Svetoga Oca za Merza, a što je, vjeru¬ 
jemo, koristilo i bržem odvijanju njegova postupka za proglašenje blaženim. Sljedećih godina papa Ivan 
Pavao II. često je spominjao Ivana Merza, napose u susretu s hrvatskim hodočasnicima, posebno mladi¬ 
ma, koji su dolazili u Rim. Ovdje donosimo prikaz svih Papinih govora, nagovora, spominjanja imena i dru¬ 
gih intervenata povezanih s Ivanom Merzom. 


1980. g. 

Nastojte slijediti stope tog velikog katoličkog laika! 

Prvi put Papa je spomenuo Ivana Merza na generalnoj audijenciji srijedom prisutnim brojnim 
hrvatskim hodočasnicima, od kojih su njih 200 bili mladi 
Rim, 30. IV. 1980. 


Koncem travnja 1980. godine 
našle su se u Rimu četiri skupine hrvat¬ 
skih hodočasnika. Svi su sudjelovali na 
generalnoj audijenciji na Trgu sv. Petra, 
30. travnja 1980. Među njima najbrojni¬ 
ja je bila skupina hrvatske katoličke 
mladeži, njih oko dvije stotine, iz svih 
hrvatskih krajeva: Zagreba, Splita, Sa¬ 
rajeva, Banja Luke, Osijeka, Slavon¬ 
skog Broda, Varaždina, Čakovca, Ma¬ 
karske, s Krka, iz Rovinja, Travnika i 
drugih mjesta. Bilo je to već četvrto 
hodočašće mladih koje je došlo u Rim 
nadahnuto primjerom i idejama vjerno¬ 
sti i ljubavi Ivana Merza prema Crkvi i 
Papi. Sv. Otac pozdravio ih je ovim 
riječima: 


Susret Pape Ivana Pavla II. i mladih 
Hrvata u Rimu, 30. IV. 1980. 

“Dragi moji Hrvati! Pozdravljam sve 
hodočasnike iz Hrvatske, a posebno grupu mladih 
koji su došli pod vodstvom oca Božidara Nagya, isu¬ 
sovca, i oca Marijana Tolja, konventualca, u Vječni 
Grad, na spomen hodočašća koje je vodio u Rim po¬ 
kojni profesor, Sluga Božji, doktor Ivan Merz. Vi na- 
stojte slijediti stope tog velikog katoličkog laika! 

Pozdravljam također i hodočasnike koji su došli 
u povodu velikog jubileja svetog Benedikta, zaštitnika 
Europe, pod vodstvom opata oca Martina Kirigina, 


benediktinca, i oca Roka Tomića, franjevca. Ideali 
svetog Benedikta znače mnogo i za današnju Europu. 

Dragi moji Hrvati, ostanite uvijek vjerni Isusu 
Kristu, nebeskoj Majci Mariji, svetoj Crkvi. Zapamti¬ 
te i kažite to i kada se vratite svojim kućama, da vas 
Papa voli i blagoslivlje rado vas i sve vaše." 

Mladi hrvatski hodočasnici predali su tom pri¬ 
godom kao poklon sv. Ocu album fotografija Sluge 
Božjega Ivana Merza sa svojim potpisima i zamolili su 
sv. Oca da Ivana Merza proglasi blaženim i svetim. 


1981. g. 

Kao Merz, tražite Isusa preko liturgije, 
da ga možete što bolje upoznati i slijediti. 

Riječi pape Ivana Pavla II. hodočašću od 250 mladih Hrvata na Trgu sv. Petra 
29. IV. 1981. 



peto hodočašće mladih koje se nadah¬ 
njuje primjerom Ivana Merza. Sv. Otac 
ih je pozdravio ovim riječima: 


Papa Ivan Pavao II. i mladi Hrvati u Rimu, 
na Trgu sv. Petra, 29. IV. 1981. 

Na generalnoj audijenciji u srijedu, 29. travnja 
1981., papa Ivan Pavao II. pozdravio je 250 mladih 
Hrvata koji su došli u Rim vođeni primjerom ljubavi i 
vjernosti Sluge Božjega Ivana Merza prema Crkvi, 
Papi i Rimu. Došli su iz raznih krajeva Hrvatske: Za¬ 
greb, Varaždin, Koprivnica, Virovitica, Split, Zadar, 
Hvar, Osijek, Slavonski Brod, Slavonska Požega, Ban¬ 
ja Luka, Sarajevo, Duvno, Livno i druga mjesta. 
Hodočašće je organizirao Katehetski centar Bazilike 
Srca Isusova iz Zagreba, zvan “Palma”. Bilo je to već 


“Dragi moji mladi Hrvati! Već po 
peti put grupa mladih iz Hrvatske, koji se 
oduševljavaju životom i radom Sluge 
Božjega, profesora doktora Ivana Mer¬ 
za, došli su u Rim i traže blagoslov Sv. 
Oca. Drago mije da i vas mogu pozdravi¬ 
ti među ostalim hodočasnicima iz Zagre¬ 
ba. Vama je uzor profesor Merz, i to je 
dobro. I vi, kao što je to činio Merz, 
tražite Isusa preko liturgije, da ga 
možete što bolje upoznati i slijediti. Bu¬ 
dite dosljedni kao što je bio Merz. Izbje¬ 
gavajte grijeh. Hrabro svjedočite za Isusa 
bez straha, ponosni da ste katolici. Primi¬ 
te moj apostolski blagoslov i prenesite ga 
svim svojima u mojoj dragoj Hrvatskoj.” 

Dva tjedna nakon ovoga susreta s 
Papom na istom Trgu sv. Petra, za vrije¬ 
me generalne audijencije, 13. svibnja 
1981., na sv. Oca izvršen je atentat. 
Teško ranjen, Papa je prevezen u bolnicu. Upravo 
čudom Sveti je Otac ostao na životu. Da nije smrtno 
stradao i da se oporavio od posljedica atentata, to je 
pripisao zagovoru Gospe Fatimske, jer je atentat bio 
izvršen upravo na dan kad je bilo prvo Gospino uka¬ 
zanje u Fatimi. Stoga je Papa godinu dana kasnije, kad 
se oporavio, na isti dan atentata, 13. svibnja 1982. go¬ 
dine, hodočastio u Fatimu da zahvali Gospi za njezinu 
zaštitu. 











Papa Ivan Pavao II. primio je u privatnu audijenciju 30. IV. 1982. u Vatikanu 300 mladih Hrvata. 


1982. g. 

Budite vjerni Crkvi i hijerarhiji kao Ivan Merz 

Papin pozdrav hodočašću od 300 mladih Hrvata u Rimu 
28. travnja 1982. 


Već tradicionalno prvosvibanjsko hodočašće mladih Hrvata u Rim ovaj put okupilo je 300 sudio¬ 
nika iz svih hrvatskih krajeva, koji su, nadahnjujući se na primjeru Ivana Merza, došli izraziti svoju 
odanost Kristovu Namjesniku i pohoditi sveta mjesta naše vjere, koja u Vječni Grad privlače milijune 
vjernika. Sudjelovali su u generalnoj audijenciji u srijedu, 28. travnja 1982. i Papa ih je pozdravio ovim 
riječima: 


“Dragi moji mladi Hrvati, štovatelji Sluge 
Božjega dr. Ivana Merza. S radošću pozdravljam vas, 
koji ste u tako velikom broju došli u Vječni Grad. Vi 
se nadahnjujete idejama profesora Merza. On je jako 
ljubio Crkvu i Kristova Namjesnika. Kada su ga jed¬ 
nom zapitali zašto ljubi Katoličku Crkvu i sv. Oca, od¬ 
govorio je: ‘Jer u Crkvi vidim jasnu sliku Spasitelja i 
Boga, a u sv. Ocu Papi, pod prilikama čovjeka, vidim 
Boga i Gospodina svoga.’ Evo vam primjera! Pozdra¬ 
vite mlade u dragoj mi Hrvatskoj i recite im neka i oni, 
kao i dr. Merz, budu uvijek vjerni Crkvi i hijerarhiji, 


neka ljube Isusa i Mariju. Papa vas voli i blagoslivlja 
sve vas i vaše obitelji.” 

Prigodom ovog hodočašća trideset i četvero 
mladih položilo je zavjet čistoće do braka, kao što su 
to učinili godinu dana ranije četrdeset i četiri hrvatska 
mladića i djevojke za vrijeme hodočašća u Lurdu. Na 
ovaj su zavjet mladi bili potaknuti pozivom Sv. Oca za 
očuvanje temeljnih moralnih vrijednosti, te primje¬ 
rom Sluge Božjega Ivana Merza, koji je učinio isti zav¬ 
jet u dobi od devetnaest godina. 

Susret mladih iz Zagreba, njih tri stotine, sa Svetim Ocem Ivanom Pavlom II. u posebnoj audijenciji u Va¬ 
tikanskom dvoru 2. svibnja 1983. g. Uz Papu desno isusovac o. Izidor Jedvaj, voditelj hodočašća. - Ovu fo¬ 
tografiju objavljujemo u spomen mnogim mladima i njihovim svećenicima voditeljima koji su pretrpjeli 
progone i šikaniranja od tadašnjeg komunističkog režima zbog sudjelovanja na ovom hodočašću. 


1983. god. 

Svratite pozornost na euharistijski život kao Merz 
koji je svaki dan primao svetu pričest, često je adorirao, 
često se ispovijedao! 

Papin govor upućen skupini od 300 mladih Hrvata na posebnoj audijenciji u Vatikanu 
2. svibnja 1983. 


Za prvosvibanjske dane došlo je u Rim ponovno veliko hodočašće mladih Hrvata. I te ih je godi¬ 
ne bilo tri stotine. Vođeni su istim idealima koji su nadahnjivali Ivana Merza. Dana 2. svibnja 1983. bili 
su primljeni u posebnu audijenciju kod Pape. Svetog Oca pozdravio je mladić Simun Petričević. Po¬ 
tom je Papa uputio svoj govor: 


“Hvaljen Isus i Marija! Dragi moji mladi Hrvati! 
Kao i prošlih godina, i ovaj put došli ste u velikom bro¬ 
ju iz Zagreba, Splita i ostalih hrvatskih krajeva posjetiti 
Rim. Dobro došli! 

Vaše hodočašće u ovoj Svetoj godini Otkupljen¬ 
ja ima posebno značenje: želja da dobijete na svetim 
mjestima oproštenje među tisućama i tisućama 
hodočasnika iz cijeloga svijeta. 

Vi se nadahnjujete idejama velikog apostola 
hrvatske mladeži, profesora Ivana Merza. I on je, po¬ 
put vas, pobožno hodočastio u Rim Svete godine 1925. 


s grupom od stotinu mladića i bili su primljeni u audi¬ 
jenciju od mog prethodnika, slavne uspomene, pape 
Pija XI. Tom prilikom Sveti Otac (Papa Pio XI.), 
između ostaloga, kazao je: ‘Naši su prethodnici s pot¬ 
punim pravom vas nazvali ‘ Antemurale Christianita- 
tis.’ Taj dični naslov, tu divnu pohvalu, podijelili su 
vašem narodu kao znak osobitoga priznanja, jer ste 
zaista bili bedem kršćanstva. Potrebno je da i vi veli¬ 
kodušno nastavite ove slavne tradicije i budete be¬ 
dem Svete Crkve.’ 

Da, dragi moji mladi Hrvati, vi, poput vašega 
ideala, profesora Merza, trebate ljubiti i biti vjerni Sve¬ 
toj Crkvi i Svetom Ocu Papi. 

Poznato mi je da u ovoj godini slavite euharistij- 
ske kongrese i pripremate se sljedeće godine za Nacio¬ 
nalni euharistijski kongres u svetištu na Mariji Bistrici. 
Kao doktor Merz, tako i vi posebno svratite pozornost 
na euharistijski život, koji je nadahnuo mnoge mlade 
duše. On je svaki dan primao svetu pričest, često je 
adorirao, često se ispovijedao i imao je posebnu ljubav 
prema Majci Božjoj. Nemojte, dragi moji mladi, zabo¬ 
raviti važnost česte svete ispovijedi. Ona je temelj 
vašega duhovnoga života. Ona vas veže uz Krista. 

Vraćajući se vašim kućama, ponovno učvršćeni 
vjerom i ljubavlju prema Isusu u Svetoj Crkvi, ponesite 
iz Vječnoga Grada taj plamen ljubavi i vjernosti. Neka 
ova Sveta godina bude za vas uistinu godina Otkup¬ 
ljenja. Budite apostoli među svojim kolegama u školi 
ili na radu. Pozdravite mlade Hrvate u domovini i 
kažite im da Papa za njih moli, da misli na njih i da ih 
voli. Pozdravite svoje roditelje, braću i sestre. Vama i 


svima njima od srca rado podjeljujem svoj Apostolski 
blagoslov." 

Komunističke vlasti krivim su okom gledale 
ovako velike dolaske mladih Hrvata u središte 
kršćanstva, u srce Crkve. Tražile su bilo kakav povod 
da osujete ovo povezivanje hrvatske mladeži s Ri¬ 
mom i Papom po uzoru na Ivana Merza. Na ovom 
hodočašću bila je pred mladima spomenuta velika 
tabu tema - Bleiburg i hrvatske žrtve koje su ondje 
stradale. Nakon ovoga hodočašća policija je u Zagre¬ 
bu počela pozivati mlade vjernike hodočasnike, ispi¬ 
tivati ih, prijetiti im i ucjenjivati ih. Približno sedam¬ 
deset mladih i njihovih voditelja svećenika ostalo je 
bez putovnica koje su im bile oduzete. 

Vjernost Rimu i Papi velika je milost. I velika je 
milost da smo članovi jedne svete, katoličke i apostol¬ 
ske Crkve. A za to treba nešto i pretrpjeti. Bez obzira 
na sve neugodnosti što su im prouzročili komunistički 
vlastodršci i njihov policijski aparat, upravo zbog tih 
komunističkih progona u mnogima je još više porasla 
ljubav prema Crkvi, prema Kristovu Namjesniku i 
prema središtu kršćanstva. 


1984. g. 

Ivan Merz - bio je to veliki čovjek! 

Simpozij u Rimu o katoličkom laikatu u povodu 60. obljetnice uvođenja 
Katoličke Akcije u Hrvatsku 12. i 13. travnja 1984. 

U Rimu na Lateranskom sveučilištu održanje 12. i 13. travnja 1984., simpozij o hrvatskom kato¬ 
ličkom laikatu u povodu proslave 60. obljetnice uvođenja Katoličke akcije u Crkvi u Hrvatskoj, za što 
je najviše zaslužan Sluga Božji Ivan Merz, o kojemu je na Simpoziju bilo održano posebno predavanje. 
U srijedu, 16. travnja, sudionici Simpozija sudjelovali su na generalnoj audijenciji i Papa ih je pozdra¬ 
vio ovim riječima: 

“Srdačno pozdravljam sve sudionike Simpozija 
o hrvatskom katoličkom laikatu u dvadesetom stol¬ 
jeću što se ovih dana održao u Rimu. Simpozij je po¬ 
kazao veliko bogatstvo djelovanja hrvatskih laika u 
prvoj polovini našega stoljeća. Njihov primjer neka 
ohrabri današnje hrvatske katoličke laike da slijedeći 
koncilsko učenje o laikatu otkriju svoje nezamjenjivo 
mjesto u Crkvi, kako bi svojim životom mogli dati svje¬ 
dočanstvo za evanđeoske vrijednosti na rast crkvene 
zajednice i za opće dobro društva. Vama i hrvatskim 
katoličkim laicima u domovini i po svijetu od srca 
podjeljujem svoj apostolski blagoslov.” 

Na ovome Simpoziju sudjelovao je i dr. Slavko 
Šarić, učenik i nasljednik dr. Ivana Merza, kao profe¬ 
sor francuskog jezika na Nadbiskupskoj gimnaziji u 
Zagrebu. Na audijenciji je bio u prvom redu, pa ga je 
Papa srdačno pozdravio i s njime je izmijenio nekoli¬ 
ko riječi. Čuvši za Slugu Božjega Ivana Merza, Sveti 
Otac je rekao: “Bio je to ve li k čovjek, vel ik čovjek.” 


Papa Ivan Pavao II. s mladim Hrvatima 
iz Subotice, u Rimu, ljeto 1985. 

1986. g. 

Euharistija, apostolat i žrtva vode prema Kristu - Životu 

Posebna audijencija za mlade Hrvate u Vatikanu, I. svjetski dan mladih 
21. ožujka 1986. 



Papa Ivan Pavao II. i splitsko-makarski nadbiskup Fra- 
ne Franić s mladim Hrvatima u Castelgandolfu, 1987. 


Stotine mladih Hrvata hodočastilo je u 
Rim za Prvi svjetski dan mladih koji se tih dana 
održavao u Rimu. Zalaganjem o. Božidara Nag- 
yja, urednika hrvatskog programa Radio Vati¬ 
kana, bili su primljeni u posebnu audijenciju 
kod Svetoga Oca. Papa im je održao govor u ko¬ 
jem je istaknuo mnoge misli i ideje velikoga 
apostola hrvatske mladeži, Ivana Merza, a da ga 
imenom nije spomenuo; zbog komunističkih 
progona hrvatske mladeži prethodnih godina 
toga časa nije bilo uputno javno ga spominjati, 
ali je ipak Papa njegove misli predstavio u jav¬ 
nosti. Svi oni koji poznaju život Ivana Merza, 
odmah su prepoznali na koga je Papa mislio kad 
je citirao određene poznate misli iz Merzove 
ostavštine. 

Navodimo nekoliko ideja Ivana Merza 
koje je Papa spomenuo u svome govoru. “Život 
mi je Krist.” To su Pavlove riječi od kojih je 
Merz učinio za sebe ideju vodilju svoga života i 
navodi je u svome testamentu. Potom: “Žrtva - 
Euharistija - Apostolat” - tri riječi koje je Ivan 
Merz kao geslo predao Hrvatskom orlovskom savezu, 
a postale su potom program života za tisuće mladih 
katolika koji su slijedili primjer svoga apostola. Svaku 
od tih riječi, kao što ćemo vidjeti, Papa je opširno pro¬ 
tumačio. Na koncu je Sveti Otac spomenuo da su mu 
poznate okolnosti dolaska mladih Hrvata u Rim. 
Time je aludirao na velike žrtve što ih mladi Hrvati 
čine da bi došli do vječnoga grada Rima, a u kojem su, 
kad dođu, smješteni sirotinjski, jednostavno i često 
moraju spavati na betonskim ili kamenim podovima, u 
vrećama za spavanje i si. 

Audijencija je bila u Klementinskoj dvorani u 
Vatikanu, 21. ožujka 1986. g. Evo cjelovitog Papina 
govora što ga je uputio mladim Hrvatima: 

“Hvaljen Isus i Marija! Dragi mladi iz Zagreba i 
Varaždina! Dobro došli u Vječni Grad, u kuću zajed¬ 
ničkog Oca. Željeli ste proslaviti Prvi svjetski dan mla¬ 
dih zajedno s mladima Rima okupljeni oko Kristova 
Namjesnika. Raduje me vaš dolazak. Želim da vam 
donese obilnu duhovnu korist. 

Kao toliki vaši vršnjaci, i vi stojite pred životom i 
sigurno se pitate što će vam budućnost donijeti. 
Budućnost je vaša samo u mjeri koliko ćete se znati 
oduprijeti napastima zla i potvrditi svoju osobnost 
prianjajući uza sve ono što je istinito, pravedno i do¬ 


bro. A sve to je utjelovljeno u Isusu Kristu. “Život mi 
je Krist”, rekao je veliki apostol naroda, sveti Pavao, 
čiji ste grob i baziliku jučer pohodili. Ove Apostolove 
riječi toliki mladi kroz stoljeća, također i u vašem 
hrvatskom narodu, učinili su sadržajem svoga života. 
U Isusu su pronašli prijatelja, izgradili svoju osobnost, 
usrećili svoj život i živote drugih. A gdje ćete naći Isu¬ 
sa? U prvom redu u Euharistiji koju vam Crkva daje 
kao duhovnu hranu. Okrijepljeni snagom svete 
Pričesti spremnije ćete se moći uključiti u apostolat 
širenja Isusove istine i ljubavi što Crkva očekuje od 
svakog krštenika. Posebno poziva mlade da budu apo¬ 
stoli svojih vršnjaka. Žrtva i odricanje što traži svaki 
plemeniti i uzvišeni cilj, kao što je život po Evanđelju i 
svjedočenje za Isusa, neće vam biti teški ako hranite 
svoju dušu iskrenom molitvom. U vašem hodu zajed¬ 
no s Isusom prema ostvarenju svoje budućnosti neka 
vas prati naša Nebeska Majka Marija. 

Poznate su mi okolnosti vašega boravka u 
Vječnom Gradu. Zahvaljujem svima koji vam pomažu 
hodočastiti na sveta mjesta naše vjere. 

Vama, svima vašima, a napose mladima u vašoj 
domovini koji su se uključili u proslavu Prvog svjet¬ 
skog dana mladih od srca podjeljujem svoj apostolski 
blagoslov." 

1989. g. 

Treba raditi za Merzovu beatifikaciju! 

Radi li se u njegovoj domovini dovoljno na tome? 

Biskup Franjo Komarica o svojim susretima s Papom u vezi Ivana Merza 


Biskup Franjo Komarica često se susretao s Pa¬ 
pom Ivanom Pavlom II. i govorio je s njime o Ivanu 
Merzu. Ovdje donosimo njegovu izjavu o tim susreti¬ 
ma. Izjava je objavljena u brošuri Sluga Božji Ivan 
Merz Zagreb, 1989. g., i u Glasilu Postulature, br. 1-2, 
1991, str. 1 

»U mjesecu listopadu 1987. održana je u Rimu 
Biskupska sinoda o laicima na kojoj sam aktivno sud¬ 
jelovao kao predstavnik biskupske konferencije. U 
svom sam interventu tijekom Sinode o svjetovnjacima 
spomenuo pred Svetim Ocem i pred svim sinodalnim 
očima Ivana Mreža kao primjer katoličkog svjetovnja¬ 
ka i apostola. 

Tijekom trajanja Sinode bili su pozvani k Sve¬ 
tom Ocu na zajednički ručak svi biskupi srednje Euro¬ 
pe, među kojima sam bio i ja. Prije ručka smo se pred¬ 
stavili Sv. Ocu. Kada je došao red na mene i kad sam 
mu rekao da sam pomoćni biskup u Banjoj Luci, od 
kuda je bio i Ivan Merz, Papa je odmah spontano rea¬ 


girao: “Ah, Merz! Ja za njega znam! Više sam puta o 
njemu govorio. Treba raditi za Merčevu beatifikaciju! 
Radi li se u njegovoj domovini dovoljno na tome?” 
Nakon ručka zamolio sam Sv. Oca za kratki razgovor, 
što je on dobrohotno prihvatio, premda je bio umo¬ 
ran. Sv. Otac srdačno me primio za ruku i desetak smo 
minuta razgovarali. Papa je ponovno spomenuo Mer¬ 
za i potrebu da bi se više poradilo na njegovoj stvari, 
jer da je ponajprije na nama, u domovini, da po¬ 
spješimo njegov kult kako bi se popeo na čast oltara. 

U siječnju 1989. bio sam skupa s ostalim našim 
biskupima u Rimu “ad limina”. Zastupao sam svoju 
biskupiju, jer je ordinarij, msgr. Alfred Pichler, bio 
bolestan. Prilikom razgovora s Papom, kad sam mu 
spomenuo da sam iz Banje Luke, Papa je odmah re¬ 
kao: “Ivan Merz”. Pitao je da li se za Merza radi u do¬ 
movini, te je istaknuo da je to vrlo potrebno.« 

Biskup Franjo Komarica 
Banja Luka 


1991. g. 

Papa blagoslovio reljef Ivana Merza 

1. svibnja 1991. g. 


Na generalnoj audijenciji 1. svibnja 1991, u 
nazočnosti više skupina hrvatskih hodočasnika, Papa 
Ivan Pavao II. blagoslovio je brončani reljef Ivana 
Merza koji je namijenjen za Dom hrvatskih 
hodočasnika u Rimu. Temeljna ideja reljefa, koju je 
dao o. Božidar Nagy, postulator kauze Sluge Božjeg, 
jest: Ivan Merz povezuje Hrvate s Rimom. Reljef je 
djelo hrvatskog umjetnika Ante Starčevića, koji je za 
tu prigodu osobno došao u Rim, sudjelovao u general¬ 
noj audijenciji i bio nazočan dok je Sveti Otac blago¬ 
slovio reljef. Papa je pozdravio nazočne Hrvate slje¬ 
dećim riječima: 

»Dragi hrvatski hodočasnici, srdačno vas poz¬ 
dravljam! Čovjek jedino uz pomoć Božju i slijedeći 
njegove zakone može izgraditi društvo koje će biti ui¬ 
stinu čovječno. Potrebno je zbog toga da kršćani svo¬ 
jim življenjem pokažu nezamjenjivost i blagodat 



Papa Ivan Pavao II. blagoslivlje reljef Ivana Merza 
za Dom hrvatskih hodočasnika u Rimu, 1. V. 1991. 

evanđeoskih načela za pojedinca, obitelj i cijelo 
društvo. Na vas i na vašu domovinu Hrvatsku zazivam 
puninu Božjeg blagoslova i mira. Rado ću ovom pri¬ 
godom blagosloviti umjetničko djelo na kojem je pri¬ 
kazan Sluga Božji Ivan Merz, a koje je napravljeno za 
“Domus Croata” u Rimu. Hvaljen Isus i Marija!« 


Brončani reljef Ivana Merza, rad akademskog kipa¬ 
ra Ante Starčevića u Domu hrvatskih hodočasnika 
u Rimu. Kopija ovoga reljefa nalazi se u Osnovnoj 
školi »Dr. Ivan Merz« u Zagrebu, ul. Račkoga 4. 


1994. g. 


Ivan Merz - Istaknuti laik u svjedočenju Evanđelja 

Papa spomenuo Ivana Merza 
u svome prvom govoru prilikom prvog posjeta Hrvatskoj 
Zagreb, 10. rujna 1994. g. 


Tijekom svoga prvog pohoda Hrvatskoj, u svo¬ 
me prvom govoru u zagrebačkoj katedrali, 10. rujna 
1994., papa Ivan Pavao II. spomenuo je i Slugu 
Božjega Ivana Merza kad je nabrajao naše istaknute 
duhovne velikane. Spomenuvši najprije dva kanonizi¬ 
rana hrvatska sveca, sv. Nikolu Tavelića i sv. Leopolda 
Mandića, Papa je potom nastavio: 


“Iz dugog niza muževa i žena koji su se u naše vri¬ 
jeme istakli življenjem kršćanskih vrlina, želim spome¬ 
nuti Sluge Božje: Josipa Langa, pomoćnog zagrebačkog 
biskupa, franjevce Antu Antića i Vendelina Vošnjaka, 
kao i Ivana Merza, istaknutog laika u svjedočenju 
Evanđelja. Najsvjetliji lik je, bez sumnje, nadbiskup i 
kardinal Alojzije Stepinac.” 


1996. g. 

“Nadahnjivati se vrijednostima katoličkih načela 
koja je promicao dr. Ivan Merz!“ 

Proslava 100. obljetnice rođenja Ivana Merza. Papin pozdrav i blagoslov sudioncima proslave. 
Zagreb, 14.-16. prosinca 1996. 


Prigodom proslave i održavanja simpozija o 
Ivanu Merzu u povodu 100. obljetnice njegova 
rođenja, papa Ivan Pavao II. poslao je svoju poruku 
preko msgr. Giulia Einaudija, apostolskog nuncija u 
Hrvatskoj. 

“Obaviješten o znanstvenom simpoziju u povo¬ 
du proslave stote obljetnice rođenja Ivana Merza, 
koja će se održati u Zagrebu 14., 15. i 16. prosinca, 
Sveti Otac želi uputiti svim organizatorima i sudioni¬ 
cima spomenutog simpozija svoje očinske pozdrave i 
potaknuti ih da se i danas nadahnjuju vrijednostima 


katoličkih načela za koja se zalagao i svesrdno ih pro¬ 
micao dr. Merz, koji je u svemu bio vjeran nauku Ka¬ 
toličke Crkve i odan Kristovu Namjesniku i Apostol¬ 
skoj stolici. Kao zalog uspješnog odvijanja ovoga sku¬ 
pa i postizanje obilnih duhovnih plodova, Sveti Otac 
od srca podjeljuje svoj apostolski blagoslov. Ovoj po¬ 
ruci Svetog Oca Ivana Pavla II. pridružujem i ja svoje 
osobne najbolje želje za plodonosan rad znanstvenog 
simpozija uz srdačne pozdrave i štovanje.” 

+Giulio Einaudi, apostolski nuncij 

1998. g. 

U Merčevoj rečenici “Katolička je vjera moje životno 
zvanje” Papa je sažeo svjedočanstva krščanskog života 
hrvatskih duhovnih velikana 

Papa Ivan Pavao II. ponovno spomenuo Ivana Merza za vrijeme svoga drugog pohoda 
Hrvatskoj od 2. do 4. X. 1998. 


Papa 

Ivan Pavao 
II. predvodi 
svetu misu 
u Splitu 
na Znjanu, 
4. X. 1998. 
na kojoj je 
spomenuo 
Ivana 
Merza. 

Prigodom svoga drugoga posjeta Hrvatskoj, od 
2. do 4. X. 1998., Sveti je Otac i ovaj put spomenuo 
Slugu Božjega Ivana Merza, kao što je to učinio i prili¬ 
kom prvoga posjeta Hrvatskoj 1994. Kod ovoga dru¬ 
gog pohoda Papa gaje spomenuo u svojoj propovijedi 
na svečanoj sv. misi s vjernicima južne Hrvatske u 
Splitu na Žnjanu, 4. listopada 1998. Donosimo ovdje 
navod iz četvrte točke govora Svetoga Oca da bismo 
bolje mogli uočiti kontekst u kojemu je Merz spome¬ 
nut. 

“Predragi, Split i Solin su druga i završna posta¬ 
ja ovoga mojeg pastirskog pohoda Hrvatskoj. Ova dva 
mjesta imaju sasvim posebno značenje u razvoju 
kršćanstva u ovdašnjim krajevima - najprije u rim¬ 
skom, a potom u hrvatskom razdoblju, te dozivlju u 
pamet dugu i divnu povijest vjere od apostolskih vre¬ 
mena do naših dana. 

‘Da imate vjere koliko je zrno gorušičino ...’, 
reče nam maloprije Isus u Evanđelju. Milost je Božja 
učinila da ono zrno vjere proklija i uzraste te postane 
veliko stablo, bogato plodovima svetosti. Ni u naj¬ 
težim razdobljima vaše povijesti nisu nedostajali 
muževi i žene, koji su neumorno ponavljali: »Kato¬ 
lička je vjera moje životno zvanje« (Sluga Božji Ivan 
Merz, in Positio super vita, virtutibus etfama sanctitatis, 


Roma 1998., p. 477.); nisu nedostajali muževi i žene za 
koje je vjera bila program njihova života. Tako je to 
bilo za mučenika Dujma u rimsko doba, za brojne 
mučenike u doba turske okupacije, kao i za blaženoga 
mučenika Alojzija Stepinca u naše dane. Odluka vaših 
otaca da prihvate katoličku vjeru, vjeru koju su propo¬ 
vijedali i ispovijedali sveti apostoli Petar i Pavao, odi¬ 
grala je glavnu ulogu u vjerskoj i građanskoj povijesti 
vaše nacije". 

Kada se pročitaju svi govori Svetoga Oca s ovog 
njegova drugog pohoda Hrvatskoj, može se uočiti da 
je osim kardinala Stepinca od svih hrvatskih duhovnih 
velikana i kandidata oltara Papa spomenuo još samo 
Ivana Merza. I ne samo da ga je spomenuo, nego je i 
naveo poznatu Merčevu misao o katoličkoj vjeri koja 
mu je postala životno zvanje. Tko je slušao izravno Pa¬ 
pin govor, mogao je čuti kako je Sveti Otac, navodeći 
rečenicu Ivana Merza, izgovorio i njegovo ime kao au¬ 
tora iste rečenice. No, ima i nešto više u tom 
navođenju njegove rečenice. Kad se pažljivo analizira¬ 
ju Papine riječi o Merzu, vidi se da je u toj rečenici 
Papa sažeo svjedočanstva krščanskog života svih 
ostalih hrvatskih duhovnih velikana; u izvjesnom 
smislu, prema Papinim riječima, Merz ih sve predstav¬ 
lja i zastupa tom svojom izrekom, kao i svojim životom 
i svetošću. Drugim riječima, može se zaključiti, ima¬ 
jući u vidu i treću fazu u koju je ušao Merčev proces, 
daje nakon kardinala Stepinca Ivan Merz najozbiljniji 
sljedeći hrvatski kandidat za beatifikaciju. 



Papa Ivan Pavao II. pozdravlja polumilijuntno 
mnoštvo vjernika u Splitu na Znjanu 4. X. 1998. 
na početku misnog slavlja pod kojim je spomenuo 
i budućeg hrvatskog blaženika Ivana Merza. 

Proglašenje dekreta o herojskim krepostima 
časnog Sluge Božjega Ivana Merza 

U Vatikanu 5. srpnja 2002. 



Kardinal Jose Saraiva Martins, pročelnik Kongre¬ 
gacije za kauze svetaca pozdravlja Svetoga Oca na 
početku svečanosti proglašenja dekreta u Vatikanu, 
5. VII. 2002. 

U petak, 5. srpnja 2002., u Vatikanu su u 
nazočnosti svetoga oca Ivana Pavla II. proglašeni dek¬ 
reti o herojskim krepostima Sluge Božjega Ivana Mer¬ 
za, laika, apostola hrvatske mladeži i pionira Kato¬ 
ličke Akcije u Hrvatskoj, te Službenice Božje Marije 
Petković, utemeljiteljice Družbe Sestara Kćeri Mi¬ 
losrđa. Od sada oni nose naslov »Venerabilis« tj. 
»Časni Sluga, odnosno Službenica Božja«. 


znanstveno nije moguće protumačiti, a ono se pripisu¬ 
je zagovoru Ivana Merza. Nakon njih vatikanski su te¬ 
olozi (13. IX. 2002.) također potvrdili da se ovo čude¬ 
sno ozdravljenje ima pripisati zagovoru Ivana Merza. 
Dekret o čudu bit će objavljen u prosincu i time će biti 
otvoren put beatifikaciji Sluge božjega Ivana Merza, 
koja se očekuje 2003. g. 



Pstulatori kauza za beatifikaciju i delegacije iz raz¬ 
nih zemalja nazočne na čitanju dekreta koji se od¬ 
nose na buduće blaženike i svece. Medu njima je i 
delegacija vjernika iz Hrvatske, štovatelja Ivana 
Merza i sestre Marije Petković. 



Proglašenjem dekreta o »herojskim kreposti¬ 
ma« jednoga kandidata za beatifikaciju formalno je 
završen kanonski proces kojim se utvrđuje natpro¬ 
sječni stupanj svetosti dotičnog Sluge Božjega, što ga 
čini dostojnim da ga Crkva službeno stavi vjernicima 
kao uzor kršćanskog života. 

Riječ je, dakle, o obznanjivanju 
Papine odluke kojom Sveti Otac 
prihvaća sud dokaznog postup¬ 
ka o postojanju herojskih krepo¬ 
sti kod kandidata oltara, te daje 
nalog Kongregaciji za kauze 
svetaca da se objavi dekret o po¬ 
stojanju herojskih kreposti kod 
Sluge Božjega. No, da bi dotični 
kandidat za beatifikaciju mogao 
biti i javno štovan u Crkvi, traži 
se jedno čudo postignuto po nje¬ 
govu zagovoru. U kauzi Ivana 
Merza već je nadležna vatikan¬ 
ska komisija od pet liječnika iz¬ 
rekla svoj sud (8. V. 2002.), da 
ozdravljenje Anice Ercegović 


Proglašenjem dekreta o herojskim krepostima 
završen je dugi postupak koji je kod Ivana Merza tra¬ 
jao pune 44 godine, tj. od 1958., kad ga je na molbu 
Suradnica Krista Kralja pokrenuo zagrebački nadbi¬ 
skup Franjo Šeper. 


Banjalučki biskup Franjo Koma¬ 
rica pozdravlja Svetoga Oca na 
kraju svečanosti proglašenja dek¬ 
reta o herojskim krepostima sluge 
Božjega Ivana Merza u Vatikanu, 
5. VII. 2002. 


Postulator kauze Ivana Merza o. 
Božidar Nagy, pozdravlja Svetoga 
Oca na završetku svečanosti pro¬ 
glašenja dekreta o herojskim kre¬ 
postima Ivana Merza u Vatikanu, 
5. VII. 2002. 

KARDINAL FRANJO KUHARIC 
O IVANU MERZU 


Početkom 2002. god. oprostili smo se od našega Kardinala 
Franje Kuharića, umirovljenog zagrebačkog nadbiskupa. Bog ga 
je pozvao k sebi u vječnost 11. III. 2002. Ispratili smo ga po lije¬ 
pom proljetnom suncu na velikoj oproštajnoj euharistijskoj 
svečanosti ispred katedrale 14. ožujka. Kao daje i vedro nebo bez 
ijednog oblačka željelo potvrditi onu vedrinu, mir i radost, koju je 
Kardinal oko sebe širio za vrijeme svoga zemaljskog života. Po¬ 
grebnu sv. Misu predvodio je papin izaslanik Kardinal Tomko. 
Brojni svećenici ne samo zagrebačke nadbiskupije, došli su ga ot¬ 
pratiti na vječni počinak. Mnoge od njih, uključujući i postulatora 
kauze Ivana Merza, Kardinal Kuharić je zaredio za svećenike u 
svojoj dugoj službi natpastira zagrebačke nadbiskupije. 

Poznato je da je Kardinal Kuharić veoma cijenio Slugu 
Božjega Ivana Merza i u mnogim prigodama o njemu je govorio i 
pisao. Iskreno je želio da što prije bude proglašen blaženim. 

Posljednja njegova izjava o Ivanu Merzu bila je svega četrdeset dana prije smrti. Bilo je to pi¬ 
smo upućeno postulatom kojim zahvaljuje za primljene knjige i potom još jednom potvrđuje svoje 
zanimanje za Merzovu beatifikaciju. 

Ovdje donosimo skraćeni izbor njegovih najljepših misli koje je izrekao o Sluzi Božjem u raz¬ 
nim prigodama. Donosimo ih ovdje prema vremenskom slijedu kako su bile izrečene. Ispod sva¬ 
kog izvatka naveden je izvor gdje je određeni govor ili propovijed veću cijelosti objavljen. Cjeloviti 
govori, propovijedi i pisane izjave Kardinala Kuharića o Ivanu Merzu mogu se naći na Merzovoj 
web-stranici ( www.ffdi.hr/ivan-merz) , u direktoriju Kardinali i biskupi o Merzu. Svi ovi govori u ci¬ 
jelosti su objavljeni u posebnoj brošuri pod naslovom »Ivan Merz - Čudo Milosti Božje«. 



Ivan Merz - putokaz suvremenom naraštaju 

Nakon stoje primio prvi broj časopisa “Glasila Postulature Ivan Merz”, u svibnju 1973.g., 
zagrebački nadbiskup Franjo Kuharić uputio je uredniku o. Božidaru Nagyu pismo u kojemu, 
između ostaloga, kaže: 


Ivan Merz je čovjek našeg vremena, intelektua¬ 
lac, suočen s mnogostrukim strujama suvremene mi¬ 
sli, a ipak dosljedan ostvaritelj riječi Božje u svom 
životu, cjeloviti kršćanin, čovjek Crkve i apostol. Tak¬ 
va jedna cjelovita ličnost usidrena u istini i zaljubljena 
u apsolutnu Božju stvarnost i vječni smisao čovjeka 
može poslužiti kao putokaz suvremenom naraštaju, 


suočenom s tolikom tjeskobama, krizama i sumnjama. 
Sluga je Božji primjer i odanosti Petrovom nasljedni¬ 
ku koji svojim autoritetom naučavanja čuva slobodu 
od lutanja držeći je na putovima istine. 

(■GLASILO POSTULATURE - IVAN MERZ, 
br. 2,1973., str. 3) 

U Božjim ljudima Bog je vidljiv 

Dijelovi propovijedi zagrebačkog nadbiskupa Franje Kuharića na sv. misi u zagrebačkoj katedrali, 
25. studenoga 1978. g, prigodom proslave 50. obljetnice smrti Sluge božjega Ivana Merza. 


Bogatstvo milosti u otajstvu duše Ivana 
Merza. - Kad se planine gledaju iz daljine ne vidi se 
sve bogatstvo njihove ljepote. Ali kad se uđe u njih 
onda se vidi sva različitost vidika očituju se vrhunci, 
vide se doline, i otkriva se bogatstvo planinskih vijena¬ 
ca. Slično se događa i s božjim čovjekom. Ako ga gle¬ 
damo iz daljine, bilo vremenske, bilo prostorne, ne 
doživljavamo bogatstvo njegove duše. Ali kad se uđe u 
otajstvo duše, otkriva se bogatstvo milosti. Simpozij 
prigodom 50. obljetnice smrti Ivana Merza, otkrio je 
bogatstvo njegove duše i služi tome da danas pokaže 
tko je živio među nama, tko je djelovao u gradu Za¬ 
grebu i tko je svim srcem nastojao Isusa Krista što više 
unijeti u duše i da Crkva u hrvatskom narodu bude što 
svetija. 

U njemu je živjela svetost Crkve. - Merz je 
svijetao primjer i današnjim intelektualcima i mladi¬ 
ma koji žele biti ljudi Crkve. On pokazuje svojim živo¬ 
tom današnjem naraštaju kako vjernik posvećuje 
sebe, društvo i Crkvu. U njemu je zaista živjela svetost 
Crkve. Bio je čovjek Crkve svim srcem, svom dušom, 
svom ljubavlju. Merz je shvatio otajstvo Crkve. Zato je 
ljubio Crkvu kao Krista. Z nao je daje sva tajna života 
Crkve Isus Krist koji neprestano u njoj živi i svojim je 
duhom obnavlja, vodi, sabire i čuva. 


Slapovi svjetla iz Božje punine u Merčevoj 
duši. - Kažu daje Merz govorio deset jezika; po tome 
nije bio svet. Bio je čovjek visoke kulture i velikog 
znanja; po tome nije bio svet i to ga samo po sebi ne bi 
učinilo svetim. Veliko znanje ne čini čovjeka svetim. 
Čovjeka čini svetim milost i samo milost. Od milosti 
živi onaj koji ima otvorenu dušu u koju se iz Božje pu¬ 
nine slijevaju slapovi svijetla i jakosti. Božji ljudi žive 
od punine Božje. Ivan je živio od Euharistije, bio je 
adorator. Čovjek velike apostolske aktivnosti imao je 
vremena da svakog dana uroni u molitvu pred svetoh- 
raništem. Vjerovao je u istinu od koje Crkva živi: u 
Euharistiji je prisutan Isus Krist. 

Osvajač za Boga izrastao iz Božje snage. - 

Jer je duboko uronio u otajstvo mise, uronio je dubo¬ 
ko u otajstvo križa i tu je rastao. Iz tih se izvora hranio, 
tu je bilo ukorijenjeno njegovo čitavo biće. Iz takvih 
izvora izrastao je čisti Merz koji gospodari tijelom 
svojom jakom dušom, kojoj je jakost Duh Sveti. Merz 
bezgraničnog apostolata, koji je htio sa svojom 
braćom podijeliti svoju vjeru, radost i ljubav. Čudesan 
mladi vjernik, osvajač za Boga i ljubitelj ljudi izrastao 
je iz Božje snage. Moglo bi se o njemu mnogo reći, ali 
neka ovo bude dosta. 

(GLASILO POSTULATURE IVAN MERZ, 
br. 1-2, 1978., str. 3-8 


Svi koji su Božji uvijek su mladi 

Govor nadbiskupa Franje Kuharića na svečanoj akademiji prigodom proslave 50. obljetnice 
smrti Sluge Božjega Ivana Merza u velikoj dvorani Nadbiskupske klasične gimnazije na Salati 
u Zagrebu, 26. XI. 1978. 


Merz - blještavi vrhunac u nizu velikih sino¬ 
va Crkve u Hrvata. - Ima ljudi, sigurno i među mladi¬ 
ma, koji vole planine. Kao što sam jučer u katedrali 
spomenuo da je otkrivanje Merčeve duše ulazak u je¬ 
dan splet divnih planina, tako bih sada pozvao da 
bude što više planinara duha koji će težiti prema tom 
vrhuncu. Ivan Merz blješti u tom nizu velikih, vjernih 
sinova i kćeri naše Crkve u hrvatskom narodu kao je¬ 
dan blještavi vrhunac. I kao što se na vrhunce penju 
hrabri planinari, tako bih želio da otkrivanje Ivana 
Merza u mladim dušama ove generacije, ovih naših 
prilika, budi težnju da se penju, da idu u visine i da 
osjete kako je divno gledati s tih visina na široke hori¬ 
zonte Božje stvarnosti i da osjete kako je čist zrak u vi¬ 
sinama, te da uvijek prema njima teže. 


Ivan Merz ima mnogo toga reći svima. - Ivan 
Merz ima mnogo toga reći danas našim mladima, 
našim sjemeništarcima, našim bogoslovima, našim re¬ 
dovnicima i redovnicama, nama svećenicima i bisku¬ 
pima. Zaista, ovaj naš dragi Orao bio je apostol vrlo 
kratko vrijeme, samo šest godina, a unio je mnogo, 
učinio je mnogo, zapalio je mnoge, jer je sam gorio 
ljubavlju Duha Svetoga koja se u njemu razgorila u ot¬ 
vorenost duše da prihvati Isusa za Kralja svoga srca i 
života i da uđe u Njegovo Kraljevstvo. 

Duboki i zreli mislilac. - Mene duboko impre¬ 
sionira Ivanova mladost, odnosno činjenica da je u 
tako kratkom vremenu mogao sazrijeti takav duh. 
Kada čovjek čita njegove misli iz njegovih mlade¬ 
načkih vremena, tu zaista vidi dubokog i zrelog mi s lio- 

ca koji zna iz svoga vremena misliti u vječnim vrijed¬ 
nostima i gledati svijet, ljude i povijest u tom svijetu 
vječne perspektive. Mislim da je i to dar Providnosti 
da opet gledamo ujedan sunčani vrhunac, da se nasto¬ 
jimo penjati prema njemu. 

Merz ostvarivao Koncil prije Koncila. - Kada 
čitamo koncilske dokumente, pogotovo o apostolatu 
laika, pa konstituciju u Crkvi, nekako osjećamo da je 
to već sve živjelo u Ivanu Merzu; da je on to ostvario 
davno prije Koncila, jer je zapravo otvorio ono što 
Koncil želi da bude ostvareno, a to je autentično, veli¬ 
kodušno življenje Evanđelja. Ići za Isusom Kristom. 
Vjerovati u Crkvu u njezin misterij u kojoj su nepre¬ 
stano otvoreni nepresušni izvori spasenja. I kad bismo 
imali sve više takvih velikana duha u suvremenom tre¬ 
nutku, imali bismo mirniju nadu za budućnost naše 
Crkve i našeg naroda. 

(GLASILO POSTULATURE IVAN MERZ, 
br. 1-2,1978., str. 16-17) 


Kardinal Franjo KUHARIĆ propovijeda u zagre¬ 
bačkoj katedrali na sv. misi prigodom svečane pro¬ 
slave 50. obljetnice smrti sluge Božjega Ivana Merza 
25. XI. 1978. g. 



Ivan Merz - remek-djelo Duha Svetoga 

Dana 15. prosinca 1979. g. održan je susret nadbiskupa Franje Kuharića sa studentima koji se 
okupljaju u Bazilici Srca Isusova u Zagrebu. Bilo je to uoči dana rođenja Ivana Merza. Nadbiskup 
Kuharić predvodio je koncelebrirano misno slavlje u dvorani uz Baziliku i tom prigodom održao je 
prigodnu propovijed iz koje donosimo ovaj izvadak: 


U Ivanu Merzu prisutna Sveta Crkva. - Ivan 
Merz je remek-djelo Duha Svetoga. On se napajao 
neprestano na izvoru Duha Svetoga. Vječni Duh Sve¬ 
ti, živi Duh Sveti čini uvijek Crkvu živom, čini je ne¬ 
pobjedivom, čini je uvijek sposobnom da odgaja sve¬ 
tost i da živi svetost. Treba nastojati da se ta svetost 
dogodi u nama, u svakome od nas; da bude prisutna 
sveta Crkva kao što je bila i u Ivanu Merzu prisutna 


sveta Crkva, jer je on nastojao biti zaista svet, sav 
Božji, Božji u srcu, Božji u intelektu, Božji u svojoj 
slobodi. Htio je biti sav Božji i htio je tom vatrom za¬ 
paliti i druge. To je apostolat. Proširiti svjetlo, navije¬ 
stiti Isusa Krista, govoriti o njemu. 

(GLASILO POSTULATURE IVAN MERZ, 
br. 1-2, 1979.11980. str. 45-47.) 


Ivan Merz - čudo milosti Božje 

Iz propovijedi zagrebačkog nadbiskupa Franje Kuharića na sv. misi prigodom proslave dana 
Ivana Merza 10. svibnja 1982., u Bazilici Srca Isusova u Zagrebu. 


Vjera Ivana Merza u dimenzijama crkve. - 

Vjera Ivana Merza bila je proživljavana u dimenzija¬ 
ma Crkve u cjelini njezinog vjerovanja, a njegova je 
ljubav bila proživljavana u dimenzijama svijeta kako 
bi se spasenje Božje objavilo svakom čovjeku, a svjetlo 


Božje otkrilo svakoj duši, te da svaki čovjek uzmogne 
postati dionikom Kristova otkupljenja, križa i 
uskrsnuća. Iz te sveopće ljubavi, proširene u širinu 
srca Isusova, rasla je njegova revnost za apostolsko 
djelovanje. Živjeti Boga u sebi, ali ne samo za sebe, 

nego živjeti ga i nositi za druge! Apostol. Svjedok. 
Objavitelj. 

Merz živio euharistiju u Bazilici Srca Isuso¬ 
va. - Merz je živio četrdesetak godina prije Koncila i 
na njegovom primjeru vidimo kakav bi otprilike tre¬ 
bao biti kršćanin, koji se svim silama zalaže za koncil- 
sku obnovu. Baš zato je Ivan Merz bio duboko, do dna 
srži i do dna svoga bića prožet sviješću da je Isus Krist 
uistinu jedini Spasitelj i da se njegovo spasenje 
događa iz pokoljenja u pokoljenje u otajstvu Crkve. 
Upravo stoga on je tu Crkvu ljubio, ljubio jednakom 
ljubavlju kao što je ljubio Krista. Tu je on, u ovoj Bazi¬ 
lici Srca Isusova, sudjelovao na euharistiji, tu vam 
mogu pokazati klupu u kojoj je klečao pred svetohra- 
ništem. Tu je doživljavao svoje dnevne, žive i životne 
susrete s Prisutnim, sa Živim u otajstvu euharistije, 
bližim Bogom i čovjekom Isusom Kristom. Tu se on 
pričešćivao; ali kad je primio u srce svoga Spasitelja, 
pričešćivao se i s Crkvom, prihvaćao je u svoje srce ci¬ 
jelu Crkvu: i Papu i biskupe i svećenike i sve vjernike, 
dobre i svete, pravedne i grješne, sve je primao u svoje 
srce. Nije mogao zamisliti da bi mogao biti čovjek Kri¬ 


stov a da ne bude čovjek Crkve, jer bi bez Crkve Krist 
u povijesti bio davno zaboravljen. 

Merz ima poruku i za naše dane. - Stoga Ivan 
Merz ima poruku i za naše dane. Ako ga štujemo kao 
mladoga čovjeka koji je sazrio u dubokoj vjeri kroz 
zajedništvo Crkve, onda neka nam bude primjer. Sli¬ 
jedimo ga u vjeri kakvu je nosio u svom srcu, slijedimo 
ga u ljubavi kojom je ljubio Isusa Krista, Crkvu, i čov- 
jeka. Slijedimo ga u poslušnosti vjere i u odanosti koju 
je nosio u srcu prema onome komu Isus reče: “Ti si 
stijena i vrata paklena neće je nadvladati.” I zato da¬ 
nas molimo da takvu obnovu prihvatimo, provodimo, 
živimo u svom osobnom životu. To je poziv svakom 
članu Crkve. U meni se osobno milošću i dobrotom 
Božjom mora dogoditi Božji svijet, u meni i u svakom 
osobno mora se dogoditi tajna spasenja. “Ako me tko 
ljubi čuvat će moju riječ, pa će i otac moj ljubiti njega i 
k njemu ćemo doći i kod njega se nastaniti.” Onda će 
Kraljevstvo Božje biti pepoznatljivo i privlačno i u 
ovakvom svijetu. Amen. 

(i GLASILO POSTULATURE IVAN MERZ, 
br. 1-3, 1985. g. str. 18-21) 


Čist i savršen katolik s univerzalnim srcem Crkve 

Iz propovijedi Kardinala Franje Kuharića na svetoj misi prigodom proslave 65. obljetnice smrti 
Sluge Božjega Ivana Merza 10. svibnja 1993., u Bazilici Srca Isusova u Zagrebu. 


Ivan Merz bio svjestan da nosi u sebi po¬ 
slanje Crkve. - Sluga božji Ivan Merz bio je vjernik, 
vjernik Kristov. Dakle nije bio uključen u hijerarhij¬ 
ske odgovornosti u Crkvi. Ali je bio svjestan da nosi u 
sebi poslanje Crkve; u svom pozivu, na svom radnom 
mjestu, u svom vremenu da bude apostol. Za tu apo¬ 
stolsku službu kao Kristovog vjernika oduševljavao ga 
je i odgajao Duh Sveti. 

Ivan Merz može imponirati inteligencijom, 
naobrazbom i napose svetošću života. - Mlad 
čovjek. Zato može imponirati i mladoj generaciji 
našeg vremena; toj mladoj generaciji, koja je izložena 
još strašnijim razornim utjecajima nego što je bilo 
Merzovo vrijeme. Kada se mladi čovjek mora opredi¬ 
jeliti svim srcem da bi živio protiv struje, da bi živio 
protiv takvog svijeta kakav on jest, ali da bi živio za taj 
svijet, da bi bio suradnik Božji u spasenju baš takvoga i 
toga svijeta, to može samo onaj koji je nošen snagom 
Duha. O njemu kaže njegov duhovni vođa isusovac 
pater Vrbanek: »Smogao je naučiti deset jezika, svla¬ 
dati građu koja se traži za dva doktorata, osposobiti se 
za četiri zvanja - časnika, profesora, književnika i 
svećenika, premda svećenik nije bio.« Ali imao je u 
najpunijem smislu svećeničku dušu. To znači dušu ra¬ 
spoloženu da spašava braću vlastitom žrtvom. Prema 
tome, nije bio neki primitivac kao što ste slušali goto¬ 


vo pola stoljeća. Naše mlade generacije slušale su u 
školama gotovo pola stoljeća kako je vjera zatucana. 
Ivan Merz može imponirati svojom inteligencijom, 
svojom naobrazbom, svojom superiornošću nad često 
samo jednim duhovnim analfabetizmom onih koji 
kažu da su učeni, a duhovni su analfabeti. - Ali čime 
on mora imponirati - to je svetost života. I, ako mladi 
žele otkriti radost tog života u Bogu i s Bogom, onda 
moraju doći na izvore iz kojih se hrani taj život. Zato 
je Ivan Merz bio čovjek duboke molitve, razmatranja 
o Božjim stvarnostima, ali čovjek koji je živio s 
Crkvom i u Crkvi, u njezinim otajstvima. 

Živio je na izvorima Riječi Božje i Euharisti¬ 
je. - Merz je jednostavno bio uronjen u otajstvo Mise. 
I ovdje u ovoj Bazilici viđali su ga kako svetački prati 
misu i u njoj sudjeluje. Silno se razveselio kad se poja¬ 
vio prvi prijevod misala; sad je misal pružen u ruke 
vjernicima da mogu sudjelovati i pratiti misu u njezi¬ 
nim neizmjernim dubinama ljubavi. Dakle, živio je na 
izvorima, na izvorima riječi Božje, na izvorima Euha¬ 
ristije. Klanjalac. Kada je umro, 10. svibnja 1928., 
onda je njegov vrlo blizi suradnik, također profesor, 
napisao za njega: “On je bio čist i savršen katolik.” Mi 
se danas nekako stidimo isticati da smo katolici. Sto 
znači katolik? Imati univerzalno srce Crkve koga 

nema nijedna sekta. Imati univerzalno srce Crkve ko¬ 
jom se onda grli Bog i čovjek. 

Merz živio otajstvo Crkve svojom svetošću. 

- To je to univerzalno srce Crkve koje ima katolik ako 
jest katolik. Jamstvo za to jest hijerarhija. Zato je on 
bio čovjek Crkve u punom smislu. On je Crkvu živio u 
njezinom otajstvu poslanja, u njezinom otajstvu ljuba¬ 
vi, u njezinom svjedočanstvu za istinu. On je živio otaj¬ 
stvo Crkve svojom svetošću. Zato nije glumio kad je 
molio: “Vjerujem u jednu, svetu, katoličku i apostol¬ 
sku Crkvu...”, jer on je u sebi živio to otajstvo jedinstva 
i svetosti i katoliciteta i apostolskog poslanja. Zato je 


mogao papa Ivan Pavao II. kazati grupi mladih 1982.: 
“Dragi moji mladi Hrvati, štovatelji Sluge Božjega dr. 
Ivana Merza. Vi se nadahnjujete idejama profesora 
Merza. On je veoma ljubio Crkvu i Kristovog namje¬ 
snika. Evo vam primjera! 

Eto, braćo i sestre, nekoliko razmišljanja o Iva¬ 
nu Merzu, i ne samo o Ivanu Merzu nego i o Crkvi i o 
svakome od nas, što smo, zašto smo i kako smo u Kri¬ 
stu svi poslani, svaki na svom mjestu da bude apostol¬ 
ski djelatan svojim primjerom, životom i riječju. 

(GLASILO POSTULATURE IVAN MERZ, 
br. 1-2, 1994., str. 14-19) 


Apostol liturgijske obnove prije Drugog vatikanskog sabora 

Iz Predgovora Kardinala FRANJE KUHARIĆA za doktorsku disertaciju IVANA MERZA 


Godine 1996. svečano je proslavljena 100. obljetnica rođenja Sluge božjega Ivana Merza. Za tu 
prigodu pokrenuto je izdavanje njegovih sabranih djela. Kao prvo djelo objavljena je Merzova 
doktorska disertacija u izvorniku, tj. na francuskom jeziku, onako kako ju je Merz i napisao. 
Izdavači su zamolili Kardinala Kuharića da napiše predgovor za ovaj prvi svezak Merzovih 
sabranih djela. Donosimo ga ovdje u hrvatskom prijevodu. 


Sluga Božji Ivan Merz umro je 1928. godine, u 
32. godini, ali njegovo djelo ima poruku i za naše su¬ 
vremenike. Drugi vatikanski sabor posvetio je veliku 
pozornost liturgijskoj obnovi. Crkva upravo iz liturgi¬ 
je živi svoju vjeru, svoju zahvalnost Bogu, svoju ljubav. 
Crkva iz liturgije, a to znači iz euharistijskog slavlja i 
sakramenata, crpi snagu za svoju svetost. To je osjetila 
mlada duša Ivana Merza u Parizu. Sam ponesen isku¬ 
stvom liturgijskog života, piše svoju doktorsku raspra¬ 
vu kako je liturgija utjecala na francuske pisce. Nisu 
rijetki koji su baš kroz liturgiju nalazili put do Boga i 
doživjeli obraćenje. To je dobro osjetio Ivan Merz, jer 
je sam u liturgiji našao susret s Bogom, i daje svje¬ 
dočanstvo kako sveta liturgija posvećuje čovjeka. Sud¬ 
jelujući u misi, hraneći se tijelom Kristovim i riječju 


Božjom, rastao je do pune kršćanske zrelosti. 
Možemo ga smatrati apostolom liturgijske obnove 
mnogo vremena prije Drugog vatikanskog sabora. U 
vjerskom odgoju hrvatske katoličke mladeži, polagao 
je najveću pozornost upravo liturgijskom životu mla¬ 
dih da rastu u uvjerenju vjere i čestitosti života. 

Ovo djelo svojim sadržajem i sadašnjem 
naraštaju mladih, a pisao ga je mladi Merz, može biti 
otkriće i poticaj na aktivno sudjelovanje u svetoj litur¬ 
giji- 

Na sve čitatelje zazivam Božji blagoslov! 

(Ivan MERZ, L’influence de la liturgie sur les ecrivains 
frangais, Zagreb, 1996., str. 5-6; 

GLASILO POSTULATURE, br. 1-2,1996., str. 20) 


Svjedok za Isusa Krista u savršenosti života 

Iz poruke Kardinala FRANJE KUHARIĆA sudionicima simpozija u Parizu 1996. 
Prigodom simpozija koji se održao 9. studenog 1996. g. u Parizu, u povodu 100. obljetnice rođenja 
Ivana Merza, zagrebački nadbiskup Kardinal Franjo Kuharić uputio je preko prof. Ivanke Jardin, 
vicepostulatora kauze Ivana Merza u Francuskoj, dopis i pozdravnu poruku svim sudionicima 
simpozija. Donosimo nekoliko misli iz te poruke: 

Dr. Ivan Merz bio je student na slavnom Parizu kao cjelovita ličnost vjere i kulture srca i savje- 
sveučilištu u Sorboni. Nadahnuće su mu bili veliki sti... Sluga božji dr. Ivan Merz bio je svim srcem čovjek 
francuski kršćanski pisci i liturgija Crkve. Izrastao je u Crkve i sa sv im povjerenjem odan Petrovom Nasljed- 

niku kao čuvaru i jamcu Istine. Taj mladi čovjek, u 
svom vremenu, izrastao je kao svjedok za Isusa Krista 
u savršenosti života. Ostvario je Isusovu riječ: “Vi ste 
svjetlost svijeta” (Mt 5,14). Stoga vjerujem da će tako 
odlično skup, razmatrajući život i djelo dr. Ivana Mer- 
za, otkriti svjetlo njegova primjera i našem vremenu. 


Dok s dubokim poštovanjem upućujem pozdrav 
sv im sudionicima, želim za uspješan rad Božji blago- 

s l° v - +Franjo kard. Kuharić, zagrebački nadbiskup 
Zagreb, 7. XI. 1996. 

(GLASILO POSTULATURE IVAN MERZ, 
br. 1-2,1996., str. 18) 


Merz - primjer mladima u otkrivanju Boga 

Pismo Kardinala Franje Kuharica postulatom kauze o. Božidaru Nagyju nakon primljene 
Pozicije Ivana Merza. 

1998. god. dovršena je bila Pozicija za kauzu Ivana Merza. To je temeljni dokument kojim se 
dokazuju herojske kreposti Sluge Božjega. Postulator je poslao primjerak Pozicije Kardinalu, koji 
mu je odgovorio pismom od 23. rujna 1998: 


Velečasni Oče, 

Primio sam knjigu mons. Fabijana Veraje kao 
Poziciju Sluge Božjega Ivana Merza pa Vam zahvalju¬ 
jem za knjigu i za pažnju. Veseli me da kauza Sluge 
Božjega ide naprijed i još ću biti radosniji kada i njega 
Sveti Otac proglasi blaženim da bude poruka s neba i 
uzor života na zemlji suvremenoj mladeži koja je 
izložena strašnim napastima suvremene civilizacije. 

Sveti su uvijek suvremeni jer je svetost ostva¬ 
renje otkupljenja u Čovjeku do “punine Kristove” 
(usp. Iv 1,16), koja nikad ne zastaruje. Sluga Božji 
Ivan Merz može biti primjer mladima baš u tom otkri¬ 
vanju Boga kojega je njegova mlada duša tražila i na¬ 
lazila kao svoju Ljubav u veoma nesklonim vanjskim 


okolnostima. U svakom traženju i otkrivanju Božjih 
stvarnosti prisutan je Duh Sveti kojemu je mladi Ivan 
bio poslušan. On je primjer da se u svim okolnostima 
života, makar se protivile Božjim planovima s čovje¬ 
kom, može rasti do kršćanske savršenosti. Svetost je 
mladost u svakoj dobi života jer je to neprolaznost 
Božje prisutnosti u duši dovijeka. 

U Vašem nastojanju da dovedete do sretnog 
završetka kauzu želim Vam Božji blagoslov, uz iskreni 
pozdrav u Gospodinu 

-l -Franjo kard. Kuharić, zagrebački nadbiskup u miru 
Zagreb, 23. IX. 1998. 

(GLASILO POSTULATURE IVAN MERZ, 
br. 1-2,1998., str. 5) 


31.1. 2002. g. 

POSLJEDNJA IZJAVA KARDINALA KUHARIĆA O IVANU MERZU 


Ivan Merz - suvremena poruka današnjim generacijama 

Postulatura Ivana Merza uputila je Kardinalu Kuhariću u siječnju 2002. dvije posljednje 
objavljene knjige Ivana Merza »Misli« i »Ljubav i čistoća«. Kardinal je odgovorio postulatom 
o. B. Nagyu 31. siječnja 2002. Bilo je to četrdeset dana prije njegove smrti (11. III. 2002.). 


Poštovani oče Božidare! 

Potvrđujem Vam primitak knjiga: »Misli« Sluge 
Božjega Ivana Merza i »Ljubav i čistoća«. Iskreno 
Vam za taj dar i pažnju zahvaljujem. Knjige mogu do¬ 
bro poslužiti i današnjim odgojiteljima mladih i sa¬ 
mim mladima da se nadahnjuju na svijetlom primjeru, 
iskustvima i mislima Sluge Božjega. On je svojim 
obraćenjem i životom suvremena poruka današnjim 
generacijama i mladim intelektualcima da je Vjera 
svjetlo Kristovo koje obasjava svakoga čovjeka (usp. 


Iv, 1,10). Vjera čini čovjeka slobodnim u Isusu Kristu, 
da ostaje čiste savjesti i u opakom vremenu. 

Njegova beatifikacija bila bi svjedočanstvo 
današnjim mladima da u njemu vide primjer kako se u 
svijetu živi po Duhu, a ne po tijelu. Biti u svijetu, a ne 
biti od svijeta, to je Isusova poruka koja uvijek vrijedi 
za njegove učenike. 

Želim Vam svako dobro uz iskreni pozdrav i blagoslov 

Zagreb, 31.1. 2002. + Franjo kard. Kuharić, 

zagrebački nadbiskup u miru 

Biskup MIJO ŠKVORC 

SVETAC ZAGREBAČKOG ASFALTA 

Dr. IVAN MERZ (1896.-1928.) 

U godini 1966., kada se navršila 70. obljetnica rođenja Ivana Merza, Glas Koncila objavio je u 
br. 11, od 5. VI. 1966. g, str. 11-12, članak o Ivanu Merzu pod naslovom »Svetac zagrebačkog 
asfalta« od isusovca o. Mije Skvorca, koji je 1970. postao zagrebački pomoćni biskup. 
Donosimo članak u cijelosti. 


UVOD 

Prije 38 godina, u pretpodne 10. dana Gospina 
svibnja, otišao je iz naše prilično burne sredine mladi 
profesor dr. Ivan Merz. Ove godine, 16. prosinca 
1966., navršit će se 70 godina otkako je ugledao svijet 
u Banjoj Luci. Zagreb ga je poznavao kao “sveca sa 
svog asfalta” - hrvatski katolici kao energičnog apo¬ 
stola svoje mladeži. Domovina mu se sve više prepo¬ 
ručuje, Crkva se za nj sve više zanima. 

PARADOKSI VELIKOG ŽIVOTA 

Dijete odgaja roditelje 

Ivanova se kolijevka zanjihala u banjalučkoj li¬ 
beralnoj sredini. I tata Mavro i mama Terezija bili su 
dobra srca, ali religiozno prilično prazne duše. Ivan je 
imao bicikl, teniski pribor, sve pogodnosti za školu i 
zabavu; roditelji su pa poučavali bontonu, uvodili u 
pristojnu činovničku sredinu, mislili na njegovu kari¬ 
jeru. Ali su mu rijetko govorili o Bogu, o Kristu, o 
Crkvi. Ivan je priznavao i ocu i majci dobrotu duše. 
Žalio je što ih nije prožela jača milost i vjera. Veli sam 
sebi da bi bio sretan kad bi imao srce kao mama. A 
pomišlja, ponizno, da bi za nju bila sreća kad bi imala 
vjeru kao on. I dok oni misle godinama kako da ga 
smjeste u svijetu, on smišlja kako da ih smjesti u Kristu 
i Crkvi. Napokon je oca uvjerio razlozima, a majku 
ljubavlju. Od 1922. u njihovu se domu moli. Majka iza 
oca dolazi do sve dublje spoznaje, prima sve redovitije 
sakramente, motri put svoga pametnog sina u novom 
svjetlu. Svakako paradoks: sin odgaja u vjeri svoje ro¬ 
ditelje. 

Učenik pametniji od škole 

U Banjaluci su predavali, kaže Ivan u svome 
dnevniku, svakojaki profesori. Pred njima je šutio, u 
sebi osuđivao ako su bili nepošteni i nemoralni, kadi- 
kad i pred drugima kritizirao. »Utuvili su mi u glavu 
toliko laži, da ih se možda još ni sada nisam otresao«, 
piše deset godina kasnije. Najviše im zamjera što su iz¬ 
van škole sami neodgojeni, zaboravljaju da su učitelji. 
On je dobar đak, bistar i okretan. Brzo razabire istinu 
od laži, osjeća prazninu i pustoš, kad mu pojedini na¬ 
stavnici ne otvaraju put u srce stvari. Na sreću, javlja 
se čovjek vjerniji od roditelja, pošteniji od ostalih pro¬ 
fesora - mladi nastavnik dr. Ljubo Maraković. Dovodi 



Biskup Mijo Skvorc otvara Simpozij o Ivanu Merzu, 
25. XI. 1978. prigodom proslave 50. obljetnic 
njegove smrti, u Zagrebu, dvorana »Vijenac« 
na Kaptolu 

Ivana do ozbiljnog religioznog razmišljanja i katoličke 
orijentacije. Merz iz lista »Grala« usvaja lozinku živo¬ 
ta: Živjeti Istini, Dobroti i Ljepoti! Nadilazi ml adom 
dušom svu nezrelost nastave i polaže temelj širokoj i 
dubokoj katoličkoj kulturi. I opet paradoks: učenik je 
pametniji od škole. 

Karakter jači od vođe 

U drugom razredu srednje škole Ivan je stupio 
u Marijinu kongregaciju. No brzo je ohladio prema 
sastancima i drugim dužnostima, jer ga je svećenik 
razočarao. U to ga vrijeme profesor Maraković mora 
ukoriti, jer iza podizanja drži ruke na leđima... A sam 
Ivan muku muči, jer se, javljaju prvi potresi, nasrtaji 
strasti, mladenačka ljubav. Ne razlikuje dostatno 
težine grijeha, neupućen je u ljepotu kreposti. Zaljub¬ 
ljen u mladu protestantkinju, planira idealno život - 
ali mu djevojku preotima gadna afera: neki je pokva¬ 
renjak prevari, a ona se od očaja otruje. 

Ivan je počeo ponirati u se: piše u Dnevniku na¬ 
pete, psihološki divne i uvjerljive retke o borbi za 
poštenje, za vjeru, za zrelost. Zagrijan za umjetnost, 
pomalo za filozofiju i za literaturu - okreće se pohlep¬ 
no na sve strane i studira. Mnogo više nagnut nad sud¬ 
binu srca, u površnoj građanskoj okolini, napreže se 
da ne posrne. Zaziva Djevicu, upoznaje snagu Euhari¬ 
stije, sve vjernije pribjegava molitvi. Zgrada života 
diže se uspravno - prema nacrtu milosti i jake volje. 

Ivan je nakon realke (1914.) otišao u Bečko 
Novo Mjesto, preko svoje volje, da udovolji roditelji¬ 
ma, koji su ga gledali kao budućega generala! On je 
nezadovoljan među kolegama. »Njima ideal nije Bog. 
Oni preziru vj eru, i to j e naravna stvar, j er j e ne pozna¬ 
ju... Ja ću uteći!« Ne mogavši izdržati, odlazi u Beč. Na 
pravo, jer je mama tako zaželjela. Ni tu neće ostati do 
kraja. Njega privlači literatura. Napokon će u Beču 
početi, a u Parizu i Zagrebu dovršiti studij njemačke i 
francuske književnosti. 

Tek je u Zagrebu, nakon povratka iz Pariza, 
mladi Merz dobio stalnog duhovnog vođu. No i tada 
njegov mladi karakter, isklesan u borbi života, napose 
na talijanskoj fronti i u francuskoj metropoli, daleko 
nadilazi prosjek. Isusovac Alfirević divi se ustrajnosti 
Ivanovoj dok studira katoličku filozofiju i teologiju. 
Otac Vrbanek, njegov ispovjednik, motri u čudu kako 
Bog djeluje u mladom srcu njegova penitenta. I priz¬ 
naje daje Ivan bio neobično jak i zreo za svoje godine. 
To bi bio treći paradoks: karakter jači od vođe. 

DIMENZIJE VELIKE DUŠE 
Širina Crkve 

Ovo je iza vjere u Boga prvi neizmjerni prostor 
Ivanove duše: Crkva. Uvijek je vjerovao u Boga. I u 
Krista. No tajna Crkve, koju je upoznao pravo tek na¬ 
kon rata, došavši u Pariz, ušavši u redove prosvijetlje¬ 
nih katolika, dala je sav smisao njegovu životu. Čuvši 
za smrt biskupa Mahnića, bilježi 1920. ovu molitvu: 
»Naš Mahniću, moli za nas! Moli se da iz našega pok¬ 
reta nikne što više snažnih ličnosti, koje će raditi samo 
za presvetu Crkvu Katoličku!« Crkva mu se otkriva 
kao struja u moru čovječanstva koja milosno hvata i 
naprijed vuče odabrane. On to vidi, iako mu oči sve 
više slabe, vidi duhom koji se postepeno i stalno diže i 
čisti. 

Merz je spoznao da Crkva nije obična organiza¬ 
cija ni klub. Nije ustanova po ćefu ljudi, niti se može 
zamijeniti nekom drugom ustanovom. Crkva je Krist 
na zemlji, sva okupljena oko Petrova Nasljednika, 
kome Ivan daje ime posuđeno od svete Katarine Si- 
jenske: “Slatki Krist na zemlji”. Crkva je sagrađena na 
temelju apostola, vjeruje Ivan. Nošena je radom i 
žrtvama svećenstva i budnoga laikata. Iznutra je grije 
Prisutni i Žrtvovani Krist, poučava sam Božji Duh, 
nad njom bdije sama Majka Božja. 

Crkva je pokrenula Ivanovu misao prema re- 
dovništvu. Obavio je 1923. godine trodnevne Duhov¬ 
ne vježbe. Molio je svjetlo: da li da postane isusovac ili 


da ostane kao profesor vani, u svijetu. Bog mu je dao 
jasnu spoznaju da ga Crkva želi u prvim redovima lai¬ 
kata, koji se u Hrvatskoj počeo formirati. Crkva jedina 

- u svoj svojoj širini i dubini - daje dovoljno mjesta pra¬ 
vom oduševljenju: ona je Božja i ljudska, u narodu i za 
sve narode, sveta i misijska. 

Visina molitve i liturgije 

Ivan je zarana naučio istinu koju biolog Carrel 
brani: da je molitva potrebna kao kisik i disanje. Nije 
molio tek da govori. Molio j e da se pokloni, da zahvali, 
na nešto golemo isprosi. Dnevnik s fronte nije 
uprskan blatom i naturalizmom kao Remarqueove i 
Barbusseove knjige. U njemu je mnogo osobne nevol¬ 
je, ali još više beskrajne nade. Ivan je u alpskim gudu¬ 
rama naučio kroz tutnjavu topova usrdno moliti. Nje¬ 
gova je iskrena duša doživjela egzistencijalno svu 
ograničenost, ali i svu sreću, što se može obratiti pre¬ 
ko Sina i Majke k Ocu. U Lurdu je naučio - veli - svu 
vrijednost Gospine Krunice. U Parizu snagu 
pobožnosti presvetoj ljubavi Kristovoj i njegovu Srcu. 
U Zagrebu napokon usavršava misaonu molitvu, 
dnevno razmatra i roni u otajstva Božje Objave. Idući 
zagrebačkim asfaltom prebire zrnca krunice. Pohađa 
Marijina svetišta u Bistrici, Remetama, na Kamenitim 
Vratima - i dugo, dugo moli. Svaku je večer pretvorio 
u radosnu pripravu za sastanak s Bogom. Svako jutro 
prikazao čitav dan sa svim radom i svim teškoćama, 
Srcu Božjemu. 

Ipak je Merz ostao u sjećanju svojih znanaca 
prije svega kao čovjek liturgije. Da je doživio koncil- 
ske naše dane, kako bi bio sretan! On je već tada nosio 
svoj omašni francuski misal, da iz njega svaki dan prati 
i prinosi Svetu žrtvu. Prostudirao je liturgijske propi¬ 
se, preporučivao je čestu Pričest pod samom svetom 
Misom. Merz je u svojoj doktorskoj disertaciji obradio 
liturgijsku temu - “Utjecaj liturgije na francuske pisce 

- od Chateaubrianda do danas”. Volio bi se dušom ve¬ 
zati uz kakve samotne opatije i ondje poput Huysman- 
sa i Bloya drhtati pred Raspetim. Alije njemu Bog do¬ 
sudio da sveti žar oltara baca u mlada srca širom 
Hrvatske. 

Dubina žrtve 

“Smisao života je otajstvo Križa” - bilježi Ivan 
kao ratnik u Italiji. Čitav je njegov život bio ratna fron¬ 
ta. Stalno je patio - i tjelesno i duševno. Borba za vjeru 
i čistoću, za ispravna načela Katoličke Akcije i same 
Crkve - bila bi dovoljan križ jednom životu. Merz je uz 
to bolovao tjelesno. Njegove su oči bile prava muka u 
vrijeme studija; kasnije mu moradoše vaditi zube. 
Umro je mlad od upale mozgovne opne. Procjenu 
trpljenja za se i za druge otkrio je prijatelju 
Maroševiću u pismu iz Pariza (1921): “Znam da je 
teško trpjeti, ali neki ljudi imaju poziv trpljenja. Mi 
smo Tijelo Kristovo te nam on svima uloge podjeljuje. 
Jedni moraju da trpe, da uklone kaznu Božju, koja bi 
se morala stresti na okolicu. Huysmans bi te odabrani- 
ke nazvao mističkim gromobranima. Jesi li ikada na to 
pomišljao da ti trpiš za naš pokret? Jesi li svoje muke 
prikazao Kristu za pokret? Katolicizam se u nas neće 

širiti, ako ne bude radnika, molitelja i patnika. To je 
zakon širenja Kraljevstva Božjega na zemlji. Naš pok¬ 
ret je stvorio dosad samo prvi tip radnika za katolički 
pokret. Molili smo manje, a trpjeli smo kad smo mora¬ 
li. Zadnji je tip svakako vrhunac - nasljedovanje pot¬ 
pune žrtve Spasitelja na križu... Pošto slučaja nema, to 
držim da je plan Providnosti upravo u tome, da spoz¬ 
namo ovu tajnu iz njegova života: trpjeti za druge!« 

Čini se da je Merz jedan od najvećih dragovol¬ 
jnih patnika, ljudi žrtve i Križa, što ih je naš narod 
imao. Sve je svoje muke i tjeskobe svjesno ugrađivao u 
rast Crkve Božje na svijetu. Tako ni crta najdublje 
sličnosti s Kristom nije manjkala na Merzovu liku. 

KRUGOVI VELIKOG RADA 
Apostol mladih 

Ivan je imao čisto oko: znao je da mladi prenose 
život i milost. Njih treba spasiti. U Beču surađuje u 
društvu »Hrvatska«, pomaže kolegama, misli na svoje 
prijatelje u Banjaluci, brine se za radnike koje je upoz¬ 
nao. U Parizu kleše u sebi savršena apostola: dok sam 
gotovo gladuje, pohađa siromašne obitelji, zanima se 
za sirote, pomaže savjetom gdje samo može. Kod 
kuće, u Zagrebu, kao profesor odgaja sjemeništarce 
za svećenike. Odgaja - a to je više negoli poučava. 
Izgrađuje ih u cjelovite ličnosti, čega se oni kasnije 
zahvalno sjećaju. 

Merz je postao valjda najjači prvoborac Kato¬ 
ličke Akcije, koju je započeo biskup Mahnić. Sav se 
utkao u njezin najdinamičniji, mladi dio. Dok je u Ma¬ 
rijinoj Kongregaciji akademičara bio tajnik, dok je u 
Konferencijama svetog Vinka za siromahe bio stalno 
aktivan, u Orlovskom pokretu bio je duša svega. Mla¬ 
dima je utisnuo u srce ognjenu riječ preuzetu iz fran¬ 
cuskog pokreta Euharistijskih križara: Žrtva, Euhari¬ 
stija, Apostolat. Njima je ostavio bratske savjete i 
načela u svojoj Zlatnoj knjizi, u knjižici o Katoličkoj 
Akciji i u mnogim člancima. Njima je tumačio depoli- 
tizaciju katoličkog pokreta, njegovu uzvišenu misiju 
»pokršćanjenja« svijeta i života. Njih je uvjeravao o 
istomišljenosti s Papom i biskupima. Njima je prepo¬ 
ručivao gimnastiku tijela i duha. Njih je vodio na sleto¬ 
ve i k oltaru. Njima govorio o Bogorodici, čistoći i 
zvanju. 

Kao apostol mladih ušao je Merz u oštru borbu. 
Imao je protivnika. Kasnije većinom priznadoše da je 
bio u pravu, jer je bio u svom radu svetački nesebičan i 
prepun ljubavi. 

Ne treba zaboraviti da je Merz četrdeset godina 
prije koncilskih dekreta proklamirao »koncilske mi¬ 
sli« o apostolatu laika. Daje u Hrvatskoj pomišljao na 
osnivanje Svjetskog instituta. Možda ga je i to navelo 
da zavjetom vječnog djevičanstva i čistoće prikaže 
sebe cjelovito i neopozivo za naš katolički pokret. 

Pomoćnik bijednih 

Masa od nekoliko tisuća ljudi na Ivanovu spro¬ 
vodu svjedočila je pod kišom kako su duše prepoznale 


svoga dobročinitelja. Većina prisutnih nije mogla 
uzdržati suza, jer je bilo mrtvo jedno neopisivo dobro 
srce. Ivan je već kao dijete volio siromahe i bijednike. 
Kao student živio je s polubohemima i razumio ih. 
Kao profesor nije samo mjesečno davao 10 posto od 
1700 dinara plaće, nego avanturistički dijelio što je 
god imao ili skupio. Kolike su obitelji znale gdje on 
živi, a još više on gdje su one. Nije bilo Božića, Uskrsa, 
Sviju Svetih, a da ne bi s prijateljima hrabro započeo 
akciju dobrote, upustio se u borbu protiv neimaštine i 
bolesti, zanjihao čitav jedan val milosrđa. Na fronti je 
pribilježio: »Učiniti djelo ljubavi čovjeku koji trpi, naj¬ 
veća je stvar, temelj je to svakog duhovnog života.« 
Poderanom invalidu Mišku daje svoju košulju, kakvu 
radniku s ulice ponudio bi svoj krevet. Bolesne je po¬ 
hodio kad god bi mogao. 

Brat svima 

Ivana su redovito zvali »brat Ivan«. P. Crnko- 
vački nazvao ga je poslije smrti u »Luči«: Brat - vitez. 
Ideju bratstva crpao je Ivan iz Krista, velikog brata 
Otkupitelja; iz duše zajedničke majke Marije; iz dubi¬ 
ne svete Crkve; iz potresne spoznaje da ljudi imaju isti 
udes, istog Oca, isti sud, podjednake muke. 

Ne smijemo zaboraviti da su osobito Orliće 
(Orlovi i Orliće su u ono vrijeme bili omladinska organi¬ 
zacija Katoličke Akcije kod nas) gledale u Ivanu svoga 
brata. Njega se - vele - nisu nikad morale bojati. Bio je 
blag, smiren i tako čist. Volio ih je kao sestre, koje mo¬ 
raju nositi jasne crte Presvete Gospe. Zato ih je brat¬ 
ski opominjao u stvarima mode, plesa, kina. Pomagao 
kad bi se potužile, savjetovao kad bi mu se potiho 
ispovijedale, pocrvenjevši radi prvih ljubavi. Osjećaj 
bratstva želio je preliti u naš katolicizam. Zato ga je 
razdor u redovima Katoličke Akcije neobično bolio. 
Ako se danas u nas gotovo i ne spominju stare rane, 
nije li i to savjet i dar Ivanove duše? Ne priznaju li da¬ 
nas gotovo svi naši katolici koji se sjećaju Ivana da je 
bio daleko više bilo od koga - brat svima? 

EPITAF GOVORI ISTINU 

Kad se u tihom polukrugu zagrebačkog Miro- 
goja zaustavite pred crnom pločom od granita, pred 
sivim čvrstim križem, pred grobnicom dr. Ivana Mer- 
za, sigurno će vas potresti jednostavni uklesani Epitaf: 

»Ovdje počiva u Kristu Bogu svomu - Dr. Ivan 
Merz - *16. XII1896.10. V1928. - Vjernom sinu Ka¬ 
toličke Crkve život je bio Krist, a smrt dobitak, jer je 
očekivao milosrđe Gospodinovo i vječni počinak na 
Srcu Isusovu.« 

Taj natpis ne laže. U grobnici je tijelo mladog 
čovjeka čiji duh pokreće naše duše. Vraćamo se s toga 
groba kući uvijek radosniji što je i naša zemlja po¬ 
svećena jednim čistim životom i jedna generacija pro¬ 
svijetljena zrelom svetačkom savješću. 

(1977.g. tijelo Ivana Merza preneseno je u novu 
grobnicu, u Baziliku Srca Isusova u Zagrebu.) 

POSLANICA BISKUPA 
BOSNE I HERCEGOVINE 

o časnom Sluzi Božjemu IVANU MERZU 
za pripremu njegove beatifikacije 

USUSRET PROGLAŠENJU BLAŽENIM ČLANA KATOLIČKE CRKVE 
ROĐENOM NA PODRUČJU VRHBOSANSKE METROPOLIJE 


“Bi čovjek poslan od Boga, ime mu Ivan” 

(Iv 1,6). 

Draga braćo svećenici i redovnici, poštovane re¬ 
dovnice, dragi kršćanski laici nadbiskupije vrhbosan¬ 
ske, biskupija mostarsko-duvanjske, trebinjsko- 
-mrkanske i banjalučke! 

Radost najavljene beatifikacije. 

1. - Želimo sa svima vama, kao i mnogobrojnom 
drugom braćom i sestrama iz hrvatskog kao i iz drugih 
naroda, podijeliti radost što je upravo ova generacija 
katolika u našoj vrhbosanskoj metropoliji doživjela 
vrijeme neposredne priprave za prvo službeno pro¬ 
glašenje blaženim našeg subrata koji je rođen na po¬ 
dručju jedne od naših biskupija. Riječ je o mladom ka¬ 
toličkom laiku, Časnom Sluzi Božjem Ivanu Merzu, 
koji se rodio 16. prosinca 1896. u Banjaluci, a umro u 
Zagrebu 10. svibnja 1928., na glasu svetosti. 

Istinski svjedoci vjere Crkve u BiH 

2. U dugoj i dramatičnoj povijesti Katoličke 
crkve u dijelu hrvatskog naroda na području Bosne i 
Hercegovine bio je zacijelo ne mali broj istinskih svje¬ 
doka vjere i vjernosti Kristu i njegovu Evanđelju, koji 
zavređuju da budu službeno čašćeni u Crkvi kao sveci 
ili blaženici. Za neke od njih vode se biskupijski pro¬ 
cesi za proglašenje svetima (Sluga Božji Petar Barba- 
rić, sjemeništarac, Drinske mučenice, redovnice, dr. 
Josip Stadler, prvi vrhbosanski nadbiskup). Pučka tra¬ 
dicija o svetosti i vjerničko štovanje postoji još kod ne¬ 
kih likova iz naše crkvene povijesti (posljednja bosan¬ 
ska kraljica Katarina Kosača, Diva Grabovčeva u 
Rami, fra Lovro Milanović i fra Šimun Filipović u Po¬ 
savini, fra Lovro Karaula u livanjskom kraju). Nadaj¬ 
mo se i molimo Boga da se On proslavi i u ovim svje- 
dočkim likov im a naše domaće crkvene prošlosti, nji¬ 
hovim podizanjem na čast oltara. 

Merz - svetac europskog formata 

3. Sada je za čast oltara prvi na redu mladi laik, 
intelektualac dr. Ivan Merz, za kojega osobe na vrlo 



Banjalučki biskup Franjo Komarica, posebno je 
zaslužan za promicanje poznavanja i štovanja 
časnog Sluge Božjega Ivana Merza. 

odgovornom mjestu u Crkvi nedavno rekoše, da je 
“suvremeni svetac europskog formata, koji daleko na¬ 
dilazi granice svoje domovine”. Općenito se može reći 
da svaki blaženik i svetac sebi krči put do oltara. Re¬ 
dovito se to događa kroz veliki i sustavni rad pojedina¬ 
ca, zaduženih za vođenje procesa, te uz molitvu 
Božjeg naroda i utjecanje u zagovor kandidatu oltara. 
U slučaju Časnog Sluge Božjeg Ivana Merza želimo s 
iskrenom zahvalnošću, posebno istaknuti veoma dra¬ 
gocjeni rad mons. Fabijana Veraje, svećenika splitske 
nadbiskupije i dugogodišnjeg podtajnika u Kongrega¬ 
ciji za proglašenje svetaca u Rimu, koji je napisao 
“Poziciju” Merzove kauze, te upornost p. Božidara 
Nagyja, svećenika hrvatske provincije Družbe Isuso¬ 
ve, glavnog postulatora Merzove kauze. Također želi- 

mo istaći višegodišnje molitvene akcije mnogih Ivano¬ 
vih štovatelja, napose u njegovoj rodnoj Banjaluci, u 
banjalučkoj biskupiji, u Zagrebu i mnogim mjestima 
Hrvatske ali i izvan nje, sve do Južne Amerike. One su 
zacijelo pomogle “ubrzanje” dovršenja procesa Mer- 
zove beatifikacije. 

Proglašenje dekreta o herojskim krepostima 

4. U Vatikanu je 5. srpnja 2002. (na stotinudva- 
desetprvu obljetnicu uspostave naše metropolije, 
vrhbosanske nadbiskupije, banjalučke i mostarske bi¬ 
skupije), u nazočnosti Svetog Oca Ivana Pavla II, 
svečano proglašen Papin dekret o herojskim kreposti¬ 
ma Sluge Božjeg Ivana Merza, zajedno s dekretom o 
herojskim krepostima redovnice s. Marije Petković od 
Propetog, utemeljiteljice Družbe sestara Kćeri Mi¬ 
losrđa, rođene na otoku Korčuli, i s dekretima još ne¬ 
koliko kandidata oltara iz drugih europskih i izvaneu- 
ropskih zemalja. Tim, do sada najvažnijim i pretpo¬ 
sljednjim činom, ovaj proces za Merzovu beatifikaci- 
ju, započet u Zagrebu 1958. godine, konačno ulazi u 
završnu fazu, a Sluga Božji Ivan Merz dobiva naziv 
“Časni”. Tom, za katolike iz naše metropolije, povije¬ 
snom činu bio je nazočan i predsjednik naše BK, bi¬ 
skup rodnoga grada i biskupije budućega našeg prvog 
blaženika. Neslužbeno mu je tada priopćeno da se 
proglašenje blaženim Časnog Sluge Božjega Ivana 
Merza planira za proljeće iduće, 2003. g. prigodom 
pastoralnoga pohoda Sv. Oca Hrvatskoj. O samom 
mjestu proglašenja još službeno nije odlučeno. 

Što bolje upoznati svetački lik Ivana Merza prije 
beatifikacije 

5. Na redovnom zasjedanju BK BiH u Banjalu¬ 
ci, od 16. do 18. srpnja o.g., mi, vaši biskupi, odlučili 
smo pozvati sve vas članove naših biskupijskih zajed¬ 
nica da se molitvom, ali i na druge načine što temeljiti¬ 
je duhovno pripremimo za proglašenje blaženim 
Časnog Sluge Božjega Ivana Merza. To činimo ovim 
pastirskim pismom želeći njime još jednom potaknuti 
vas, braću svećenike i redovnike i vas, sestre redovni¬ 
ce, vjeroučitelje, članove župskih pastoralnih vijeća, 
ali i vas mlade i sve ostale članove naših župskih zajed¬ 
nica da uznastojite što bolje upoznati ovaj divni sve¬ 
tački lik. Zašto? Zato što Ivana Merza rese u heroj¬ 
skom stupnju temeljne kršćanske kreposti: vjera, nada 
i ljubav prema Bogu i bližnjemu, kao i izvanredan 
apostolski žar za rast Crkve - Mističnog Tijela Kristo¬ 
va i za širenje Kristova Kraljevstva u dušama suvreme¬ 
nika. 

Lik, djelo i svetost Ivana Merza 
i danas veoma aktualni 

6. Njegov lik i djelo nisu bili za divljenje i naslje¬ 
dovanje samo kod njegovih suvremenika, oni su i da¬ 
nas veoma aktualni. Izvanredna osoba dr. Ivana Mer¬ 
za privlačila je i privlači svakog tko se trudi u svome 


životu ideal kršćanskog življenja dovesti do savršeno¬ 
sti, do svetosti. A taj ideal stavlja sadašnji papa Ivan 
Pavao II. cijeloj Crkvi kao prvu točku njezina progra¬ 
ma za ovo tisućljeće! Na temelju Ivanova “Dnevnika”, 
koji je dragocjen “rudnik” duhovnog blaga, vidljivo je 
da Ivan nije već neki “rođeni svetac”, nego mladić iz¬ 
vanrednih intelektualnih sposobnosti, koji usred mla¬ 
denačkih lutanja, usred ratnih stradanja i trpljenja te 
suvremenih zdvajanja, odlučno traga za pravim smi¬ 
slom ljudskog života. On čezne za vječnom Dobro¬ 
tom, doživljava iskreno obraćenje Bogu po dubokom 
iskustvu blaga katoličke vjere. Beskompromisno i do¬ 
sljedno bori se protiv zla u sebi i oko sebe, pobjeđuje i 
tako utire siguran put svetosti sebi i mnogima, kojima 
još za života postaje vođa, učitelj i uzor. Kao devetna- 
estogodišnjak zapisao je u “Dnevniku”: “Nije dosta 
samo vjerovati. Naša vjera mora biti sistem, mora biti 
putokaz života da ne radimo protiv principa praved¬ 
nosti i vječnosti. I ja kažem ‘Aut catholicus aut nihil’ - 
(ih katolik ili ništa)”. 

Bio je »stup Crkvi Božjoj« 

Za Merza je rekao njegov suvremenik, istaknuti 
katolički teolog i publicist, vrhbosanski svećenik dr. 
Čedomil Čekada (1938. god.): “Danas se svi slažemo 
u tome koliko je njegova duša bila kreposna, kolika je 
njegova moralna veličina, intimno jedinstvo s Bogom, 
njegova uronjenost u božanske i vječne vrijednosti, 
posebno u pravu nadnaravnu vrijednost Krista, živog 
u euharistiji, Krista mističnog u Crkvi. U Merzovu 
životu susrećemo sve probleme koji muče našu 
današnju generaciju. On se približio svemu što danas 
predstavlja opasnost za vjeru i vrline. Nikad nije obu¬ 
kao reverendu, a bio je stup Crkvi Božjoj. Osvajao je 
za Krista gdje god se pojavio. Živio je samo za Kraljev¬ 
stvo Božje. Stotine su ga slušale i nasljedovale. Hvala 
Ti, Bože, što si nam ga dao. Dao si nam s njim puno, 
puno, i vođu i zagovornika.” Značajne su i vrlo snažne 
Merzove riječi iz pisma roditeljima (iz g. 1921.) dok je 
u Parizu studirao: “Katolička vjera moje je životno 
zvanje”. Citirajući upravo te Merzove riječi Sv. Otac 
Ivan Pavao II. u Splitu, 4.10.1998. g. rekao je da “ni u 
najtežim razdobljima vaše povijesti nisu nedostajali 
muževi i žene za koje je vjera bila program njihova 
života”. Jednako tako i moto Merzova apostolskog 
djelovanja: “Žrtva-Euharistija-Apostolat” nadahnji¬ 
vao je i danas nadahnjuje veliki broj apostolski djelat¬ 
nih članova Crkve u našem narodu. Merzove duhovna 
sljedbenica Marica Stanković, koja je na njegov poti¬ 
caj utemeljila svjetovni institut Suradnica Krista Kral¬ 
ja, ovako je za njega (1942. g.) posvjedočila: “Uz Mer¬ 
za, i nakon njegove smrti, osjećamo se kao uz vođu, uz 
učitelja, uz sveca. Upravo ovo naše tmurno i krvlju 
obilježeno vrijeme, treba velikih uzora, velikih duša 
koje svojom kršćanskom dosljednošću mogu očuvati i 
ublažiti pomutnju, bijedu i bolest modernog čovjek. 

Merz je takav nenadmašivi uzor katoličke osobnosti i 
sveca, u sebi izvanredno usklađenog.” 

Crkva - najjača ideja i stvarnost u Merzovu životu 

7. Jedna od karakteristika svakog katoličkog 
sveca jest spremnost trpjeti za Crkvu i Papu. Ova 
spremnost je očita i u životu Ivana Merza. On je, iako 
laik a ne svećenik niti redovnik, revno nastojao da 
riječ Svetog Oca bude slušana, da se sve što se u Crkvi 
radi, čini pod vodstvom biskupa u jedinstvu sa 
svećenicima. Temeljito je studirao i promicao u jav¬ 
nom životu Crkve papine enciklike, znajući da je to 
aktualna nauka Crkve koju ona daje svojim vjernicima 
da njome učine svoj život što plodnijim za vječnost. 
Bliski Merzov prijatelj i suradnik prof. Dušan Žanko 
napisao je o 10. obljetnici njegove smrti (g. 1938.) ove 
riječi: “Nema jače ideje u Merzovu liku od ideje 
Crkve, Crkve koja kroz papinstvo čuva nauku i jedin¬ 
stvo, te Crkve koja kroz liturgiju moli i prinosi ‘žrtve 
hvale’ Ocu nebeskom.” i ‘pomoću koje’ - veli Merz - 
‘vjernik u svojoj duši proživljava sve faze vječnog živo¬ 
ta Kristova’. Papinstvo i liturgija, to su krila Merzove 
duše, to su bitne karakteristike njegova bića." 

Neumorni apostol 

8. Postao je pionir Katoličke Akcije u hrvat¬ 
skom narodu odazivajući se pozivu tadašnjeg pape 
Pija XI., da se katolički laici u što većem broju uključe 
u apostolat Crkve koji predvode biskupi i svećenici. 
Sve svoje slobodno vrijeme utrošio je u rad katoličke 
organizacije “Hrvatski orlovski savez”. Nakon 
hodočašća u Rim i susreta s Papom u Svetoj 1925. go¬ 
dini Merz je izjavio: “Euharistija i Papa trebaju biti 
korijen, vrelo i počelo Orlovstva.. To je jedina i 
najčvršća osnovica bez koje je sav rad osuđen na rasu¬ 
lo”. U odgajanju mladih za kršćanski život i apostolat, 
i u svojim mnogobrojnim predavanjima i u pisanim 
člancima, nastojao je promicati načela kršćanskog 
morala, poticati na izgradnju karaktera i na življenje 
duhovnim, molitvenim i sakramentalno-liturgijskim 
životom. 

Duhovni život Merz temeljio na liturgiji 

9. Ivan Merz je bio čovjek molitve. Molio je u 
kući, na ulici, u crkvi. Sav njegov apostolski rad i žrtve 
plod su njegova intenzivnog molitvenog i sakramen- 
talnog života. Temelj njegova duhovnog, molitvenog 
života bila je liturgija, katoličko bogoslužje koje je za 
njega prava škola svetosti. O liturgiji i njezinoj važno¬ 
sti za kršćanski život vjernika pisao je ne samo u svojoj 
doktorskoj disertaciji, nego u mnogim člancima i stu¬ 
dijama. Posebno je isticao važnost sv. mise i sv. 
pričesti. I sam je svakodnevno, kao profesor u Zagre¬ 
bu išao na misu, na pričest i obavljao duže klanjanje u 
crkvi pred Presvetim Sakramentom. Osim čašćenja 
Euharistije, bio je posebno iskreni štovatelj Blažene 
Djevice Marije i širitelj pobožnosti prema njoj. U 
svjetlu vjere za Merza je najveća stvarnost bila Crkva, 
u Crkvi sv. Misa, u Misi sv. Pričest. Upravo ovom du¬ 


bokom vjerom, hranjenom Euharistijom, i intimnim 
odnosom s Bogom hranio je svoju pobožnost prema 
Srcu Isusovu i Muci Isusovoj, te prema Blaženoj Go¬ 
spi. Nije čudo što je on u hrvatskom narodu postao 
začetnik liturgijskog pokreta. Njegove ideje o važnosti 
aktivnog i plodnog sudjelovanja vjernika u liturgij¬ 
skom životu Crkve, potvrdio je tri desetljeća kasnije i 
Drugi Vatikanski Sabor. 

Srž svakog apostolata treba biti 
borba protiv grijeha 

10. Merzovo specifično podrijetlo, njegova širo¬ 
ka kultura, stjecana od rodne Banja Luke preko Beča i 
Pariza do Zagreba i Rima, različita životna iskustva i 
njegov duboki kršćanski osjećaj, čine ga ne samo mo¬ 
dernim hrvatskim, nego “europskim svecem” bliskim 
slavenskom, latinskom, germanskom i francuskom 
mentalitetu. Iako je živio relativno kratko, svojim 
apostolskim žarom, zapaljenim na božanskom ognju 
Kristove nazočnosti u Crkvi, obasjao je životne staze 
mnogim svojim suvremenicima kao i generacijama 
koje dođoše iza njega, sve do ove naše generacije ka¬ 
tolika. Glavni pokretači, ali i ciljevi njegove izvanred¬ 
ne i nezaustavljive apostolske revnosti, bili su nadna¬ 
ravni motivi, nipošto neki ovozemaljski interesi. Čita¬ 
mo u njegovim bilješkama iz duhovnih vježbi (28.3. 
1925. god.) i ove riječi: “Srž svakog apostolata mora 
biti borba protiv grijeha. To je glavni okvir, u koji ula¬ 
ze druge vrste apostolata - čisto vjerski, prosvjetni, po¬ 
litički, ekonomsko-socijalni. Tko vojuje u redovima 
Crkve, ima samo jednog neprijatelja - grijeh, sve su 
ostalo indiferentne stvari kojima se valja služiti za po¬ 
bijanje grijeha i promicanje spasa duša”. A u pismu 
vrhbosanskom nadbiskupu Ivanu E. Šariću ( 3.5.1926 
g.), između ostalog, piše ovo: “Mi smo se orlovi stavili 
u službu svete Crkve, spremni da je milošću Božjom 
pomažemo u širenju Kraljevstva njezina Božanskog 
Zaručnika. Nemamo nikakvih uzgrednih ciljeva, već 
onaj jedini, glavni: što više duše sjediniti s Isusom. Sto¬ 
ga se apsolutno pokoravamo i u tom pitanju, kao i u 
sv im drugima, našim biskupima”. 

Ostavio veliku duhovnu baštinu 
i mnogima pomogao nebeskim zagovorom 

11. Prave osobe ne odlaze s ovog svijeta a da ne 
ostave prepoznatljiv trag. Iako je živio samo 32 godi¬ 
ne, Časni Sluga Božji Ivan Merz iza sebe je ostavio ve¬ 
liku duhovnu baštinu, kako u mnogobrojnim svojim 
spisima, tako i u svetosti života koja je bila obilježena i 
spremnošću na trpljenje. Znakovite su u tom kontek¬ 
stu ove riječi iz njegove duhovne baštine (iz g.1923.): 
“Bože, daj mi snagu da u dragovoljnom trpljenju po¬ 
stajem Tebi sve sličniji. Tebi za uzdarje, Bože, dajem 
sama sebe. Daj da kalež trpljenja primim i da zazovem 
na ovoj zemlji Tvoje ime da Te nakon toga mogu li¬ 
cem u lice gledati.” Zato su i razumljive one riječi sv. 
Pavla, koje je Merz ostavio u testamentu da mu budu 
napisane na grobu: “Meni je život Krist, a smrt dobi- 

tak”. Do sada je Časni Sluga Božji Ivan Merz pomo¬ 
gao mnogima koji su mu se utekli u zagovor u svojim 
duhovnim i tjelesnim potrebama. O tome svjedoče 
mnoge zahvalnice na njegovu grobu u bazilici Srca 
Isusova u Zagrebu i u Glasilu Postulature. A neob¬ 
jašnjivo, čudesno ozdravljenje od neizlječive bolesti 
Anice Ercegović prihvaćeno je u Vatikanu kao Mer- 
zovo čudo. 

Ugledajmo se u njegov primjer 
i zazivajmo njegov zagovor 

12. Potičemo sve vas, i mlade i roditelje i odgoji¬ 
telje i druge kršćanske laike i Bogu posvećene osobe u 
svećeništvu i redovništvu, i bolesne i u raznim potre¬ 
bama duhovnim i tjelesnim, da se u svojim potrebama 
obraćate njemu za zagovor. Merzovu zagovoru poseb¬ 
no preporučujemo naše mlade i sve naše katoličke lai¬ 
ke u javnom životu Crkve i zemlje. Vas, braću svećeni¬ 
ke molimo da nabavite kod Postulature ili preko 
(nad)biskupskog ordinarijata sliku Časnog Sluge 
Božjega i da je uokvirenu stavite na vidljivo mjesto u 
crkvi, gdje se vjernici mogu moliti (banjalučka bisku¬ 
pija je to već uradila). Češće propovijedajte i govorite 
vjernicima, napose mladima o Časnom Sluzi Božjem i 
njegovu svetom životu i apostolatu. A molite i za Sve¬ 
tog Oca Ivana Pavla II., koji nam želi podariti ovoga 
prvog blaženika iz naše metropolije, kad bude došao k 


nama. Jednako tako potičemo vas, vjeroučitelje da se i 
sami ugledate u ovoga vrsnog katoličkog pedagoga i 
odgojitelja mladeži, pa i vi što više oduševite mlade za 
Krista i njegovu Crkvu, po uzoru na Časnog Slugu 
Božjeg Ivana Merza. Skrećemo pozornost svima daje 
za upoznavanje ovog divnog lika naše domovinske 
Crkve također moguće nabaviti obilnu literaturu, 
odn. okoristiti se njegovom Internet-stranicom 
(yyww.ffdi.hr/ivan-merzl . 

Na sve vas zazivamo obilje Božjeg blagoslova, 
zaštitu Presvete Djevice Marije i molimo zagovor 
Časnoga Sluge Božjega Ivana Merza. 

Vaši biskupi: 

Vinko kard. Puljić, nadbiskup 
i metropolit vrhbosanski, v.r. 

Mons. dr. Franjo Komarica, biskup banjalučki, 
predsjednik BK BiH, v.r. 

Mons. dr. Ratko Perić, biskup mostarsko-duvanjski, 
trajni upravitelj trebinjsko-mrkanski, v.r. 

Mons. dr. Pero Sudar, pomoćni biskup vrhbosanski, v.r. 
Sarajevo - Banjaluka - Mostar - Trebinje, 

17. rujna 2002. 



Nova katedrala u Banjoj Luci. U tom gradu je rođen 16. XII. 1896. časni Sluga Božji Ivan Merz, 
budući hrvatski blaženih. 

IVAN MERZ 

BOŽJA PORUKA NAŠEM VREMENU 

(prikladno za propovijed ili predavanje) 


U dokumentarnom filmu što gaje Hrvatska televizija snimila o Ivanu Merzu i pri¬ 
kazala na svojim ekranima u 2000. god. nastupa i Kardinal Franjo Kuharić. Na kraju 
svoga nastupa Kardinal izjavljuje kako je Ivan Merz »Božja poruka našem vremenu.« 
Sličnu misao o Merčevoj »poruci« Kardinal Kuharić potvrdio je i svega četrdeset dana 
prije svoje smrti u pismu koje je uputio postulatom Merčeve kauze 31. siječnja 2002. u 
kojem među ostalim piše: »Ivan Merz je svojim obraćenjem i životom suvremena poru¬ 
ka današnjim generacijama i mladim intelektualcima da je vjera svjetlo Kristovo koje 
obasjava svakoga čovjeka.« Promatrajući povijest Crkve možemo reći daje svaki Božji 
ugodnik, svetac, blaženik ili kandidat oltara određena Božja poruka svome vremenu. U 
svakom povijesnom vremenu Bog uzdiže svjedoke vjere da nam budu putokazi kako 
doći do Boga, kako svetije živjeti kršćanski poziv, kako ostvarivati život po Evanđelju. I 
našem vremenu označenom velikim tehničkim dostignućima, ali isto tako sekulariz- 
mom i liberalizacijom Bog šalje svjedoke vjere među koje svakako pripada i naš Ivan 
Merz. Kao laik, živeći od svoje laičke profesije pokazao je kako se u svijetu može živjeti 
potpuno posvećen Bogu i životu po Evanđelju. Pogledat ćemo sada podrobnije razne 
vidove poruke koju nam Bog upućuje preko svetoga života našega Ivana Merza. 


1. Merz je dokaz postojanja Boga i nadnaravnog svijeta vjere 


Kada je bilo završeno snimanje priloga Kar¬ 
dinala Kuharića za dokumentarni film o Ivanu 
Merzu, Kardinal je, opraštajući se od osmočlane 
tv-ekipe koja ga je snimala, rekao nazočnima i 
ovu misao: »Veći dokaz da Bog postoji jesu sveci 
na zemlji, negoli zvijezde na nebu.« Tim je 
riječima, što je bilo očito, aludirao i na našeg Iva¬ 
na o kojem je na filmu dao lijepo svjedočanstvo. 

Sveti ljudi najprije svojim životom po vjeri i 
potom svojim djelovanjem za Boga jesu u prvom 
redu svjedoci da Bog postoji, da duhovni, nadna¬ 
ravni svijet jest jedna realnost u koju su oni bili 
neprestano uronjeni. Za Ivana Merza to su po¬ 
svjedočili brojni njegovi prijatelji koji su s njime 
dolazili u kontakt. 


Dr. Čedomil Čekada o petoj obljetnici Iva- 
nave smrti objavljuje članak pod naslovom »Naš 
svetac u fraku«, te među ostalim tvrdi: »Na Mer¬ 
zu su, čovjek bi skoro smjelo rekao, milost i du¬ 
hovni svijet eksperimentalno dokazani. Njegov 
vjerski razvitak i asketsko sazrijevanje, osobito na 
početku njegova duhovnog puta, nemaju naravne 
eksplikacije. Ako nećemo da se na njemu ogri¬ 
ješimo o načelo dovoljna razloga, moramo priz¬ 
nati metafiziku milosti i nevidljivoga svijeta. Ona 
ga prožima sve jače i jače. Bez nje ne može se 
Merza uopće razumjeti.« 

Kardinal Franjo Šeper, koji je Merza osob¬ 
no poznavao i s njime prijateljevao, u svojoj izjavi 
za Merzov proces beatifikacije veli: »U životu 
sam susreo samo dvije osobe koje su samom svo- 

jom pojavom djelovale na poseban način i stvara¬ 
le oko sebe kao neku nadnaravnu atmosferu. Je¬ 
dan od te dvojice bio je dr. Ivan Merz.« 

Marica Stanković, velika katolička javna 
radnica koja je Ivana Merza poznavala i s njime 
surađivala u svojoj izjavi za njegov proces beatifi- 
kacije tvrdi: »Na njemu se osjećala blizina Božja. 
On ju je nosio, kudgod je prolazio. Kad smo uz 
njega bili, mi smo je gotovo osjetno osjećali. I 
zato je trebao samo jedan Merčev pogled, samo 
jedan susret s njim, i najnemirnija duša smirivala 
se, utješila se«. 

Profesor na Papinskom sveučilištu Gregori- 
jani u Rimu, Francuz o. Irennee Hausherr, isuso¬ 
vac, Merza je također poznavao i s njime se su¬ 
sreo nekoliko puta u Banjoj Luci, Parizu i Rimu. 


Za Merzov proces beatifikacije dao je izvanredno 
svjedočanstvo o Merzovoj svetosti u kojem među 
ostalim izjavljuje: »Hoće li tko razumjeti ili ne, u 
njegovoj se blizini osjećala sasvim osobita prisut¬ 
nost Božja. Hrvati ne bi smjeli dopustiti da uga- 
sne uspomena na Ivana Merza. Čovjek takve in¬ 
teligencije i tako široke naobrazbe koji je usred 
svijeta živio potpuno Božjim životom, životom 
djeteta u evanđeoskom smislu, koji je samom tom 
jednostavnošću i smirenim predanjem Božjoj do¬ 
broti, jedinom Dobru, ustostručavao svoje ener¬ 
gije u služenju dobru - to je tako lijep i tako bla¬ 
gotvoran prizor da ga ne bi smjeli skrivati ni u 
Hrvatskoj ni izvan nje. Neka njegovi sunarodnjaci 
zahvale Bogu što im je u njemu dao uzor pravog 
kršćanina i zaštitnika.« 


2. Merz kao laik ostvario svetost života 


Posebna Božja poruka koja nam preko Iva¬ 
na Merza dolazi jest činjenica daje on kao vjernik 
laik u svome životu ostvario ideal evanđeoske 
svetosti života. Merz nije bio ni svećenik, niti re¬ 
dovnik niti je kao laik radio u crkvenim struktura¬ 
ma. Vršio je laičko zanimanje, bio je srednjoškol¬ 
ski profesor francuskog i njemačkog jezika na 
gimnaziji i tim radom si je zasluživao svoj svag¬ 
danji kruh. Nešto slično kao sv. Pavao koji je u 
određenom razdoblju svoga života pravio šatore, 
što mu je bio zanat, samo da ne bude kršćanskoj 
zajednici na teret i da bude uvjerljivije njegovo 
propovijedanje Isusa Krista. 

U svome apostolskom pismu na početku 
novog tisućljeća »Novo millenio ineunte« Papa 
Ivan Pavao II. daje katoličkim vjernicima pro¬ 
gram u sedam točaka za novo tisućljeće po kojem 
treba živjeti i kojega treba ostvarivati. Prva točka 
toga programa jest upravo ostvarivanje svetosti o 
kojoj Papa među ostalim veli: 

»Ovaj ideal savršenosti ne smije se pog- 
rješno shvatiti kao da bi uključivao neku vrstu iz¬ 
vanrednog života koji mogu živjeti samo neki ‘ve¬ 


likani’ svetosti. Putovi svetosti su mnogostruki i 
prikladni pozivu svakoga čovjeka. Zahvaljujem 
Gospodinu koji mije dao da tijekom ovih godina 
proglasim blaženima i svetima tolike kršćane, a 
među njima mnoge laike koji su se posvetili u naj¬ 
redovitijim životnim okolnost im a. Vrijeme je da 
se svima na uvjerljiv način ponovno ponudi to ‘vi¬ 
soko mjerilo’ redovitog kršćanskog života.« 
(Novo millenio ineunet, br. 30.) 

Hrvatski su biskupi 24. rujna 2002. objavili 
poseban dokument »Pozvani na svetost« gdje 
upravo razrađuju i primjenjuju na naše okolnosti 
tu Papinu ideju i poticaj vjernicima što je dao cije¬ 
loj Crkvi na početku trećeg tisućljeća tj. poziv na 
ostarenje svetosti u svim prilikama života. 

Važno je međutim naglasiti i ovo: Ivanu 
Merzu ta svetost nije bila dana od početka, od 
djetinjstva. On se vođen milošću Božjom postup¬ 
no do nje uzdizao i to kroz osobni trud, nastoja¬ 
nje, kroz borbu sa svojim slabostima, kroz trplje¬ 
nja Prvog svjetskog rata, koristeći sva duhovna i 
asketska sredstva što ih Crkva preporuča onima 
koji ozbiljno teže k ostvarenju svetosti. 


3. Merz - katolički intelektualac spaja znanost, kulturu i vjeru 


Osim što je bio laik, Ivan Merz je postigao 
visoku profesionalnu sveučilišnu naobrazbu. 
Doktorirao je u svojoj struci napisavši disertaciju 
o utjecaju liturgije na francuske književnike. U 
svome životu spaja znanost i vjeru, pokazuje kako 
se može povezati duboko vjersko uvjerenje i sve¬ 
tost života s visokom kulturnom i intelektualnom 


izobrazbom. U svome kratkom životu naučio je 
deset jezika i osposobio da je mogao zarađivati 
kruh u četiri zanimanja (profesor što je bio, 
časnik u vojsci, književnik, a posjedovao je znanje 
i vrline jednog svećenika). Nakon što je doktori¬ 
rao u svojoj struci Merz studira privatno kršćan- 

(Nastavak na strani 34) 

IVAN MERZ U BANJOJ LUCI 1896.-1914 



Ivan u prvim mjesecima života 



Ivan gimnazijalac 



Ivan u osnovnoj školi 



Ivan četmaestogodišnjak 



Ivan maturant 



Ivan ljubitelj književnosti 



Ivan (prvi s lijeva u bijelom odijelu) s prijateljima 



Ivanov gimnazijski razred u Banjoj Luci pred 
maturu. Merz drugi zdesna u prvom redu. 

IVAN MERZ NA STUDIJU U BEČU I PARIZU 
1919.-1922. 



Bečka katedrala sv. Stjepana 



Ivan Merz student u Parizu 



Ivan Merz mladi profesor u Zagrebu 


l 

r \ 


Ivan Merz student u Beču 


Palača austrougarskih careva 
Schonbrun u Beču 




Eifelov toranj u Parizu gdje je Merz 
studirao književnost 
od 1920. do 1922. 



Ivan Merz (donji red prvi slijeva) 
s kolegama, hrvatskim studentima 
u Parizu. 



Ivan Merz tajnik Marijine kongregacije 
u Bazilici Srca Isusova u Zagrebu. 



Zagrebačka katedrala i uz nju zgrada 
bivše Nadbiskupske gimnazije, sada 
Bogoslovsko sjemenište, gdje je Ivan 
šest godina bio profesor. 

IVAN MERZ - BOŽJA PORUKA NAŠEM VREMENU 


(Nastavak sa strane 31) stolski rad. Uz to se bavio pisanjem, te je ostavio 

veliku pisanu baštinu, brojne objavljene radove, a 
sku filozofiju i teologiju pod vodstvom isusovaca, mn ogi radovi ostali su u rukopisu i sada se po- 
pripremajući se tako i intelektualno za svoj apo- s tupno objavljuju. 

4. Primat duhovnosti i duhovnog života u odnosu na akciju 


Da bi se mogao uspinjati prema kršćanskoj 
svetosti Ivan je svjestan da bez Božje pomoći i 
snage ne može napredovati. Stoga svesrdno gaji 
molitveni i sakramentalni život, odakle dobiva 
snagu za ostvarenje kršćanske savršenosti i za 
svoj apostolski rad. Svoj duhovno-molitveni život 
Merz temelji najprije na liturgiji, katoličkom bo¬ 
goslužju, koja je za njega prava škola svetosti. 
»Na temelju se Liturgije svaka pojedina duša od¬ 
gaja. Može se reći da je Liturgija pedagogija u 
pravom smislu riječi, jer pomoću nje vjernik u 
svojoj duši proživljava sve faze vječnog Kristova 
života.* 1 Te njegove ideje o važnosti sudjelovanja 
vjernika u liturgijskom životu potvrdit će kasnije i 
Drugi vatikanski sabor. 

Središte liturgijskog slavljenja i života jest 
Euharistija. U životu časnog sluge Božjega Ivana 
Merza to je bilo veoma istaknuto. Njegova ljubav 
prema Euharistiji očitovala se najprije u njegovu 
svakodnevnom sudjelovanju u sv. misi i primanju 
sv. Pričesti, te njegovim čestim adoracijama pred 
Presvetim Sakramentom. Svijest da u Euharistiji 
prima samoga Boga Isusa Krista ispunjala je nje¬ 
govu dušu radošću koja je nalazila odjeka u nje¬ 
govim brojnim spisima i člancima, te u svjedočan¬ 
stvima njegovih suvremenika. O važnosti prima¬ 
nja presv. Euharistije piše: »U sv. Pričesti gdje se 
vaše tijelo i vaša duša ujedinjuje sa samim Božan¬ 


stvom, treba biti vrhunac vašega života; u tom je 
činu i vrhunac cjelokupne liturgije. Sve veličan¬ 
stvene molitve i pjesme, sva vaša razmatranja, svi 
vaši čini tijekom dana moraju biti kristocentrični, 
moraju biti usmjereni prema tom jedinom času 
vašega dnevnoga života - sv. Pričesti. Na taj se 
način već na zemlji ispunjava vaša zadnja svrha i 
postajete dionicima same biti Božje.* 2 

Merz je čovjek dubokog duhovnog života i 
nastojanja za svetošću. Prije svakog apostolskog 
djelovanja smatra Merz da treba prethoditi naj¬ 
prije osobni duhovni život. Tako u svom pozna¬ 
tom članku »Sticanje podmlatka« piše: »Temelj 
našega apostolskog rada i uspjeha leži prema 
tome u nama samima, u našem odnosu k Isusu, 
koji u nama mora živjeti. Koja su, dakle, svojstva 
da se ponajprije sami izgradimo? To je dnevna ju¬ 
tarnja meditacija, često prisustvovanje sv. misi i 
primanje sakramenata, dnevno ispitivanje savje¬ 
sti i dnevno čitanje duhovnog štiva. Činimo li to, 
to će Isus u nama sve više i jače živjeti, razumjet 
ćemo bolje smisao života i ekonomiju spasa i 
uvidjet ćemo s kojom ljubavlju naša Ljubav - Isus 
- ljubi svaku pojedinu dušu.« Naravno daje Merz 
sve ovo što je drugima preporučivao u prvom 
redu on sam vršio kako su mnogi posvjedočili i što 
je i bio izvor njegova uspjeha u apostolatu. 


5. Merz - čovjek Crkve i papinstva 


»Nema jače ideje u Merčevu liku od ideje 
Crkve«, veli za nj prijatelj D. Žanko i nastavlja: 
»Crkve, koja kroz papinstvo čuva nauku i jedin¬ 
stvo, te Crkve koja kroz liturgiju moli i prinosi 
‘žrtvu hvale’ Ocu i ‘pomoću koje’ - veli Merz - 
‘vjernik u svojoj duši proživljava sve faze 
vječnoga života Kristova’. Papinstvo i liturgija, to 
su krila Merčeve duše, to su bitne karakteristike 
čitava njegova bića.* 3 Na poseban način ističe se u 
njegovu osobnom vjerskom životu i apostolskom 
radu zadivljujuća vjernost i odanost crkvenim pa¬ 
stirima, u prvom redu Papi kao Kristovu Namje¬ 
sniku, a potom i mjesnim biskupima, čije je smjer¬ 
nice za rad u Katoličkoj Akciji na poseban način 


ustrajno provodio u život. Sam nam je časni sluga 
Božji dao odgovor odakle u njemu tako vel ik a lju¬ 
bav prema Crkvi i Papi. Na pitanje jedne ankete 
zašto ljubi Crkvu i Svetog Oca Papu, odgovorio 
je: »Jer u njoj vidim jasnu sliku preljubljenog Spa¬ 
sitelja i Boga Isusa sa svim njegovim savršenstvi¬ 
ma, a u Svetom Ocu pod prilikama čovjeka vidim 
Boga svoga i Gospoda svoga.* 4 Crkva je »velebni 
odraz neizmjernog Krista« - tim će se riječima iz¬ 
raziti časni sluga Božji u svome programataskom 
članku o duhovnoj obnovi po liturgiji Crkve. 5 I 
stoga je i razumljiva njegova velika, odana i vjer¬ 
na ljubav prema svetoj Crkvi i onima koji je vode. 

6. Merz - neumorni i revni apostol 


Iz njegove doživljene spoznaje Isusa Krista i 
njegova spasenjskog poslanja koje Crkva kao Kri¬ 
stovo mistično tijelo nastavlja kroz povijest, u 
mladom Ivanu Merzu rađa se svijest da se i on tre¬ 
ba aktivno uključiti u to poslanje svojim apostol¬ 
skim radom. Stoga se Ivan nije zadovoljio da svo¬ 
ju vjeru živi samo unutar četiri zida svoga stana i 
četiri zida crkve. On izlazi u javnost, na putove, 
trgove i raskršća suvremenog života. Drži preda¬ 
vanja, brani vjeru, promiče njezina moralna 
načela u javnom životu. 

Poznata je njegova rečenica koju je još kao 
student u Parizu napisao, a koju je, spomenuvši 
Merza, i Papa Ivan Pavao II. naveo u svome govo¬ 
ru u Splitu prigodom svoga drugog pohoda našoj 
domovini 1998.: »Katolička vjera je moje životno 
zvanje.« 6 To je svoje zvanje časni sluga Božji 
ostvario na zadivljujući i herojski način pa ga sto¬ 
ga Crkva želi postaviti za uzor kako se u laičkom 
staležu može ostvariti ideal kršćanske svetosti i 
angažiranog apostolata. 

To svoje zvanje Merz je ostvarivao na raz¬ 
nim područjima kršćanskog života. Po povratku 
sa studija i početkom svoga javnog djelovanja 
Ivan se aktivno uključuje u rad katoličkih organi¬ 
zacija za mladež i postaje njihov glavni duhovni 
animator i idejni vođa. 7 U svojoj apostolskoj rev¬ 
nosti vođenje uvijek i samo nadnaravnim motivi¬ 
ma: »Srž svakog apostolata mora biti borba protiv 
grijeha. To je glavni okvir, u koji ulaze druge 
vrste apostolata - čisto vjerski, prosvjetni, poli¬ 
tički, ekonomsko-socijalni. Tko vojuje u redovi¬ 
ma Crkve, ima samo jednog neprijatelja - grijeh, 
sve su ostalo indiferentne stvari kojima se valja 
služiti za pobijanje grijeha i promicanje spasa 
duša.« 8 

Merz se spremno odaziva pozivu Pape Pija 
XI. za uvođenje Katoličke Akcije, tj. sudjelovanje 
laika u hijerarhijskom apostolatu Crkve i ustrajno 
promiče njezine ideje. Nakon povratka s 


hodočašća iz Rima za Svetu Jubilarnu godinu 
1925. g., kamo je poveo stotinjak članova Orlov¬ 
ske katoličke organizacije, Merz piše članak o 
plodovima toga hodočašća nakon susreta s Pa¬ 
pom, te veli: »Euharistija i Papa trebaju biti kori¬ 
jen, vrelo i počelo Orlovstvu. Euharistiju i Papu 
valja dati našem narodu. I kada Orlovstvu uspije 
da ove dvije ideje učini kraljicama hrvatske na¬ 
rodne duše, tada može mirne duše reći sa sv. Pa- 
vlom: ‘Dobar boj vojevah.’ To je jedina i 
najčvršća osnovica bez koje je sav rad osuđen na 
rasulo. Eto, do te su spoznaje Orlovi ponovno 
došli na svom rimskom hodočašću." 9 

I vatikanski dekret o herojskim krepostima 
naglašava Ivanovu apostolsku revnost te se u nje¬ 
mu navode i ove njegove misli: »I jer Isus čezne i 
strepi za svakom pojedinom dušom, jer je ona 
stvorena za vječno blaženstvo, to se ta čežnja za 
dušom naših bližnjih prenosi od Isusa na nas i u 
nama se rađa želja da stavimo u Isusov naručaj 
sve te duše za koji su one i stvorene.« 10 Sličnu mi¬ 
sao izrazio je Ivan u svome pismu sarajevskom 
nadbiskupu I. Ev. Sariću 3.V.1926.: 

»Mi smo se orlovi stavili u službu svete 
Crkve spremni daje milošću Božjom pomažemo 
u širenju Kraljevstva njezina Božanskog 
Zaručnika. Nemamo nikakvih nuzgrednih cilje¬ 
va, već onaj jedini, glavni: što više duša sjediniti s 
Isusom. Stoga se apsolutno pokoravamo i u tom 
pitanju, kao i u svim drugima, našim biskupima.« 11 
Svoj apostolski žar za spasenje duša, i napose za 
odgoj mladeži, časnije sluga Božji Ivan Merz ok¬ 
runio posebnim činom na kraju svoga života: svje¬ 
stan da Bog od njega traži da mlad umre, svoj je 
život na samrti svjesno prikazao Bogu kao žrtvu 
za hrvatsku mladež učlanjenu u orlovski pokret. 
O petoj obljetnici njegove smrti izrečena je o nje¬ 
mu u javnosti i ova tvrdnja: »Nikada nije obukao 
reverende, a bio je stup Crkvi Božjoj«. 12 


7. Merz - odgojitelj mladeži. 


Po svojoj profesiji Merz je bio srednjoškol¬ 
ski profesor. Kao profesor ne samo da je svoju 
službu savjesno vršio nego je na razne načine od¬ 
gojno djelovao na svoje učenike, kako su to mno¬ 
gi od njih posvjedočili. »Bio je više naš odgojitelj 
nego profesor«, napisat će o njemu jedan njegov 
učenik. No tamo gdje se Merz posebno istaknuo 
u svome odgojiteljskom radu bile su katoličke or¬ 


ganizacije za mladež u koje se odmah uključio po 
svome dolasku u Zagreb nakon završenih studija. 
Bio je izabran za predsjednika Hrvatskog kato¬ 
ličkog omladinskog saveza, potom za potpred¬ 
sjednika i tajnika Hrvatskog orlovskog saveza, a 
bio je i član Marijine kongregacije gdje je vršio 
sve do smrti službu tajnika. I upravo u apostol¬ 
skom radu među mladima stekao je najviše zaslu- 

ga. Važno je ovdje istaknuti njegov apostolski 
program koji je napisao kao predgovor orlovskog 
priručnika Zlatne knjige. U tom dokumentu koji 
je u pisanoj formi postao žrtva nerazumijevanja 
njegove okoline, Merz iznosi svu novost svoga 
apostolskog programa. Tek nakon nekoliko godi¬ 
na taj je svoj program, po kojem je djelovao od 
početka svoga javnog rada, objavio kao poseban 
članak. 13 Na poseban način Merz ovdje ističe 
važnost euharistijskog života, i potom uključiva¬ 
nje mladeži i njihovih organizacija u Katoličku 
Akciju. 

Časni sluga Božji Ivan Merz u svojim broj¬ 
nim spisima ostavio je bogatu duhovnu baštinu. 
Neumoran je bio u pisanju članaka, držanju pre¬ 
davanja, promicanju načela kršćanskog morala 
na svim područjima. Djelujući kao odgajatelj 
mladih on ih ne želi učiniti samo karakternim 
nego ih nastoji oduševiti za vođenje duhovnog 


života, za život milosti kroz molitveni i skaramen- 
talno-liturgijski život. Potom ustrajno u javnosti 
promiče crkveno učenje i poznavanje papinskih 
dokumenata, a ljubav prema Crkvi i papi nastoji 
usaditi u srca svojih suvremenika, napose mladih. 
Posebno se bori za očuvanje čistoće duše i tijela 
kod mladeži, te u tu svrhu drži predavanja, piše 
članke i objavljuje knjižicu za mladiće »Ti i ona«; 
i za djevojke je mnogo učinio u smislu pro¬ 
svjećivanja i promicanja moralnih vrijednosti u 
njihovu životu, tako da su ga prozvale »vitezom 
ženske časti." 14 

Odgojitelji i prosvjetni djelatnici, što je i 
sam bio naš časni sluga Božji po svojoj profesiji, u 
Ivanu Merzu i njegovu odgojiteljskom radu mogu 
pronaći kako se kršćanski odgaja mladoga čovje¬ 
ka, koje ciljeve, metode i sredstva treba upotreb¬ 
ljavati da bi se odgajanik ispravno usmjerio pre¬ 
ma ljudskoj i kršćanskoj zrelosti. 15 


8. Merz - uzor laicima i Bogu posvećenim osobama u svećeništvu i redovništvu 


Prigodom proslave 50. obljetnice smrti Iva¬ 
na Merza Kardinal Franjo Kuharić u svome govo¬ 
ru na svečanoj akademiji 26. X. 1978.g., u Zagre¬ 
bu, rekao je i ove riječi: »Ivan Merz ima mnogo 
toga reći danas našim mladima, našim sjeme- 
ništarcima, našim bogoslovima, našim redovnici¬ 
ma i redovnicama, nama svećenicima i biskupi¬ 
ma. Zaista, ovaj naš dragi Orao bio je apostol vrlo 
kratko vrijeme, samo šest godina, a unio je mno¬ 
go, učinio je mnogo, zapalio je mnoge, jer je sam 
gorio ljubavlju Duha Svetoga koja se u njemu raz- 
gorila u otvorenost duše da prihvati Isusa za Kra¬ 
lja svoga srca i života i da uđe u Njegovo Kraljev¬ 
stvo.« 

Ivan, premda nije pripadao kleričkom niti 
redovničkom staležu, u svijetu je živio potpuno 
Bogu posvećenim životom na što se i zavjetom 
obavezao kao laik. Još kao devetnaestogodišnjak 
učinio je zavjet čistoće do braka, a sa 27 godina 
(1923. g.) kad mu je bilo jasno da Bog traži njego¬ 
vo cijelo srce, učinio je zavjet vječne čistoće, čime 


se je potpuno posvetio Bogu. Njegova po¬ 
svećenost Bogu očitovala se u svakodnevnom 
sudjelovanju na sv. misi i primanju sv. pričesti. 
Premda nije bio obvezan, molio je Časoslov. Kru¬ 
nica mu je bila svakodnevno u rukama i svakod¬ 
nevno je obavljao adoraciju pred Presvetim Sak¬ 
ramentom i veoma često preko tjedna i 
pobožnost križnog puta, kako to svjedoči njegov 
duhovnih o. Vrbanek. 

Ozbiljno je namjeravao osnovati svjetovni 
institut Bogu posvećenih laika po uzoru na Operu 
Kardinal Ferrari iz Italije. Nažalost, prerana smrt 
ga je u tome spriječila, ali je njegovu ideju deset 
godina nakon Ivanove smrti djelomično ostvarila 
njegova bliska suradnica u apostolskom radu Ma¬ 
rica Stanković koja je osnovala zajednicu Surad¬ 
nica Krista Kralja. Marica Stanković u svojim spi¬ 
sima izričito naglašava da je osnovala zajednicu 
samo zahvaljujući Ivanu Merzu koji ju je za to pri¬ 
premao tijekom života i svojim svetim životom 
davao joj je moralnu snagu za to djelo. 


9. Susret s trpljenjem i križem - uzor i onima koji trpe 


I bolesnici i patnici mogu naći u Ivanu Mer¬ 
zu divan uzor kako se strpljivo podnose svakod¬ 
nevne poteškoće, kako se ljubi Isusov križ i kako 
ga se strpljivo nosi sve do kraja svoga života. Već 
od mladosti pratila je Merza patnja i trpljenje i 
nastavila se u raznim oblicima sve do kraja njego¬ 
va života, a on ju je svjesno prihvaćao i prikazivao 


Bogu. Zapisat će Ivan u duhovnim vježbama: 
»Bože, daj mi snagu da u dragovoljnome trpljenju 
postajem Tebi sve sličniji." 16 »Tebi za uzdarje, 
Bože, dajem sama sebe. Daj da kalež trpljenja 
primim i da zazovem na ovoj zemlji Tvoje ime, da 
Te nakon toga mogu licem u lice gledati!« 17 
»Život bez križa, udoban, morao bi za mene biti 

najvećom sramotom. Stoga moram biti sretan i 
smatrati kao normalno stanje vojnika Isusova 
teške staleške dužnosti. Zato ih trebam savjesno 
obavljati i to smatrati za križ mojega života; za 
moje dnevno razapinjanje, koje donosi blagoslo¬ 
va u radu za spašavanje duša u Katoličkoj Akci¬ 
ji.« 18 Posljednjih mjeseci križ je posebno pritisnuo 
njegova leđa, ali gaje strpljivo ponio sve do kraja 
života. Bolest (upala čeone šupljine) primorala 
gaje da pođe na operaciju, ali je Ivan bio svjestan 
da će tom prigodom i umrijeti. Prije odlaska na 
operaciju sastavio je svoj nadgrobni natpis u obli¬ 
ku oporuke. Duhovniku je rekao da žrtvu svoga 
života prikazuje za hrvatsku mladež u organizaciji 
Orlovstva u kojoj je za života djelovao. Tu svoju 
spremnost Merz je potvrdio i dan prije nego će 


umrijeti. Koliko je njegova žrtva bila draga Bogu, 
pokazao je daljnji slijed događaja. Nakon smrti 
tisuće mladih hrvatskih vjernika uzeli su Ivana 
Merza kao primjer svoga života i slijedili su nje¬ 
gove ideje. Zato su mu i stavili na grob vijenac s 
natpisom koji najbolje potvrđuje što je Ivan Merz 
značio, a znači i danas: HV AT A TI ORLE 
KRISTOV ŠTO SI NAM POKAZAO PUT K 
SUNCU. 

Bog je pozvao Merza k sebi u vječnost u 
onoj životnoj dobi kad je još bio dovoljno mlad da 
mladima bude blizak, a opet dovoljno zreo i odra¬ 
stao da odraslim vjernicima može biti uzor kako 
se može ostvariti svetost i angažirati se u izgradnji 
Božjeg Kraljevstva počevši od mladih godina 
života. 


10. Posljednja ispovijest vjere i očekivanje milosrđa Gospodinovoga 


Predosjećajući da će umrijeti, Ivan je prije 
odlaska na operaciju sastavio svoju oporuku i to 
na latinskom jeziku, jeziku Crkve. Radilo se u 
stvari o nacrtu natpisa za nadgrobni spomenik a 
Ivan mu je dao naslov “testamentum”. To je bilo 
ujedno i posljednje što je Ivan napisao u svome 
životu. Oporuka je pronađena u ladici njegova 
pisaćeg stola nakon smrti. U nekoliko rečenica 
Ivan je sažeo sav svoj život i svoje \jerovanje u 
budućnost koju mu obećava Onaj kojemu je pov¬ 
jerovao i posvetio svoj život. U tim riječima nema 
straha ni neizvjesnosti pred misterijem kojemu 
ide u susret. Iz svake riječi izvire samo vedra nada 
i sigurno pouzdanje u vječni život i blaženstvo što 
vjerniku obećava kršćanska vjera. U hrvatskom 
prijevodu natpis glasi: 


Umro u miru katoličke vjere. Život mi je bio 
Krist a smrt dobitak. Očekujem milosrđe Gospodi¬ 
novo i nepodijeljeno potpuno vječno posjedovanje 
Presvetog Srca Isusova. I (van) M(erz) sretan u 
blaženstvu i miru. Duša će moja postići cilj za koji je 
stvorena. U Gospodinu Bogu. 

Ivanova oporuka jest divan zaključak njego¬ 
va života i kruna njegove pobožnosti. Njome je 
stavio točku na remek-djelo što ga je stvorio od 
svoje duše i svoga života surađujući s Božjom 
milošću. 

Ove riječi njegove oporuke nalaze se danas 
uklesane na bijeloj mramornoj ploči nad njego¬ 
vim grobom u Bazilici Srca Isusova u Zagrebu. 


11. Merz u svjetlu Drugog Vatikanskog sabora 


Govoreći na proslavi 50. obljetnice smrti 
časnog sluge Božjega Ivana Merza u Zagrebu, 26. 
XI. 1978. nadbiskup Franjo Kuharić bio je rekao i 
ove riječi: »Kada čitamo koncilske dokumente, 
pogotovo o apostolatu laika, pa konstituciju u 
Crkvi, nekako osjećamo da je to već sve živjelo u 
Ivanu Merzu; da je on to ostvario davno prije 
Koncila, jer je zapravo ostvario ono što Koncil 
želi da bude ostvareno, a to je autentično, veliko¬ 
dušno življenje Evanđelja. Ići za Isusom Kristom. 
Vjerovati u Crkvu u njezin misterij u kojoj su ne¬ 
prestano otvoreni nepresušni izvori spasenja. I 
kad bismo imali sve više takvih velikana duha u 
suvremenom trenutku, imali bismo mirniju nadu 
za budućnost naše Crkve i našeg naroda.« 

Iste misli izrekao je bio četiri godine ranije i 
banjalučki biskup Alfred Pichler iz rodne bisku¬ 


pije Ivana Merza kad je predvodio sv. misu u za¬ 
grebačkoj katedrali na Dan Ivana Merza, 10. V. 
1974.: 

“Iznenadila me jedna činjenica kad sam 
pred neki dan opet pročitao njegov životopis. 
Otkrio sam daje Merz upravo onaj čovjek kakvog 
traži II. vat. sabor. Među koncilskim dokumenti¬ 
ma ima jedan dekret o apostolatu laika. O tome 
istom predmetu govori II. dogmatska konstitucija 
o Crkvi. Tu su o vjernicima laicima iznesene za¬ 
pravo sasvim nove nauke. I shvatio sam daje Ivan 
Merz izvanredno suvremen čovjek. Kad svijet do¬ 
bro shvati dekrete Drugog vatikanskog sabora, 
tada će tek dr. Merz postati poznat i biti još suvre¬ 
meniji.” 

Dr. Marin Škarica u svojoj doktorskoj diser¬ 
taciji koju je napisao o Merzu kao promicatelju li¬ 
turgijske obnove, u jednom cijelom poglavlju 
obrađuje suvremenost Ivana Merza pod vidom li¬ 
turgije. Mnoge ideje koje je Koncil donio i odo¬ 
brio, Ivan Merz ih je propagirao i provodio već 
prije četrdesetak godina. Vidjeli smo, iako krat¬ 
ko, koliko je Ivan cijenio liturgiju i shvaćao njezi¬ 
nu važnost za duhovni život kršćana. Isto tako ve¬ 
oma je nastojao da ljudi razumiju ono što 
svećenik moli kod sv. mise i da budu kod nje ak¬ 
tivni. Nakon Koncila te su ideje postale opća svo¬ 
jina Crkve, a Merz je to već davno prije ostvari¬ 
vao. 

U Ivanovoj biografiji “Borac s bijelih plani¬ 
na” (FTI, 1971.), pri koncu knjige nalazi se cijelo 
jedno poglavlje koje nosi naslov “Suvremen i na¬ 
kon Drugog vatikanskog koncila”. U poglavlju su 
doneseni mnogi koncilski tekstovi kojima se 


uspoređuje učenje Koncila s onim što je Ivan 
Merz zastupao i činio. Najveće Ivanovo značenje 
gledano kroz prizmu Koncila jest njegovo pionir¬ 
sko nastojanje oko ostvarivanja autentičnog 
laičkog apostolata. Ono što je Ivan samoinicija¬ 
tivno i vođen Milošću Božjom činio i ostvarivao, 
takav angažman za proširenje Kraljevstva Kristo¬ 
va Drugi vatikanski sabor danas traži od svakoga 
laika. U tome nam Ivan svijetli svojim nenad¬ 
mašivim primjerom. 

Merčevo življenje ideja i smjernica Koncila 
prije Koncila ističe također i službeni vatikanski 
dekret o njegovim herojskim krepostima i to od¬ 
mah na početku kao što navodimo u sljedećem 
završnom odlomku. Time je i vrhovna uprava 
Crkve potvrdila njegovu aktualnost i suvreme¬ 
nost jer je Merz puno toga živio i anticipirao što 
će kasnije potvrditi Drugi vatikanski sabor. 


12. Prema oltaru 


5. srpnja 2002. god. proglašenje u Vatikanu 
dekret o herojskim krepostima časnog sluge 
Božjega Ivana Merza i time je priznata njegova 
svetost. To je najvažniji čin prije same beatifikaci- 
je čime je završen njegov proces za priznanje he¬ 
rojskih kršćanskih vrlina koji je trajao pune 44 go¬ 
dine tj. od 1958.g.. Važno je naglasiti da ovaj 
službeni crkveni dokument o Ivanu Merzu od¬ 
mah na početku stavlja jedan citat iz dokumenta 
o Apostolatu laika Drugog vatikanskog sabora i 
primjenjuje ga na Ivana pokazujući kako je to on 
već sve u djelo provodio i prije samog Sabora. 
Dekret započinje ovim riječima: 

»Meni je život Krist a smrt dobitak. Ove 
riječi koje je Sluga Božji Ivan Merz htio da mu 
budu napisane na grobu, mogu se smatrati sažet¬ 
kom njegova života koji je sav bio ispunjen ljubav¬ 
lju prema Kristu, svjedočenjem za Evanđelje i 
služenjem Crkvi. On je, potpuno vođen Kristovim 
Duhom, žurno išao putem svetosti, te je riječju i 
djelom svijetlio svojoj okolini svjetlom Božan¬ 
skog Otkupitelja, pa je tako ostvario ono što će 
kasnije reći 2. Vatikanski Sabor: “Zapovijed lju¬ 
bavi koja je najveći Gospodinov nalog, sili sve 
kršćane da rade za slavu Božju koja se ostvaruje 
dolaženjem njegova kraljevstva, a tako i za vječni 
život svih ljudi, kako bi spoznali jedinoga pravoga 
Boga i onoga koga je poslao Isusa Krista, usp. Iv 
17,3). Svim je kršćanima časno breme da porade 
kako bi božansku poruku spasa spoznali i primili 
svi ljudi posvuda na zemlji.(Dekret o apostolatu 
laika, Apostolicam Actuositatem, AA, br. 3)”« 


Beatifikacija Ivana Merza koju očekujemo 
u 2003. godini bit će svečana potvrda i priznanje 
svetosti Ivana Merza i aktualnosti njegove poru¬ 
ke i za naše vrijeme. 

o. Božidar Nagy, Dl 
postulator 


1 1.Merz, Duhovna obnova po liturgiji, Luč br.l, 1924., str. 11-17. 

14 Marica STANKOVIĆ, ĐVitez ženske časti«, serija članaka, Za 
vjeru i dom, br. 7 do 12,1937.-1938. 

15 Božidar NAGY, »Ivan Merz odgojitelj kršćanske mladeži«, 
Kateheza, KSC, Zagreb, XXI/1999„ br. 3, str. 254-269. 

KATEHEZE 
O IVANU MERZU 


Uvod 

U dijelu koji slijedi donosimo materijale za izravne kateheze o Ivanu Merzu. Iz tih materijala 
vjeroučitelj može sam oblikovati katehezu prema uobičajenoj metodici rada prilagođujući 
sadržaje uzrastu učenika. 

Kateheza bi trebala početi od jednog egzistencijalnog iskustva koje vjeroučenik proživljava 
u svojoj mladosti i svome razvoju, a vjeroučitelj bi trebao sam načiniti najprikladniji uvod. U odno¬ 
su na životni put Ivana Merza i njegov primjer to mogu biti ove teme: traženje smisla, traženje isti¬ 
ne, životni ideali, životni poziv i zvanje, moralne sumnje i dvojbe, doživljaj ljubavi, traženje smisla 
ljubavi, ostvarenje svetosti itd. Potom se na temelju izvornih Merčevih tekstova prikazuje kako se 
mladi Ivan Merz prema svim tim stvarnostima odnosio, što je o njima mislio, kako je rješavao pro¬ 
bleme itd. 

Cilj svih kateheza jest prikazati i doživjeti Ivana Merza kao: 

a) uzor kršćanskog života za mladog čovjek koji je prolazio sve stupnjeve razvoja u mla¬ 
dosti kroz krize, kušnje, sumnje i nutarnje borbe sve do odrasle dobi, te koji je ostvario 
kršćansku svetost na koju smo svi pozvani. 

b) duhovni prijatelj s kojim se može uspostaviti duhovno prijateljstvo preko njegovih div¬ 
nih i bogatih misli i koji nas vodi »Putem k Suncu« (sjetimo se natpisa s vijenca što su mu 
ga mladi iz Vinkovaca stavili na grob: Hvala ti, orle Kristov, što si nam pokazao put k Sun¬ 
cu!) 

c) nebeski pomoćnik u raznim životnim situacijama, također i u problemima učenja, škole 
i dr. (Vidi brojna uslišanja koja je Merz isprosio svojim zagovorom). 

Literatura o Ivanu Merzu: vjeroučenicima treba obratiti pozornost na brojnu literaturu o Iva¬ 
nu Merzu, posebno na knjige tekstova Ivana Merza: Put k suncu, Plamen za visinama, Ljubav i 
čistoća i Misli. Sve ove četiri knjige tekstova nalaze se već na Internet-stranici Ivana Merza. 

Internet-stranica. Na Internetu postoji bogata stranica o Ivanu Merzu na adresi: 
www.ffdi.hr/ivan-merz Vjeroučitelj bi trebao najprije sam posjetiti i proučiti stranicu, a potom po¬ 
taknuti vjeroučenike da to isto učine. Korisno bi im bilo u tome smislu dati i određene zadatke da 
obrade određene teme. Brojni tekstovi Ivana Merza već su stavljeni na Internet. 

Molitva Ivanu Merzu. - Vjeroučitelj neka svakako potakne vjeroučenike da se u svojim po¬ 
trebama mole Ivanu Merzu. Dosadašnja iskustva pojedinih vjeroučitelja su veoma zanimljiva i oh¬ 
rabrujuća. Molitva Ivanu Merzu postoji na njegovim sličicama koju svaki vjeroučenik preko vje¬ 
roučitelja može dobiti od Postulature Ivana Merza. 

Kateheza br. 1 - Uvodna 


TKO JE IVAN MERZ? 


Čudesno ozdravljenje na grobu Ivana Merza 

Dogodilo se u srpnju 1930. godine. Jedna dje¬ 
vojka od 25 godina, Anica Ercegović iz Sunje ima 
tešku, smrtonosnu, u ono vrijeme još neizlječivu bo¬ 
lest: tuberkulozu pluća s raznim popratnim bolesti¬ 
ma. Šest godina je pokušala razna liječenja, ali sve 
uzalud. Pokušava posljednje sredstvo: moli devetni- 
cu Ivanu Merzu za ozdravljenje, devetog dana dola¬ 
zi mu na grob i moli mu se iskreno. Na grobu oz¬ 
dravlja i vraća se kući potpuno zdrava. Liječnici 
potvrđuju njezino ozdravljenje koje je znanstveno 
neobjašnjivo. 

Nakon ovog velikog ozdravljenja mnogi su se 
u svojim potrebama počeli utjecati molitvom Ivanu 
Merzu. I bivali su uslišani. Dovoljno je doći na nje¬ 
gov grob koji se nalazi u Bazilici Srca Isusova u Za¬ 
grebu gdje se mogu naći mnoge zahvalnice ispisane 
na kamenim pločicama. Ili treba otvoriti njegovu 
web-stranicu i u direktoriju pod imenom »Uslišanja 
zahvale« naći će se mnoštvo zahvalnica za uslišanja 
koja je posredovao ovaj sveti mladi čovjek. 

Tko je Ivan Merz, laik, mladi profesor koji 
pomaže s drugog svijeta? 

Tko je bio taj mladi čovjek, profesor, laik, ko¬ 
jemu je ime bilo Ivan Merz, a kojega su već za života 
držali za sveca? 

Još jedno pitanje: a što je učinio u životu, po 
čemu je postao svetac da mu je nakon smrti skupina 
mladih iz Vinkovaca došla na grob i donijela vijenac 
s vrpcom na kojoj je bio natpis: HVALA TI ORLE 
KRISTOV ŠTO SI NAM POKAZAO PUT K 
SUNCU! 

Kakve su to njegove velike zasluge da će ga 
Papa Ivan Pavao II. u ime Crkve proglasiti 
blaženim? 

Osnovni podaci iz života Ivana Merza 

Rođenje u Banjoj Luci 1896. godine. Otac mu 
je činovnik, šef banjalučkog željezničkog kolodvora, 
ali i časnik austrougarske vojske. U Banjoj Luci 
pohađa osnovnu školu i gimnaziju. Položio je matu¬ 
ru 1914. g. Prvi svjetski rat izbija. Ivan nakon krat¬ 
kog boravka u Vojnoj akademiji počinje studij u 
Beču, ali rat mu ga prekida. Mora na frontu. Poslan 
je na talijansku bojišnicu isto kao i mladi Alojzije 
Stepinac, budući zagrebački nadbiskup i kardinal. 
Ondje ostaje do kraja rata i potom nastavlja studij 


književnosti u Beču i završava ga u Parizu 1922. Do¬ 
lazi u Zagreb, postaje profesor francuskog jezika na 
gimnaziji i u tom zanimanju radi samo šest godina. 
Slobodno vrijeme posvećuje radu u katolič ki m orga¬ 
nizacijama tadašnjeg vremena. Puno piše i objavlju¬ 
je razne spise. Razbolio se od upale sinusa, mora na 
operaciju nakon čega se stanje zakompliciralo i umi¬ 
re od meningitisa 10. svibnja 1928. godine, u 32. go¬ 
dini. 

Na pogrebu ga je ispratilo oko pet tisuća lju¬ 
di!!! Jedan cijeli mali gradić. Papa iz Rima poslao 
mu je brzojavno dan prije smrti blagoslov. Brojni 
brzojavi sućuti stizali su njegovim roditeljima tako 
da su se na pošti pitali tko je bio taj čovjek da toliki 
za njim žale! 

Izvana običan život kakav žive toliki sred¬ 
njoškolski profesori. Ali kad se malo bolje pogleda 
taj život otkriva se veličina koja očarava, privlači, 
poučava. 

U čemu je, dakle, veličina toga mladog čovje¬ 
ka da je već za života uživao glas sveca, a napose na¬ 
kon svoje smrti. I da je njegovo ime postalo »pro¬ 
gram života i rada« jedne cijele generacije mladih i 
odraslih katolika. Pogledajmo iz bližega. 

Mladić koji se bori za svoju vjeru, traži istinu, želi 
ostvariti nešto veliko u životu! 

Sveci se ne rađaju, svecem se postaje, slušamo 
svaki dan na Katoličkom Radiju kad govore u svecu 
koji se toga dana slavi. Kod Ivana Merza možemo 
upravo pratiti kako se on postupno razvijao i uzdi¬ 
zao prema svetosti. 

Ivan Merz je rođen i odrastao u katoličkoj obi¬ 
telji i sredini, ali koja je to bila samo formalno. Ro¬ 
ditelji nisu bili praktični vjernici. Bio je mladić kao i 
svi mladići svoga vremena. Nije se mnogo razliko¬ 
vao, osim što je bio pristojno odgojen i dosta pame¬ 
tan, bio je također i dobar đak u školi. Imao je čak i 
djevojku kao srednjoškolac. I zanimao se za književ¬ 
nost, mnogo je čitao. I pod konac gimnazije, na poti¬ 
caj svoga profesora iz hrvatskog jezika, počeo je vo¬ 
diti svoj dnevnik koji ima 800 stranica, a pisao ga je 
kroz šest godina, u srednjoj školi, za vrijeme rata i ti¬ 
jekom studija. U svome dnevniku mladi Ivan opisuje 
sve što proživljava u sebi i oko sebe. Opisuje i anali¬ 
zira svoju dušu i sve njezine vibracije tako da kroz te 
retke dobivamo cjelovitu i jasnu sliku njegove 
duševne nutrine. Razmišlja i potom reagira na sve 

ono što se zbiva oko njega; piše najprije o sebi u svo¬ 
jim nutarnjim doživljajima, o svojoj tragično 
završenoj prvoj ljubavi, potom piše o ljudima i njiho¬ 
vim postupcima, o raznim zbivanjima, o problemi¬ 
ma života itd. Veći dio njegova dnevnika, ne manje 
važan za poznavanje njegove osobnosti koja se raz¬ 
vija, sadrži prikaz i analizu raznih književnih djela 
koja je čitao. 

Stoga je njegov dnevnik od velike vrijednosti, 
jer u njemu pronalazimo Ivanovo življeno iskustvo 
života. Otkriva nam se jedna duša koja traži Istinu, 
Dobrotu, Ljepotu, koja traži savršenstvo duše koje 
ga snažno privlači. Nadasve je to duša koja traži 
Boga. 

Katolička vjera je moje životno zvanje 

Mladi Ivan Merz piše majci sa studija iz Pariza 
1921. g. znamenitu rečenicu »Katolička vjera je 
moje životno zvanje«. (Ovu Merčevu rečenicu je i 
Papa Ivan Pavao II. spomenuo u svome govoru u 
Splitu 1998., kad je po drugi puta posjetio našu do¬ 
movinu). 

Kad se Ivan vratio sa studija u Zagreb kroz 
šest je godina razvijao i ostvarivao to svoje zvanje na 
zadivljujući način. Kako? Evo ukratko: 

Najprije živi dubokim duhovnim životom. 
Svaki dan ide na svetu misu i prima sv. Pričest u Ba¬ 
zilici Srca Isusova u Zagrebu gdje je živio i radio. 
Svaki dan moli krunicu. Čita duhovne knjige. Često 
navraća u crkvu na adoraciju pred Isusom u Presve¬ 
tom oltarskom sakramentu. Privatno studira 
kršćansku filozofiju i teologiju. 

Do tako duboke vjere Ivan je došao raz¬ 
mišljanjem, studijem, a osobito u krvi i plamenu 
rata. To ga je dovelo do potpunog obraćenja i spoz¬ 
naje istinitosti katoličke vjere. Svoj život posvećuje 
Isusu Kristu načinivši kao laik zavjet vječne čistoće. 

Aktivno se uključio u rad u katoličkoj organi¬ 
zaciji za mladež “Hrvatski Orlovski Savez” kojoj je 
dao geslo “Žrtva - Euharistija - Apostolat” i u koju 
uvodi načela papinske Katoličke Akcije. 

Premda mlad i kao laik zbog svojih zalaganja, 
svoga rada, svojih članaka smatran je “stupom 
Crkve” u Hrvatskoj. 

Glavna njegova karakteristika kao katoličkog 
intelektualca bila je ljubav i odanost Crkvi, Rimu i 
Papinstvu što je nastojao usaditi kod svih s kojima je 
saobraćao. Jedan je od prvaka liturgijskog pokreta 
među Hrvatima. 

Liturgiju Crkve smatrao je temeljem i glavnim 
izvorom duhovnog života koji je osobno duboko 


živio. Svoju doktorsku disertaciju Ivan je napisao o 
utjecaju liturgije na francuske pisce. 

Potpuno odan Crkvi i Papi, Merz je bio čovjek 
žive vjere, iskrene molitve, samoodricanja, dnevne 
Pričesti, adoracije, predanog trpljenja, široke nao¬ 
brazbe, blizak ljudima i svakom je čovjeku iskazivao 
kršćansku ljubav. 

Svojim apostolskim radom i svojom 
opsežnom spisateljskom djelatnošću u katoličkom 
tisku ostavio je dragocjenu duhovnu baštinu koja je 
postala izvor nadahnuća budućim naraštajima. Nje¬ 
gove duboke misli i tekstovi postali su ideje vodilje 
mnogim mladićima i djevojkama u njihovu životu i 
radu. 

Namjeravao je osnovati svjetovni institut - za¬ 
jednicu laika koji bi radili za Krista i Crkvu. Nakon 
njegove smrti njegovu zamisao djelomično je ostva¬ 
rila Marica Stanković, osnovavši Zajednicu Surad¬ 
nica Krista Kralja. Ime Ivana Merza značilo je i 
znači program života i rada. 

Umro je u Zagrebu 10. svibnja 1928. g. u 32. 
godini, na glasu svetosti. Na samrti je prikazao svoj 
život Bogu kao žrtvu za hrvatsku mladež. 

Već za života, a napose nakon smrti, Ivan 
Merz je postao uzor kršćanskog života tisućama 
mladih hrvatskih katolika. Njegovo ime značilo je, a 
znači i danas, program života i rada za vjernika kato¬ 
lika koji želi aktivno raditi na širenju Kristova Kral¬ 
jevstva. Natpis s vijenca koji su mu mladi postavili na 
grob još 1929. aktualan je i danas: »HVALA TI 
ORLE KRISTOV ŠTO SI NAM POKAZAO PUT 
K SUNCU«. 

Njegova žrtva donosi obilne plodove u kato¬ 
ličkim organizacijama koje su nastavile ostvarivati 
njegovu duhovnu baštinu. 

1958. g. započeo je biskupijski postupak za 
njegovo proglašenje blaženim. 1977. g. njegovi zem¬ 
ni ostaci preneseni su u Baziliku Srca Isusova u Za¬ 
grebu u kojoj se redovito pričešćivao, adorirao i mo¬ 
lio posljednjih šest godina života. Od 1986. g. postu¬ 
pak za njegovo proglašenje blaženim odvija se u Va¬ 
tikanu. 

5. srpnja 2002. svečano je u Vatikanu pro¬ 
glašen u Papinoj nazočnosti i po njegovoj odredbi 
dekret o herojskim krepostima Ivana Merza i od 
sada Ivan nosi naslov “časni sluga Božji”. Time je 
završen dugi pripremni postupak za njegovu beatifi- 
kaciju koja se uskoro očekuje. 

Kateheza br. 2 


UZORAK PLANA KATEHEZE «IDOLI I IDEALI« 

u kojoj je Ivan Merz predstavljen kao ideal 
izradio vjeroučitelj: Darko MAJDIĆ, Zagreb 

PRIPRAVA ZA SAT NASTAVE VJERONAUKA 


I. OPĆI DIO SUSRETA 


Škola: 

Matije Gupca 

Razred: 

7. 

Mjesto: 

Zagreb 

Redni broj sata: 

4-5. 

Nastavni predmet: 

Vjeronauk 

Nastavna cjelina: 

1. Upoznajmo i gradimo osobnost 

Nastavna jedinica: 

1.4 Idoli i ideali u izgradnji osobnosti 

Vjeroučitelj: 

Darko Majdić 

Nadnevak: 

2002.09.17 


SADRŽAJNI PLAN 


RB 

Naziv tema u cjelini 

Broj sati 

T 

V 

1 . 

Svatko je od nas jedinstven i upućen na drugoga 

1 


2. 

Tjelesni i duševni razvoj u pubertetu 

1 


3. 

Razmirice i sukobi u pubertetu 

1 


4. 

Idoli i ideali u izgradnji osobnosti 

1 

1 


PLAN VOĐENJA NASTAVNOG PROCESA 


Odgojno obrazovni ciljevi: 

Pomoći učenicima spoznati prave istinske uzore i ideale 
u izgradnji vlastite osobnosti. 

Mediji komuniciranja: 

ploča, bilježnica 

Metodički sustav: 

problemsko-stvaralački 

Metodički oblici: 

frontalni, individualni 

Metodički postupci: 

čitanje, razgovor, pisanje 

Korelacija s drugim 
predmetima: 

Hrvatski jezik: J. Kozarac, Tena; A. de S. Exupery, Mali princ; Luka 
Perković, Škrinja; A.B. Šimić, Molitva na putu; Đ. Sudeta, Dijete 


II. GLOBALNA STRUKTURA SATA 


RB 

ETAPE 

1 . 

Molitveno-meditativni početak 

2. 

Stvaranje problemske situacije 

3. 

Definiranje problema i metoda kojima se problem istražuje 

4. 

Samostalni istraživački rad 

5. 

Iznošenje, analiza, dopunjavanje i korigiranje rezultata rada 

6. 

Sinteza s aktualizacijom 

7. 

Molitveno-meditativni završetak 

III. TIJEK VJERONAUČNOG SUSRETA 


1. SAT 

MOLITVENO-MEDITACIJSKI POČETAK: Uz glazbenu podlogu čitam naslov ’Bog’ u: Ivan Merz, Mi¬ 
sli, str.15-16. 

STVARANJE PROBLEMSKE SITUACIJE: Mladi ljudi često traže uzor, nekoga na koga bi se mogli 
ugledati i slijediti njegov put. To je vrlo plemenito traženje. No počeci tog traženja smješteni su 
upravo u jedno od najburnijih razdoblja u razvoju osobe - u pubertet. To je razdoblje pojačanog 
bunta, sukoba, nesuglasica. Kako uskladiti s jedne strane želju za nalaženjem uzora, a s druge 
strane bunt protiv svakog autoriteta? Može li se u tom traženju dogoditi da odaberemo krive uzore, 
tj. istaknute buntovnike protiv društva, protiv zakona, pa i protiv sebe samih? Koliko to može biti 
opasno? 

DEFINIRANJE PROBLEMA I METODA KOJIMA SE PROBLEM ISTRAŽUJE: Za ovu temu odvojit 
ćemo dva sata Vjeronauka. Kroz razgovor i izmjenu mišljenja pokušat ćemo zajednički odgovoriti 
na neka pitanja: 

1. Tko su naši uzori? Zašto? 

2. Postoji li razlika između uzora i idola? 

3. Što su to ideali? Ima li smisla usmjeriti život prema nekim idealima? 

4. Možemo li kao mladi ljudi pronaći uzore koje valja slijediti u svecima Katoličke Crkve? 

U prvom ćemo sati potražiti odgovore na ova pitanja. U drugom satu napravit ćemo sintezu onoga 
što smo razgovarali i predstavit ću budućeg hrvatskog blaženika - časnog slugu Božjega Ivana 
Merza. Upoznat ćemo ukratko njegov život i pokušati pronaći naglaske njegova života koji i nama 
danas mogu biti nadahnuće. 

SAMOSTALNI ISTRAŽIVAČKI RAD: Učenici odgovaraju u svoje bilježnice na pitanje: ‘Tko je moj 
uzor? Zašto?’ Pri tome je važno da svatko navede one osobine svog uzora po kojima bi i sam želio 
biti prepoznat. 

IZNOŠENJE, ANALIZA, DOPUNJAVANJE I KORIGIRANJE REZULTATA RADA: Nakon što su odgo¬ 
vorili na pitanje, učenici iznose svoje odgovore. Pokušavamo zajedno pronaći ideal koji većina mla¬ 
dih danas žele slijediti. Pišemo na ploču one vrijednosti koje su nam najvažnije. Nakon toga 
tražimo odgovore na ostala pitanja putem međusobne komunikacije. 

2. SAT 

SINTEZA S AKTUALIZACIJOM: Na ploču i u bilježnice pišemo zajedničke odgovore na pitanja koja 
smo postavili na početku teme. Jesmo li zadovoljni s onim do čega smo došli? 

Nakon sinteze predstavljam Ivana Merza. Najprije čitam njegov kratki životopis, a potom čitam 
odlomke iz knjige ‘Tko je Ivan Merz’ str. 12-14; 9-22. Nekoliko kratkih podataka o njegovom životu 
pišemo u bilježnice (rođenje, školovanje, rat, katolička akcija, smrt, čudo). Učenici koji imaju tu 
mogućnost mogu potražiti više o Merzu na: . Osim toga zainteresiranima preporučujem knjige o 
Merzu. 

MOLITVENO-MEDITATIVNI ZAVRŠETAK: O moj Bože, daj mi snagu da Te žarko ljubim, da tako 
snažno u Te vjerujem, da se bez ikakva promišljanja i straha, nevin kao dijete, kojemu nitko nije 
pričao o strahu, prošećem kroz mjesta, koja prijete smrću. Amen. (Ivan Merz) 


Izgled ploče: 

4. Idoli i ideali u izgradnji osobnosti 

1. Tko su naši uzori? Zašto? 

2. Postoji li razlika između uzora i idola? 

3. Što su to ideali? Ima li smisla usmjeriti život prema nekim idealima? 

4. Možemo li kao mladi ljudi pronaći uzore koje valja slijediti u svecima Katoličke Crkve? 

Domaća zadaća: NAPISATI SVOJE DOJMOVE I MIŠLJENJE O IVANU MERZU 

Kateheza br. 3 - Materijali 


IVAN MERZ TRAŽI I NALAZI ISTINU 


Svaki čovjek, a napose mladi čovjek koji se razvija i odrasta, koji kroz školu stiče nove pojmove pokušava naći 
odgovore na pitanja o životu, svijetu, o smislu postojanja. Takav je bio i mladi Ivan Merz. Već od srednje škole na¬ 
stojao je pronaći odgovore na pitanja koja su mu se postavljala. Čitao je mnogo, razgovarao sa svojim kolegama i 
napose s profesorom, molio se, razmišljao. O tim svojim razmišljanjima ostavio nam je važne zapise u svome Dnev¬ 
niku kroz koji možemo rekonstruirati njegovo iskreno nastojanje da pronađe Istinu, a kad ju je našao trudi se da je 
proširi, da je i drugi upoznaju i otkriju i tako usreće svoj život kao što ga je i on usrećio. 


Traženje Istine 

Kroz literaturu koju je čitao Ivan Merz traži od¬ 
govore na životna pitanja, teži da dođe do posljednjih 
stvari svega stvorenoga. Po naravi je bio nadaren za 
razmišljanje i refleksiju. Promatrajući sve što ga 
okružuje zapisuje u svome dnevniku duboke filozof¬ 
ske refleksije o smislu života koje čvrstu i dosljednu 
volju da dođe do istine o svemu. Dapače, veoma često 
kad piše u dnevniku o toj općoj «Istini» piše je velikim 
slovom; «Istina» je za njega velika stvar, važna i sveta 
kojoj se izražava poštovanje. 

«Život je borba za istinom i stoga ga promotri¬ 
mo!»' «Vječna je borba; vječna glad u meni. Uvijek 
tražim istinu, razveselim se kada otkrijem kakvu novu 
misao.» 2 Ova njegova žeđ za istinom nalazi svoj izraz u 
njegovom velikom zanimanju za Goetheovo 
književno djelo «Faust» u kojem glavni junak traži 
istinu životu. «Fausta nosim uvijek u džepu i učim naj¬ 
ljepše stvari napamet. Djelo je božanstveno. U svakoj 
prilici, u svakom duševnom raspoloženju se nađe od¬ 
govarajući odsjek. Glatkoća, snaga, blagost stihova 
daju tom djelu osobit čar.» 3 

U potrazi za smislom života 

Na mnogim mjestima dnevnika Ivan se osvrće 
na temu života. Zauzima određene stavove, ah mu 
život kao takav ipak ostaje tajna u koju želi proniknu¬ 
ti. Već 1914. godine boraveći u Vojnoj akademiji u 
Bečkom novom mjestu, dolazi do zaključka da «život 
nije uživanje nego žrtva.» 4 Piše to osvrćući se na sa¬ 
moubojstvo jednog pitomca Akademije koji je izgubio 
smisao života. 

Prije nego je krenuo u vojsku piše u dnevniku da 
ga je problem smisla života veoma obuzeo i ujedno 
mučio pa je nastojao nadvladati te negativne osjećaje i 
izjavljuje: «Zadaća života nije očajavati, nego tražiti 
suglasnost u ovome i veseliti se nad veličajnošću 
uređenja. Da, ovo mora biti aksiom: Sve je najbolje. 
Pa snašla nas kakova nesreća, bijeda, mislimo na to, 
pa makar ne razumjeli “zašto”! Čovjek je ovdje samo 
putnik, njegovo pravo određenje nije ovdje, na toj 
zemlji, nego je on izabran za nešto više.» 5 


Neovisno o ovim praktičnim stavovima koje za¬ 
uzima u odnosu na problem života, on je još daleko od 
rješenja koje bi ga do dna zadovoljilo. Problematika 
se povremeno pojavljuje sa svom intenzivnošću i 
jačinom: «Uvijek me muči problem života: Zgadi mi 
se gledajući u ovaj, a uza sve napore želim da vječno 
uživam u religiji pa ne ide... Čudim se kako sam neka¬ 
da mogao biti oduševljen za umjetnost i slično. Kano 
da je to bilo samo zavaravanje samoga sebe. Život je 
više od svega, a ja živjeti ne znam i ne nalazim sreće u 
životu.» 6 

Upravo iskustvo rata, susret s patnjom i bolju 
pomoći će mu da izađe iz ove krize i da riješi kako pro¬ 
blem istine, tako isto i faustovski problem i da zauzme 
potpuno religiozno stav u životu, teoretski tako i prak¬ 
tično. Poslije završetka rata teorijski problem Istine za 
Merza je riješen. Za njega je Istina samo u kršćanstvu. 

Naslućuje potpunu Istinu u kršćanstvu 

Pripremajući se za maturu zamjećuje da čovjek 
radeći mehanički ne misli na smisao života, ni na 
vječnost, a to nije dobro. Stoga smatra da treba misliti 
na vječne stvari i pronalaziti sreću u toj meditaciji, jer 
ovaj je život samo priprema za drugi gdje nas očekuje 
nagrada. Stoga je vjera potrebna za sve, napose za in¬ 
telektualce koji su najviše izloženi zlu. 7 

Čitao je katolički časopis Gral te piše: «Čitam 
Gral i sve se uživljavam u uzdižem. Čim više upozna¬ 
jem katolicizam, to vidim da je neiscrpljiviji.» 8 

Prisjeća se jedne Goetheove izreke u kojoj veli 
da samo zakoni mogu dati slobodu i čine mogućim 
čovjekov razvoj i izbjegavanje sukoba s drugima te na¬ 
stavlja: «Takva je i kršćanska vjera. Ona je za nas mo¬ 
ralni zakon i ona nam otvara neizmjerni put, koji je 
pravedan, da ne dođemo u opreku s dobrim.» 9 

Analizirajući u dnevniku grčku mitologiju, veli 
da su Grci na izvjestan način naslutili i osjetili posto¬ 
janje jedine Istine, ali sva mitologija ostaje u kaosu 
kontrasta. Međutim kršćanstvo nam objavljuje jedin¬ 
stvenost Istine, dapače njezino usko jedinstvo s Do¬ 
brotom i Ljepotom, što je sve spojeno u jedinstvo, dok 
je kod pogana bilo raspršeno u njihovu shvaćanju. 

Kroz krize i lutanja dolazi do Istine 

Merz je u Beču 1915.g. još kao student, prije 
nego će poći u vojsku i potom na bojište, prolazio 
određenu intelektualnu krizu svoje vjere koju je pro¬ 
uzročio njegov susret s literarnim i kulturnim bezvjer- 
jem čija je posljedica bio liberalizam ambijenta u ko¬ 
jem se Ivan kretao. Međutim radilo se o krizi rasta 
njegove vjere. Iz toga vremena ostavio nam je u dnev¬ 
niku zanimljivu analizu stanja svoje duše koja je 
tražila svjetlo i sigurnost izazvana sumnjama i nesigur¬ 
nostima. 

«Zivot mi je veliki upitnik. Od dana do dana se 
gubi moja djetinja vjera. Ono prijašnje razlikovanje 
između dobra i zla mi nedostaje. Pitam se, da li je ono 
što sam prije držao dobrim uistinu dobro. Što je to ui¬ 
stinu dobro, postoji li dobro? Svi ovi nazori o svijetu, 
nisu li oni samo predrasuda. I uvijek tako živim i pitam 
se. Samo ono što pred sobom vidim, uviđam da posto¬ 
ji. Evo što vidim: Šećem se na večer po parku i gledam 
gdje je na svakoj klupi po jedan par, gdje se jedno uz 
drugo stišću, gdje se sretno smiju, ljube... Faktično 
ovaj prirodni zakon postoji, zakon ljubavi, (Riječ lju¬ 
bav sada upotrebljavam u smislu sjetilnog nagnuća 
muža i žene). Na ove parove ne gledam više s pri¬ 
jašnjim okom. Negda sam držao daje to strast, daje to 
slabost, ljudska nekarakternost koja se podaje užitku 
sjetilnog. Ovako na taj temeljni prirodni zakon više ne 
mogu gledati iako znam da sam se u časovima kada 
sam promotrio taj život iz bliže (akademija!) gnjusno 
toga gada i blata. Za opravdanje ovoga principa mo¬ 
ram se pitati postoji li Bog ili ne? Onda što razumijem 
pod imenom Bog? Faktično je, da On postoji, da ga 
osjećam oko sebe u sebi, tu ovdje, ondje, svagdje. Nje¬ 
gove melodije drže i napunjaju sav svemir. Svaki čov¬ 
jek ćuti dah nečega većega i vječnijega, upravo kako 
razum pridomeće vječnoga u oba smjera. Dakle Bog 
postoji. Onda se pitam što je taj Bog, kakav je? 
Možemo li se moliti? Je li on osoban? Na ta pitanja 
nam odgovara naša nutrina u pojedinim jednostavnim 
slučajevima. Uvrijedim li moje roditelje, silno mi je 
žao. To je dokaz, da osjećaj učinjene nepravde nije 
predrasuda, nego da pravda u nama postoji. Pravda je 
jedan princip koji je u nama i sva nutrina se u nama 
uzrujava, ako proti ovome principu radimo. I onaj ko¬ 
jeg mi oko sebe osjećamo, do kojeg razum dolazi daje 
vječan, komu duša nehotice teži, taj će biti jamačno 
pravednost. Time dolazimo do osobnog Boga. On po¬ 
stoji i ja tvrdo vjerujem i u najjačim časovima kušnje i 
sumnje, daje On jedini vječni, veliki Bog. Kada on po¬ 
stoji, već slijedi, da naš život ima svrhu. Onda treba još 
pomisliti na nešto na što ljudi ne misle i što bi ih moglo 
lako dovesti do prave spoznaje - da ćemo umrijeti. Ne¬ 
koga silno volimo i taj umre. Nikad, nikad ga više 
nećemo vidjeti. Pa mi sami puni smo misli, sumnja, 
težnja, mnijenja, cio duševni svemir, naše Jaje sredina 
oko koje se sve okreće, koja dojmove prima i vrsta; sve 


mi to doživljujemo, katkada se mučimo i patimo (na 
to je dokaz da pravda nije predrasuda, jer ako je tko 
uzrok naše patnje, borimo se proti njemu realno) i sad 
najednom umremo. Zašto bi sve ovo? Zašto toliko mi¬ 
sli i težnja, kad je sve badava, kad propada u ništa, kad 
duša nije zaseban element, koji je poput duha u Dia- 
bleu-u boiteux-u u bocu zatvoren. No, to ne može biti! 
Kada je u prirodi sve tako sjajno uređeno, mora biti i 
vječnost našega života u smislu pravednosti. I uistinu 
to j e i u to vj eruj em i u času kada ovo dj etinjom vj erom 
osjećam, kada se gnjusam zla i kada se topim u molit¬ 
vi, ostaje u dnu duše opet ona sumnja; onaj veliki upit¬ 
nik zadnjeg Adama. Zašto? Šta? 

I opet uza svu sumnju vjerujem. No nije dosta 
samo vjerovati. Naša vjera mora biti sistem, mora biti 
putokaz života, zato da ne radimo proti principu pra¬ 
vednosti i vječnosti. Religije daju sisteme. I ja kažem: 
“Aut catholicus aut nihil”. U ovom pogledu nije u 
meni postojala nikada ni najbliža sumnja. Znam i 
osjećam da je katolicizam jedina prava vjera (ako vje¬ 
ra uopće postoji). O drugim nisam nikada ni mislio da 
bi bila bolja od katoličke. Eto ja sam u duši katolik, ali 
onaj Urmensch (izvorni čovjek) u meni, onaj Faust, 
koji ne zna za odgoj ni predrasude, vuče me u težnji 
dolje i pravi od mene da u sve sumnjam. No, dosta o 
tome. Trebao bih svoj život kritizirati. Time što je 
moja čista vjera u katoličanstvo oslabila, opalo je i sva¬ 
ko pravo oduševljenje, svaki oštri sud o svemu što se 
događa. Sve što promatram gledam i ne znam je li do¬ 
bro, je li zlo. Ljubi se svijet i grli - pa neka se ljube i 
grle. Pa eto, jedan mi je dao pljusku. Pa svejedno je, 
neka i dadne drugu. Pa toliko je svijeta siromašno, to¬ 
liko se ljudi kolje. Neka je sve to, samo neka se moje 
kože ne tiče. Faktično i ako mi razum kaže, da to nije 
pravo, to sam uistinu uslijed ovih nutarnjih sumnji 
doživio. I sada je krajnje vrijeme da sve ovo opet stre- 
sem i da pomislim, da je Netko poradi Istine umro za 
me na križu. I trgnut ću se i vidim da su te djevojke u 
parku, ti muževi i lijepe forme, samo gadna strast, da 
to nisu ljudi s težnjama i bolima, nego da su jednostav¬ 
ne živine, koje se od ostalih ne razlikuju. I ja ne smi¬ 
jem takvo što opravdavati, jer znam da je onaj princip 
nagnuća muža k ženi samo poradi naše duše ovdje, jer 
naša duša je mi, - koja se usavršava i diže. Ovaj nega¬ 
tivni princip ljepote, to zabranjeno drvo raja - je svo¬ 
jom ljepotom samo ovdje da stvara od nas ljude. I gle¬ 
dat ću da se probijam da na ženu ne gledam kao na li¬ 
jepo tijelo i k njoj me njezina vanjština ne smije vući. 
Othrvati ću joj se i u njoj ću tražiti samo ono što je 
vječno. I zbilja sad opet osjećam da vjerujem, da vjeru- 
j em katolički, da Majka Božj a nije Venera i da sam sav 
sretan, što sam opet došao na pravi put. I promatra¬ 
jući život znat ću što je plemenito, što nije, što je mo¬ 
ral, a što nije. 

I ovako sam proveo čuvstvenu analizu; a da sam 
se držao svete rečenice “Po plodovima se zna kakvo je 

drvo”, došao bih načinom razuma, znanosti, umjetno¬ 
sti i poglavito historije do rezultata da jedna stanovita 
istina postoji, da se ona kroz cijelu historiju vuče i da 
su sve težnje i bludnje ljudske upravo lutanje oko ka¬ 
tolicizma, kojeg je malo tko pravo osjetio. I uz ovo sve 
što vjerujem, čovjek sam i na dnu duše ostaje sumnja i 
ona me jača, jer je uzrok duševnoj borbi i provjeravan¬ 
ju koje kao čovjek proživljujem.” 1 2 3 4 5 6 7 8 9 10 11 

U ovom lucidnom tekstu, jednom od najljepših 
u njegovu dnevniku, pojavljuje se s jedne strane sigur¬ 
na želja da dođe do rješenja svojih problema, da pro¬ 
nađe Istinu. S druge pak strane nipošto se ne želi udal¬ 
jiti od katoličke vjere koju jednostavno osjeća kao Isti¬ 
nu unatoč sumnjama koje se s tim u svezi javljaju. 

Uvjeren u istinitost katoličke vjere 

Nakon rata i boravka na bojištu gdje je iz bliza 
gotovo svakodnevno gledao smrti u oči, njegov nazor 
na svijet se potpuno produbio. Došao je do duboke 
iskrene vjere. Na prvo mjesto u njegovoj duši stupila 
su etička i vjerska pitanja i vrijednosti. Od sada gleda 
svijet drugim očima. Umjetnost i književnost koje bi 
bile svrha samima sebi više ga toliko ne zanimaju. On 
će ih ipak studirat ali samo kao sredstvo za svoju pro¬ 
fesiju. 

Zanimljivo je jedno pismo koje Ivan piše svojoj 
majci kao student iz Pariza. U njemu među ostalim 
veli: Katolička vjera je moje životno zvanje! 

Ovu je njegovu rečenicu citirao i Papa Ivan Pa- 
vao II. u svojoj propovijedi u Splitu 1998. prigodom 
njegova drugog pohoda Hrvatskoj. 

U drugom pismu piše majci također iz Pariza: 
«Znadeš da me je život na sveučilištu u Beču, zatim 
rat, pa studij i potom Lurd potpuno uvjerio u istinitost 
katoličke vjere i stoga se cijeli moj život kreće oko Kri¬ 
sta Gospodina.» 

Spoznatu Istinu nađenu u kršćanskoj vjeri 
ozbiljno provodi u život 

Stvarnost rata i sve što je u njemu proživio pro¬ 
izvelo je u njegovoj duši pravo dozrijevanje kao čovje¬ 
ka, ali i kao kršćanina. Doživio je duboko obraćenje 
Bogu. Pronašao je smisao svoga postojanja i to u 
kršćanskoj vjeri. Ali to j e vj era koju ne shvaća samo te¬ 
oretski nego koju treba provesti u praksu, u život. Nje¬ 
gova odlučnost da spoznatu Istinu pronađenu u kato¬ 
ličkoj vjeri odlučno provede u život posebno dolazi do 
izražaja u «programu života» što si ga je sastavio 
početkom 1918.g. boraveći još na bojištu. To je prva 
redakcija njegovih odluka, tj. životnog programa koji 
će tijekom preostalih godina života neprestano 
usavršavati: 

«Gledat ću ponizno vršiti Božju volju, da ne bu¬ 
dem odviše pohlepan za znanjem i da radim toliko, 
koliko mogu. Nauka ne smije biti sama sebi svrhom, 


ona mora da uza svu ljepotu, koju ona sama po sebi 
krije, pridonese nešto Kraljevstvu Božjem na zemlji. 
Mislim zato da uza svu ljubav k svojoj struci, svaki čov¬ 
jek mora socijalno živjeti, živjeti i potpomagati one 
koj i trpe... Mislim kao đak raditi u društvu Sv. Vinka 
- internacionalna, religiozna pozadina - i u Hrvatskoj 
(nacionalno-religiozna pozadina). Nastojati onda val¬ 
ja, da samo dva puta dnevno jedem, tako sam materi¬ 
jalno slobodan. Iz principane jesti u ostalo vrijeme, pa 
makar netko i ponudio. 

Na svladavanje tijela ne smijem zaboraviti. Tvrd 
ležaj, rano ustajati tad i kad strogo postiti, tako da u 
svakom momentu mogu raditi sa svojim tijelom, što je 
meni volja. 

Njega zdravlja i tjelesne ljepote isto je važna... 
Ono što je ružno posljedica je grijeha. Zato se treba 
čovjek svladavati i njegovanje zdravlja i ljepote sma¬ 
trati kao sredstvo da sebe svlada i da ojača volju. 

Boga zaboraviti nikada! Težiti neprestano za 
ujedinjenjem s njime. Svaki dan - ponajbolje zoru - 
upotrijebiti jedino za razmišljanje, molitvu i to po 
mogućnosti u blizini Euharistije ili kod sv. Mise. Taj 
sat mora biti izvor dana, u tome satu treba čovjek za¬ 
boraviti na cijeli svijet, izgubiti sve brige svijeta, svu 
nervozu života, da bude miran kao u kolijevci. U tome 
satu se moraju stvoriti planovi za budući dan, tu se 
svladava sva slabost. 

Bilo bi grozno, kada ovaj rat ne bi imao n ik akve 
duševne koristi za me! Ne smijem onako živjeti, kao 
što sam prije rata živio, moram započeti novi prepo¬ 
rođeni život u duhu novog spoznatog katolicizma. J e- 
dini Gospodin neka mi pomogne, jer čovjek sam iz 
sebe ne može ništa !» u 

Svaki komentar ovom tekstu mogao bi se činiti 
suvišnim. Njegove odluke su veoma jasne a u njima se 
zrcali jasna spremnost da ih provede u život. Njegov 
život koji je slijedio nakon završetka rata bio je potpu¬ 
no dosljedan ovom programu po kojem je živio sve do 
kraja života. 


1 D 4.7.1914. - D7 

2 D 26.8.1916. - D 395 

3 D 3.5.1914.-D 39 

4 D 21.9.1914.-d 101 

5 D 28.2.1916. - D 326 

6 D 15.8.1916. - D 394. Iste misli nala z imo u D 23.1.1916. - D 
294-6 

7 usp. D 17.4.1914. - D 35-36 

8 D 26.4.1914.-D 38 

9 D 31.7.1914.-D 86 

10 D 17.5.1915. - D 155-158 

11 D 5.2.1918.-D 481 

Kateheza br. 4 - Materijali 


DUŠEVNE BORBE I SUMNJE IVANA MERZA 


Sveci se ne rađaju, svecem se postaje, slušamo svaki dan na Hrvatskom Katoličkom Radiju kad se 
govori o svecu koji se toga dana slavi. Kod Ivana Merza možemo do u detalje pratiti kako se on postupno 
razvijao i uzdizao prema svetosti. 

Ivan Merz je rođen i odrastao u katoličkoj obitelji i sredini, ali koja je to bila samo vanjštinom. Rodi¬ 
telji mu nisu bili praktični vjernici. Bio je mladić kao i svi mladići svoga vremena. Imao je čak i djevojku 
kao srednjoškolac. Zanimao se za književnost, puno je čitao. I pod konac gimnazije, na poticaj svoga pro¬ 
fesora iz hrvatskog jezika, počeo je voditi svoj dnevnik. U svome dnevniku mladi Ivan opisuje sve što 
proživljava u sebi i oko sebe. Opisuje i analizira svoju dušu i sve njezine vibracije tako da kroz te retke dobi¬ 
vamo cjelovitu i jasnu sliku njegove duše. Otkriva nam se nutarnje iskustvo jedne duše koja traži Istinu, 
Dobrotu, Ljepotu, koja traži moralno savršenstvo koje ga snažno privlači. Nadasve je to duša koja traži 
Istinu i rješenje smisla života. Taj njegov put do svetosti posebno u mladim danima bio je praćen raznim 
nutarnjim duševnim borbama, kolebanjima, sumnjama o čemu nam je ostavio zanimljive opise u svome 
dnevniku. Stoga ćemo ovdje donijeti izvatke iz njegova dnevnika koji upravo govore o toj tematici, a što ga 
može veoma lako približiti mladima koji proživljavaju slična stanja. 

Napomena: ispod svakog naslova stavljena je naznaka mjesta i datuma gdje je tekst napisan, te koje 
je dobi bio Ivan kad je zapisivao te misli. Veoma je zanimljivo uočiti i svratiti pozornost na Ivanovu dob 
kad je zapisivao određene tekstove. 


Sumnje, kolebanja, konfuzni osjećaji... 

Banja Luka, 5. IX. 1915. 18 g. i 9 mj. 

Da se opet povjerim svom najboljem prijatel¬ 
ju! Bio sam cijeli dan u groznom duševnom stanju. U 
crkvi se nisam mogao pravo sabrati, uvijek su navalji¬ 
vala na me pitanja, da li se ja sam ne zavaravam i op¬ 
sjenjujem, nije li to samo umišljanje. Uz to se je pri¬ 
družio grozni konflikt s prirodom. Sam se naime sa so¬ 
bom tu ne slažem. Razlike naime između muškog i 
ženskog nema, a ja se nasmijem nehotice pokojoj žen¬ 
skoj. Grozne uvrede. Tim je snizujem na životinju - pa 
i samog sebe - jer pokazujem da mi nismo isto. I sam 
brak: Nije li to glupa predrasuda? Zar se ljudi moraju 
uzimati, a muško da traži žensko? Znam, abnormalno 
je to pitanje, jer razum mi moj govori o zakonima pri¬ 
rode i metafizike, koji i kod braka djeluju. No, taj 
kržljavi razum. Srce opet ne zna što je na stvari, despe- 
ratno je, da muško ne može biti samo i da traži još ne¬ 
kog. I to opet govori da postoji uopće nešto duševno, a 
toga se čovjek boji. Ta to je glupost, duševno; uopće 
ništa ne postoji. Najbolje je sve zanijekati. Aut Cae- 
sar, aut nihil - Ili katolik ili nihilista opet kažem. No, 
zašto su tu te grozne sumnje, to cjepidlačarenje samo¬ 
ga sebe? Uz to je u čovjeku egoizam da se moram sam 
sebi gaditi. Doduše, sada sam već malo izišao iz tih 
konfuznih osjećaja. Slika Madone u purpuru mi je 
pred očima. 


Sve ima svoju svrhu, ljubav također 

Banja Luka, 24. IX. 1915. -18 g. i 9 mj. 

Držim olovku u ruci. Ispustim je. Padne na zem¬ 
lju. Odvrnem dugme, električna svjetiljka se upali. 
Ima li ikakva smisla da se pitam postoji li olovka, po¬ 
stoji li gravitacija, postoji li svjetlo. Nema. Trebamo 
samo zalaziti u njihovu bit i tražiti im smisao. 

Opet tražim žensko društvo 

Banja Luka, 7. 1.1916. 19 g. 1 mj. 

Dobro znam da je ljubav prirodni zakon, jako 
vezan s finom sjetilnošću i svejedno opet tražim žen¬ 
sko društvo; delikatne razgovore vodim s Vlašićevom 
(sjećam je jučerašnjeg plesa, kažem joj da se udaje pa 
će proći lupanje srca i dr.). Gledam, skoro bih rekao 
koketiram s Oberhoferovom; (strašno mi je kod te 
riječi, prati je izraz koji kaže da je smatram za nešto 
drugo nego što sam ja, smatram je valjda skoro za 
životinju, jer tu jamačno nema ništa duševnoga, a 
odnošaj muža i žene morao bi biti duševan!) O, ne¬ 
sretna priroda. Sam se sebi rugam kad pomislim da 
bih se mogao zacopati, a uostalom to je slabost, tražiti 
žensko društvo. No što je onda priroda? To je potreb¬ 
no za uzdržavanje roda. Skoro bih rekao Jao, kad po¬ 
mislim da sam životinja. No opet vlada Veliki Smisao 
svagdje u prirodi; pa to mora da je onda dobro. Ah, 
tko bi ga znao što je dobro. Strah je tu da čovjek ne 
upadne u duševnu plitkost, u sjetilnost, a onda je i sla- 
boća grozna tražiti ženu. Zašto ona mene ne traži? 

Doduše možda to i čini prikriveno! Tako je. No sve¬ 
jedno: gledat ću koliko mognem - znam da neću uspje¬ 
ti - da se othrvam tom nagonu ljubavi. Pa inače sam i 
sebi postao nevjeran. Držao sam daje žensko odigralo 
svoju ulogu u mom životu i mislio sam da će se ono 
vječno u meni iskristalizirati, a ja tražim novi živi žen¬ 
ski ideal. Preda mnom je slika Sikstine uvijek. 

Salijetaju me pitanja o biti života i svijeta 

Banja Luka, 14.1. 1916. 19 g. 1 mj. 

Doduše meni je već dosadno ovdje. Ta, nisam 
stroj. Sviram i čitam; a cilja pred sobom nikakva ne¬ 
mam. Nema dana, mogu reći sata, kad me ne salijetaju 
pitanja o biti života i svijeta i slično. Ja faktično čvrsto, 
bar dosta teoretski, bolje reći samoživo, vjerujem, no 
ipak se svemu čudim. Tu je vani aleja, pa sunce sja, pa 
iza toga svemir, i ja živim i ovaj, te onaj. Pa to uistinu 
jest. Pa i zemlja se kreće, postoji rat, historija i to nije 
samo zamisao mašte; nego to sve opstoji, realno je. I 
uvijek se pitam što je to realno. Razum znade; no srce 
se uvijek iznenađuje. A onda kad se srce zaleti u mi¬ 
stičke predjele, osjeća čarobnu žeđ, koja je to golemi- 
ja, čim je bliža Izvoru, bolje reći slutnji Izvora; a kad se 
čovjek šeće, čudi se svemu tome. Tajna je život. 

Proživljavam neku čudnu borbu 

Banja Luka, 23.1.1916. 19 g. 1 mj. 

Htio bih biti ponizan! Silno ponizan! Svu ovu 
prirođenu oholost uništiti i ponizno težiti za istinom; 
samo zbog te same istine, a nikako ne misliti na ljude, 
što su oni uradili, što oni pročitali i biti u tom pogledu 
suvremen. Duboku, temeljnu naobrazbu tražim, a ne 
množinu pročitanih knjiga. Svejedno sam silno neza¬ 
dovoljan i žalostan. Znam da ne bi smjelo ovako biti. 
Bio sam pače na Pričesti danas; ono nekoliko časova u 
crkvi bijah sav sretan i još više, kad mogoh donekle za¬ 
roniti u ovaj misterij. No brzo iza toga nasta čuvstvo 
nezadovoljstva; možda je to zato jer proživljavam 
neku čudnu borbu, koje sam još nisam svjestan. Od 
onog oduševljenja i samosvijesti koja je bila u meni 
polako odustajem, približavam se silnim naporom 
kršćanskom poimanju i uviđam da u mnogo tome 
imam krivo. Dapače, da još nemam temeljnih filozof¬ 
skih (etičkih) principa. (Nastavak u sljedećem odlom¬ 
ku.) 

Sebe još ne poznam 

Banja Luka, 23.1.1916. 19 g. 1 mj. 

Ta, cijeli život je zagonetka, najveća sfinga, tako 
da ne mogu iz najdubljeg uvjerenja afirmativno teo¬ 
retski potvrditi, (u praksi sam dušom i tijelom katolik) 
ni najjednostavnije aksiome života. Ta možda (srce 
veli, a ne razum) je drukčije, možda je sve ostalo pre¬ 
drasuda po čemu ljudi misle i sude. Ta, toliko su naj- 
različitijih misli ljudi iznijeli. Od Krista do Nitzschea, 
Arzibasera tako u biti suprotnih, da ( čovjek ) nehotice 
misli sumnjajući i ako znade da je Krist Istina. Kao 
Kranjčević osjećam kano da je cijelo čovječanstvo 
došlo u mali mozak na sijelo. Divim se ljudima koji su 


uvjereni u svoje principe, pa makar bili i krivi... Naj¬ 
bolje je šutjeti, jer bi čovjek mogao skandalizirati duše 
koje tvrdo vjeruju. Bog bio s njima. 

Sebe još ne poznam. Znam da bih mogao kak¬ 
vom filozofskom spekulacijom doći do nemoralnih 
zaključaka i teorija za život; a nikada ne bih sam bio 
nemoralan, dapače bih prezirao i gadio se od nemo¬ 
ralnih ljudi. 

Kršćanstvo mi još nije zašlo u kvvBanja Luka, 
28.1.1916. 19g.il mj. Nekako sam u duši smiren, no 
ipak uviđam da sam silno daleko od ikoje savršenosti. 
(Mislim na relativnu savršenost i to biti bolji od svoje 
okolice). Jako me to boli. Tu si umišljam nešto na svoj 
dobar primjer i vidim da sam samo na jeziku kršćanin, 
ali na djelu ne. Kršćanstvo mi još nije zašlo u krv. 
Nema ništa težega nego biti dobar kršćanin... Tu mi 
Gusti predbacuje - s pravom - neku bezobzirnost, su¬ 
rovost. Jesam takav uistinu i nastojat ću da u duši po¬ 
stanem što nježniji, što ponizniji. Oh, Bože, samo još 
sam ne znam kako ću. Uz to uvijek kod kuće mnogo 
jedem, kasno ustajem, ne gimnasticiram. Cijeli život 
je protiv mojih želja. Slabost, slabost. Trebao bih se 
dulje moliti Bogu, da ne izgubim onu mističnu vezu s 
njim, da ga osjetim u svakoj misli, kod svakog pogleda 
i posla. A ovako se pomolim jutrom i večerom, zapra¬ 
vo misli mehanički izgovaraju svete riječi. Trebao bih 
dnevno čitati makar pola sata evanđelje, razmišljati o 
tome, pa onda u podne i za Zdravo Marijo predočiti 
sebi neke transcedentalne stvari i tako cijeli dan, cijeli 
život provoditi u tom mističnom svjetlu stvarajući od 
svoje duše remek-djelo i tražeći Istinu - Svrhu. 

Moram postajati praktičnim katolikom 

Graz, 23. III. 1916. 19 g. i 3 mj. 

Gladan sam vječno... Uvijek osjećam da je to 
nekakva slabost volje podati se ovome sjetilnom 
užitku. Čovjek ne bi trebao uopće misliti na jelo, nego 
jesti ono što mu se donese... Osjećam uvijek potrebu 
da uz običnu hranu nešto slatko pojedem. To je, 
moguće, jedna navika kao pušenje, morfium i slično. 
Gledat ću da se od ovoga s vremenom odučim... 
Moguće ovako prozaična stvar ne spada u dnevnik, no 
u mome sadašnjem životu igra ulogu. Ne radi se meni 
sada više o teoretskom kršćanstvu; već sam postao čla¬ 
nom društva i moram postajati praktičnim katolikom, 
a taj se, čini mi se, najbolje očituje u ovim svaki¬ 
dašnjim sitnicama. 

Silno sam slab čovjek... upravo sada trebam crpiti 
iz svesilne moći Euharistije 

Graz, 27. III 1916.19 g. i 3 mj. 

Od dana do dana sve više padam; svakog se časa 
osjećam slabim čovjekom; pače što mi je najgorče, to 
je da sam tzv. “Durchschnittsmensch” (prosječan čov¬ 
jek). Svakog časa osjećam kako sam prožet plićinom 
svoje okoline; da nema gotovo ništa što bi me izdizalo 
nad nju i pokazalo mi da sam individualitet, duševno 
neovisan od sredine... Silno sam slab čovjek... Malo 

sam stupio u život i već sam se iznevjerio svojim 
načelima. Ta, na jelo dosta mislim i možda se i često 
prejedem. Onda nisam najtočniji u svemu. Površan 
sam. No što je najveća muka, ne nađoh ni jednom pri¬ 
liku da prisustvujem sv. Misi. Nonsens (glupost). Tre¬ 
bao sam žrtvovati i prilika bi se našla. O, to upravo 
sada trebam duševne snage, trebam crpiti iz nepresah- 
njivog vrela Ljubavi, iz one svesilne moći Euharistije, 
koja napunja dušu rasvjetom, koja je svjetlija od dana, 
koja ju pretvara u duševno zadovoljstvo, koje miruje u 
osjećanju nečeg nepoznatog, neizmjernog. Silno, sve- 
silno bih htio opet tome Vrelu. Deus, adiuva me! 
(Bože, pomozi mi). 

Teška borba koja vječno traje - težnja za 
sjedinjenjem s Bogom 

Slov. Bistrica, 10. V. 1916.19 g. i 5 mj. 

Mnogo je prošlo u ovo zadnje vrijeme kroz 
moju glavu. Tu je ona borba proti tijelu, ono nastojan¬ 
je da se umom dignem nad sve ovo i da se sjedinim s 
prirodom, pa s Bogom. Teška je borba koja vječno tra¬ 
je. 

Sjetilnost me muči... 

SI. Bistrica, 4. VI. 1916.19 g. i 6mj. 

Duša mi se kvari. Sjetilnost me muči; one naj¬ 
brutalnije misli me svaki čas spopadaju. 

Boj svjetla i mraka 

Slov. Bistrica, 12. VI. 1916.19 g. i 6mj. 

Čovječja duša - pa i najkatoličkijeg čovjeka - 
nije jednostavna i primitivna. U njoj uvijek traje boj 
“svjetla i mraka” (Nazor: Pjesni Ijuvene) i mnogo je 
mučniji posao u svojoj duši braniti osvojeno kršćan¬ 
stvo negoli se uspeti na taj vrh. 

U dubini čovječje duše egoizam 

Slov. Bistrica, 19. VII. 1916. 19 g. i 7 mj. 

Tišina nijema... Tako sam i ja sada miran. Sve 
bih se dugo i dugo molio; s bolju u duši samo da mi 
Onaj gore iščupa iz srca sve što me veže sa vremeni- 
tošću; sav onaj brutalni egoizam, koji uvijek na sebe 
misli; oh, siromašni su ljudi, koji ne mogu biti osamlje¬ 
ni. U vrtlogu života se prilijepi ono blato, da čovjek 
neopazice počne živjeti u tom vremenitom. Teško je 
biti bogat; tu je nužnost dati drugome sve, ne samo to, 
nego se mi moramo veseliti kada nekome nešto daje¬ 
mo, pa makar onaj bio i bezobrazan... A onda ja dad- 
nem, a u dubini je još onaj egoizam, koji žali, koji se 
ljuti na onoga što je iskao i.t.d. Zaista grozno. Cijela 
duševna zgrada se ruši, pada i praši... 

Život je sjena, jedna realna hipoteza 

Slov. Bistrica, 19. VII. 1916. 19 g. i 7 mj. 

Onda je tu ljubav; mladić se okreće za djevoj¬ 
kom, a ona se pretvara kano da ne gleda. Sve se miče, 
živi, vrije - svuda je život; a ja u ovoj ljetnoj prirodi, pu¬ 
noj plodova, kano kakav stari filistar (malograđanin) 
ljutim se na one koji zatraže koju krunu ili u obijesti 
galame. 


Oh, Bože, Bože, iščupaj sve to iz mene, pa stvori 
od mene čovjeka, a ne žabu, koja uvijek gmiže u ovo¬ 
me blatu. Kad pomislim, daje ovaj život samo sjena, 
jedna realna hipoteza, i ništa više, to se sebi najviše 
čudim. Kad na večer legnem, pa se zadubim u ono 
sivo, tamno, pa mi se učini da uopće ništa u meni 
nema, pa sve više i više u ono ronim i svukuda tražim. I 
ništa ne mogu naći. Sve je neodređeno; a sam ne 
znam, bez ikakve misli je tu ona silna želja za kruhom, 
za onom malom Hostijom. Ništa ne znam tada, sav ra¬ 
zum spava, a moja bi usta, sva moja nutarnjost bi htje¬ 
la Hostiju da se s njom spoji. 

Daleko sam od savršenosti, 
gadno blato visi još na meni 

Slov. Bistrica, 19. VII. 1916. 19 g. i 7 mj. 

Skoro će meni ispit, no uvijek vidim, kako sam 
daleko od savršenosti. Uvijek nastojim biti gospoda¬ 
rom situacije oko mene; želim upoznavati ljude i gle¬ 
dati njihove čine, kano da se mene to tiče, a katkada se 
u me ušulja neki mali strah, strah pred ispitom. Koja li 
slabost kad pomislim kolike su generacije umrle, a da 
se za njih ne zna, a mene prođe jeza. Blato, gadno bla¬ 
to visi još na meni. Trebat ću još dugo posla dok ga 
operem. Ta zašto sam takav; kad pomislim da će i 
smrt doći i ovo tijelo strunuti, a ono što ćutim besvje¬ 
sno, ono tamno, duševno koje jedva osjećam, postati 
ogromno veliko, puno svjetla i perspektive, te zapre¬ 
mati cijeli prostor. 

Želim vječno uživati u religiji, pa ne ide 

Miirzzuschlag, 15. VIII. 1916.19 g. i 8 mj. 

Bol, bol, bol. Ili sam bolestan, ili je to opet po¬ 
manjkanje društva da se ne mogu od srca nasmijati. 
Bio bih sav sretan kad bih mogao poput malena djete¬ 
ta plakati, ili biti veseo i oduševljen za kakve mlade¬ 
načke ideale. Uvijek me muči problem života: zgadi 
mi se gledajući u ovaj, a uza sve napore želim vječno 
uživati u religiji pa ne ide. Rano sam ustao, otišao na 
Pričest i nastojao sam se zadubiti u taj misterij. Čini 
mi se da sam dosta duboko zaronio u sama sebe i u 
onaj svijet. Ne, nisam vidio sve, no kano da sam osjetio 
kano u nekoj magli one zakone, ono nešto koje pok¬ 
reće sve, pa iza toga Madonu s Djetetom, a uz to Ono 
još veće, koje sve skupa što sam osjetio ujedinjuje u 
Hostiji. 

Duševno nezadovoljstvo, osjećaj slabosti, 
dezorijentacije 

Miirzzuschlag, 15. VIII. 1916.19 g. i 8 mj. 

Uviđam svoju slabost, svoju ovisnost. Čudim se 
kako sam nekada mogao biti oduševljen za umjetnost 
i slično. Kano da je to bilo samo zavaravanje samoga 
sebe. Život je više od svega, a ja živjeti ne znam i ne 
nalazim sreće u životu. Eto, tražim zadovoljstvo. Kad 
bih pomislio na neki rad, na stvaranje jednog umjet¬ 
ničkog djela koje god vrste, dođe mi pomisao da to 
nije ništa. Čovjek je u stvaranju, to je kano precjenji¬ 
vanje samoga sebe, dok je on u istinu grozno skučen, 

vezan za društvo i što je najgore za svoj genus. (Nasta¬ 
vak u sljedećem odlomku.) 

Sve me vuče da vidim lijepo žensko lice... 
sve mije upitnik 

Murzzuschlag, 15. VIII. 1916. 19 g. i 8 mj. 

Koliko bih se rado odavao ljubavi uviđajući da 
ona služi raširenju ljudi, koliko si dana poduzmem ne 
pogledati djevojku, samo da me ne bi snašla misao 
oplođivanja, to me opet sve vuče da vidim lijepo lice i 
da govorim s njom. I to me grozno muči. Znam da mi 
ni žena neće dati zadovoljstvo, a opet me neka vulkan¬ 
ska sila tjera k njoj. Ono što mi se gadi kod drugih, ovi¬ 
snost od drugih u pogledu cigareta, vidim na sebi. 
Zgražam se kad slušam kako kolege sjetilno govore o 
ženskim, a zaista je u dnu duše moje ono isto. Osjećam 
kao Whitmann onu želju za sjedinjenjem s djevojkom. 
Gadim se sam sebi, ne znam ništa, sve mi je upitnik. 
Bilo bi još toga za reći u pogledu moje iskrenosti. 
Malo sam nenaravan i.t.d. No moram naći ženskoga 
društva, pa ću možda opet naći oduševljenja za život i 
umjetnost, pa će mi možebit i nestati one sjetilne mi¬ 
sli. Bol, bol, bol me obuzeo ljut i crn. 

Glad za istinom 

Murzzuschlag, 26. VIII. 1916. 19 g. i 8 mj. 

Vječna je borba: vječna glad u meni. Uvijek 
tražim istinu. Veselim se kad otkrijem kakvu novu mi¬ 
sao. Da, ogromno je to veselje. Samo što ih ne nala¬ 
zim. - Svakako je najzanimljivija sredina u kojoj 
živim. Najradije bih sve nazvao prosjacima, i to u zlom 
smislu. Cijeli dan jedan od drugoga nešto prosi; a pi¬ 
tanje cigareta zapravo pokazuje onu ogromnu slabost 
moderna čovjeka (u koje i ja - mea culpa - spadam). 
Upravo se vidi ono poniženje i onaj osjećaj slabosti 
dotičnoga koji neprestano prosi. Kod jela se potom 
vidi onaj ogromni egoizam, kako svaki zagrabi bez ob¬ 
zira na drugoga. Pa tipovi kao W. koji u svoj kaplar¬ 
skoj djetinjoj taštini zaustavljaju kolegu što ne poz¬ 
dravlja. Doduše ni ja nisam bolji... (Nastavak u slje¬ 
dećem odlomku.) 

Mogao bih skoro poginuti 

Murzzuschlag, 26. VIII. 1916.19 g. i 8 mj. 

No najvažnije pitanje za čovjeka je problem 
smrti. I ovaj me mora sada ponajviše interesirati jer 
bih za dva mjeseca već mogao biti daleko od nada ove 
zemlje. Zapravo sada vidim da mi život nema čvrste 
podloge. Sazdao sam si svoju ideologiju na budućem 
životu, na budućoj zemaljskoj sreći, pa sada ne mogu 
pojmiti da bih mogao skoro poginuti. I ova me misao 
katkada navede na pomisao da bih morao dulje misliti 
na smrt, tako da u svakom času svoga života na nju bu¬ 
dem spreman. A što je ona? Tako si predstavljam: 
odem na frontu, pogodi me kakva kugla za juriša (oh, 
Bože, na koga ću jurišati!) i ja se srušim mrtav. Tako 
su sve nade, svi ideali prestali biti, a zemlja i zvijezde 
nadalje jure. A duša? Moram prestati s pisanjem iako 
u nekim momentima vidim onaj divni prijelaz iz ovog 


grozno ograničenog svijeta u onu daleku širinu. Drugi 
put o tome. (Nastavak u sljedećem odlomku.) 

Kad mislim na prolaznost, ne mili mi se nikakav 
studij, nikakva djevojka... 

Pečuh, 22. X. 1916. 19 g. i 10 mj. 

U čovjeku je ona težnja da nešto stvara, da ga 
jedna stvar zaokupi, oko koje se, kano oko jezgre mi¬ 
nerala, sve koncentrično skuplja. A ne ovako; zažmi¬ 
rim, mislim o procesu mišljenja i tražim da zaronim u 
onaj svijet, pa tražim onaj prijelaz, razliku između 
obadva. Pa onda, gledam u ovo čudo svemira, kako to 
sve visi i juri, kako se sve miče u toj praznini, iz ničega; 
pa onda me spopane strah pred paklom. Najednom 
osjetim kako taj život nije ništa, samo prolazna faza u 
onaj trajni, pošto se je ono što uvijek u nama kuha i 
vrije oslobodilo i pošlo u onaj svijet - za sada mi se čini 
dosta tamne, no silno duboke perspektive - da tada 
nastaje ono pravo. Misleći na ovu prolaznost, ne mili 
mi se nikakav studij, nikakva literatura, nikakva dje¬ 
vojka; uopće ništa. Jedini asketski, monaški život u 
obožavanju Euharistije možda podaje zadovoljstvo. 
Drugo, čini mi se, ne. 

Kojim pravom uživati u umjetnosti 
kad toliki gladuju 

Pečuh, 22. X. 1916. 19 g. i 10 mj. 

Kako bih imao npr. veselje skupljati umjetničke 
slike i slične stvari, kad toliki svijet strašno gladuje. 
Kako bih smio željeti živjeti sam u svojoj sobici, kad 
bih time sam sebe zavarao, ne idući među svijet, gle¬ 
dajući mu muke i upoznavajući njegovu psihu. Koje 
pravo da uživam u umjetnosti i svemu tome, kad je 
borba za kruh, i život u svoj svojoj osebujnosti, sa svim 
mukama, porazima i pobjedama izvor sve poezije, 
pače i nužna potreba, ako hoćemo shvatiti ovaj život 
kao pripravu, kano jedan mučan posao, čija je nagra¬ 
da onaj Veliki. - Ne znam, moram izaći iz te dileme, 
čini se, najbolje će biti kompromis, jer jamačno je naša 
dužnost i u ovom malom skladu što se zove civilizacija, 
kultura ili drugačije raditi oko spoznaje. Možda je 
spoznaja dobra i zla, težnja za Vječnosti svrha 
čovječanstva, pa sve uz svrhu materijalnog života i 
uzdržavanje ljudi ima svaki čovjek zadaću da u svojoj 
grančici (struci) radi oko te spoznaje. Jedna struka 
više, druga manje; no, mislim da kod svake struke 
mora daje bol izvor svega; gdje toga nema, mislim da 
je plod, ako ne zao, barem uzaludan, jer nije u harmo¬ 
niji sa svrhom ovoga života. A sav rad, sve mora biti u 
harmoniji s idejom Svega. 

Kroz bol čovjek sve vidi drugačije 

Seewiesen, 17. XII. 1916. 20 g. 

Uvjeren sam da sve ima svrhu: ovaj rad, te moje 
male patnje. Kroz bol čovjek sve vidi drugačije i dublje 
razumije gorku riječ život. Tu misao potvrđuje mi 
Kempenac: “Evo, u križu se sastoji sve i u umiranju 
počiva sve.” (Nasljeduj Krista, II, gl. 12, r. 15.); i osim 
toga mnoga mjesta iz Evanđelja, kao npr.: “I govoraše 

Isus svima: Hoće li tko za mnom, neka se odrekne sa¬ 
moga sebe, neka danomice uzme svoj križ i neka ide 
za mnom.” (Lk, 9,23), te one silno dirljive riječi: 
“Reče mu Isus: Lisice imaju jazbine, ptice nebeske 
gnijezda, a Sin Čovječji nema gdje bi glavu naslonio.” 
(Lk, 9,58). 

Koliko me ove riječi sjećaju na ovo ratno doba 
gdje ljudi trpe poput Krista, a ne bi moralo biti. Sve je 
to zbog loših ljudi, koji uskraćuju noćište, koji pro¬ 
dužuju rat... 

Većina čovječanstva trpi; jednom više, drugi put 
opet manje, ali trpljenje je uvijek tu. Da njega nije, mi 
jednostavno ne bismo mogli razumjeti zašto ljudi idu 
u hramove, te studene mračne prostore, pa se mole. 
Jest, život, trpljenje, njih ovamo nesmiljeno tjera i go¬ 
vori da tijelo nije ništa i da će doći grob, pa instinktiv¬ 
no osjećaju da s tim dolazi i naplata. A baš ljudi, koji 
su trpjeli najbolje će znati što je to bol, patnja... 

I zato volim ovu sadanju generaciju, jer je trpje¬ 
la i uvidjela da je život ozbiljna stvar, a ne igračka i da 
živjeti znači ratovati. Jest, volim naše ratnike, jer su 
oni prozreli život. Nova je ovo, duboka generacija; 
život nije više onako instinktivan, umjetnost i znanost 
dobiva duboke hrane. Svemir više nije mašina što se 
bez svrhe okreće, a čovjek proizvod slučaja; no sve ima 
svoj smisao, sve je uređeno i točno izračunano. Čovjek 
stupa kroz prirodu kroz to “otvoreno čudo”, kako veli 
Carlyle, i divi se ovome svemu što ga okružuje i sveti 
ga strah spopada pred tim velikim i divnim cijelima i 
ničice pada i ponizno se moli. Ta poniznost - mistički 
cvijet - plod je ovoga rata... 

Tajne niti grijeha isprepliću se oko moderna 
društva 

Seevviesen, 17. XII. 1916. 20 g. 

Novo je to doba s novim ljudima, koji proživ- 
lj avaju veliki život. Jest, život je izvor svega; u pogledu 
na “savoir vivre” (znati živjeti) su umjetnost, znanost i 
svi ostali proizvodi ljudskog duha sporedni. Život je 
njihovo vrelo i njihova hrana; veliki ljudi su neiscrpivo 
vrelo poezije i oni su nosioci historije. A takvih ve li kih 
ljudi je bilo razmjerno mnogo, oni su stvorili kulturne 
tečevine kojima se mi koristimo. Zato sebi i svima 
stavljam memento: proživljavajmo dubok i velik život 
i svakog trenutka si budimo svjesni da mi zaista opsto¬ 
jimo i da se ne suprotstavimo ovoj harmoniji, koja vla¬ 
da u svemiru. Ovo tjelesno zapravo nije život; život je 
ono tamno, nevidljivo, puno dubine i perspektive, što 
se u odabranim časovima još više proširuje, da osjeti¬ 
mo onaj drugi svijet, one neodoljive sile koje djeluju i 
pokreću sve ovo. I upravo da što bolje mognemo zaro¬ 
niti u taj neizmjerni svemir, te uz to mnogo objektivni¬ 
je promatrati vanjski život što nas okružuje, moramo 
ubiti u nama svaku strast i težiti asketskom životu. 
Tko je barem malo pokušao ići tom cilju, vidjet će, uz 
poteškoće, svijet oko sebe u sasvim drugačijem svjet¬ 
lu, osjetit će bolje one tajne niti grijeha, koje se ispre¬ 


pliću oko moderna društva, pa se s ovim igraju kao 
mačka s mišem. Velim vam, to je jedna vel ik a istina, i 
čim je život više asketski, tim nas oni tajni glasni glaso¬ 
vi sve jače upućuju u misterij opstanka. 

Goethe je trebao Fausta poslati na frontu da 
shvati smisao života 

Seewiesen, 18. XII. 1916. 20 g. 

“Habe nun auch Philosophie, Juristerei und 
Medizin und leider auch Theologie, durchaus studiert 
mit heissem Bemuhen itd.” (Prostudirao sam također i 
filozofiju, pravo i medicinu, nažalost i teologiju sa žar¬ 
kim trudom...) (Goethe, Faust). Dragi Fauste, mogao 
si ti prostudirati još više i nikad nećeš ovim putem doći 
do sjemena koje sve drži. Faustov rad je samo rad 
mozga, koji sam po sebi mora napokon doći do spoz¬ 
naje Božanstva, ali to je više “siva teorija”. Goethe je 
trebao Fausta poslati na frontu pa bi se on jamačno 
vratio s dubljim nazorom o životu. Lako je umirati 
pomoću otrova iz starodrevne fioke; ali podnašati tje¬ 
lesne muke i uvidjeti daje rat i muka temeljna boja hi¬ 
storije i napretka, da je bol podigla milijune ljudi na 
noge i srušila prijestolja, da je bol Kristova čovještva 
pokazala temeljni smisao života i rodila Divinu Come- 
diu, to bi morao mudri Faustus uvidjeti. 

Još jednom, kad bude prošao taj rat što stvara 
velike ljude (o zlim posljedicama valja na drugom 
mjestu nešto reći), ne smijemo se zavući u svoje tople 
sobe i uz čašu vina pričati o junačkim događajima. 
Moramo si uvijek biti svjesni kratkotrajnosti življenja i 
daje to samo minimalna faza u vječnosti, pa si gledaj¬ 
mo zasladiti i ovo kratko doba asketskim životom; za- 
kunimo se poput trapista da ćemo se uvijek sami 
usavršavati, pa budimo uvjereni da ćemo stvoriti i veli¬ 
ka djela. 

Beendet am Tage von Gretchens Geburtstage 
1916.g .(Završeno na Gretin rođendan 1916. g.) 

Želim prodrijeti u misterij života 
- filozofija života me zanima 

Zingarella, 17. VI. 1917. 20 g. i 6 mj. 

Polako gine mladenačko oduševljenje. Sve više 
padam na nivo obična, slaba čovjeka. Nekad sam mi¬ 
slio da ću naučiti nekoliko jezika, a sada ne znam ni 
toliko francuski koliko sam nekada znao. Uopće, sve 
one estetske i literarne misli kano da više ne egzistira¬ 
ju; na površinu su stupila druga, etička pitanja. Filozo¬ 
fija života me najviše zanima; čitam Solovjeva (Du¬ 
hovni temelji života), Sveto pismo, Pellica i hoću da 
prodrem u misterij života. Ah, Bože moj, kako ću u 
ovaj prodrijeti kada imam odviše slabu volju pa nepre¬ 
stano griješim, osobito u jelu. 

Kritika Goetheovog Fausta koji traži rješenje 
životne zagonetke 

Monte Rasta, 17. IX. 1917. - 20 g. i 9 mj. 

Strašnih li časova kada se Duh Sveti nekuda 
povuče, pa u nutrini zavlada tama. To su oni časovi u 

kojima Faust i moderno društvo očajava, jer je izgubi¬ 
lo savez s Praizvorom. Naravno da filozofija, pravo, 
medicina i teologija ne mogu biti same sebi svrha i ne 
dovode do Istine. A i “život” (Faust!) onakav instin¬ 
ktivan isto je bezuspješan trud. Zato se i Faust napo¬ 
sljetku približava Istini čineći dobra djela kao prak¬ 
tičan čovjek. 

Predbacuje se Goetheu što je Faust izabrao 
praktično zvanje, ne nalazeći zadovoljstvo u umjetno¬ 
sti. Psihološki bi to bilo nerazumljivo. Goethe nije 
došao do pojma Božanstva, bio je neke vrsti panteist. 
Kao takav se nije mogao zadovoljiti znanošću, jer u 
kakvom logičkom savezu je ona s Panteusom? Ili dru¬ 
gim riječima: Sto je zadnji “Zašto” u pogledu na zna¬ 
nost? To panteist ne može odgovoriti. Da imitira pri¬ 
rodu, prozre ili shvati ovu?! Ali to još nije zadnji 
“Zašto” jer, kao što i Faust sam dokazuje, to samo 
sebi ne može biti svrha. Isto je tako i s umjetnošću. 
Zar može umjetnost sama sebi biti svrha? Zar jedan 
konsekventni slikar ne će baciti kist, pitajući se zašto 
slika, zašto hoće prikazivati neke ideje, možda i krv 
svoga nutarnjeg života. On ne može to raditi, jer to 
njemu godi. Napokon i ovaj samo užitak prestaje. Fa¬ 
ust dakle logično nije mogao postati umjetnik, iako je 
njegova narav umjetnička, jer Goethe nije došao do 
Boga... Apsolutno zadovoljstvo je samo u Bogu i da se 
je Goethe još dalje razvijao i došao do Boga, onda bi 
Fausta usrećila umjetnost. Istom tada bi ona dobila 
onu pravu vrijednost; istom tada bi Faust razumio 
kamo trebaju smjerati filozofija, pravo, umjetnost: ad 
ma xi mam Dei gloriam (na najveću Božju slavu). Da je 
Faust postao benediktinac, gdje se gaji hieratična 
(sveta) umjetnost, ili da je napokon postao dubok reli¬ 
giozan umjetnik ili tzv. “Kunstliebhaber” koji djeluju 
u svijetu, a uživa u umjetnosti, jer je ona neko pred¬ 
vorje k nebesima, gdje je sve izvanredno lijepo, Faust 
III. dio bi bio istom pravo rješenje koje bi čovjeka i li¬ 
terarno zadovoljilo. 

Težnja za Bogom i savršenijim životom 

St. Gregorio, 27.1. 1918. 21 g. i 1 mj. 

Život je težak; težim za apstinencijom (odrican¬ 
jem), pa ne ide tako lako. Nastojim da se odučim zaju- 
tarka i popodnevnog jela. Spavam već nekoliko dana 
na zemlji i kušat ću da ustajem ranije nego obično (ba¬ 
rem oko 6 h) pa da se mogu više sam s Bogom pozaba¬ 
viti. Odviše govorim, suviše sam u društvu, slab sam u 
patnji. Kada naša pukovnija ode gore u “Stellung”, ja¬ 
vit ću se drage volje da odem s njima i da se malo pri- 
viknem na dočekivanje smrti. Gospode pomozi! 

Započeti preporođeni život u duhu 
novospoznatog katolicizma 

Odluke za život nakon završetka rata 
Fonzaso, 5. II. 1918. 21 g. i 2 mj. 

Izišao je proglas po kojemu bih mogao dobiti 
tromjesečni dopust za nastavak studija. Strah me je 
toga. Bojim se gladi i držim da se neću moći posvema 


posvetiti studiju. Gledat ću ponizno vršiti Božju volju, 
da ne budem odviše pohlepan za znanjem i da radim 
toliko, koliko mogu. Nauka ne smije biti sama sebi 
svrhom, ona mora da uza svu ljepotu, koju sama u sebi 
krije pridonese nešto Kraljevstvu Božjem na zemlji. 
Mislim zato da uza svu ljubav k svojoj struci, svaki čov¬ 
jek mora socijalno živjeti, potpomagati one koji trpe. 
Jer nauka je produkt trpljenja; tehnika olakšava čov¬ 
jeku materijalne nezgode, a umjetnost promatra mu¬ 
kotrpni život ljudi i povlači idejne konsekvencije... 

Mislim kao đak raditi u društvu Sv. Vinka - in¬ 
ternacionalna religiozna pozadina - i u «Hrvatskoj» 
(katoličko društvo hrvatskih studenata u Beču), nacio¬ 
nalna religiozna pozadina. Nastojati valja da samo dva 
puta dnevno jedem, tako sam materijalno slobodan. 
Iz principa ne jesti u ostalo vrijeme, pa makar netko i 
ponudio. Na svladavanje tijela ne smijem zaboraviti. 
Tvrd ležaj, rano ustajati, katkad strogo postiti, tako da 
u svakom momentu mogu raditi sa svojim tijelom što 
je meni volja. 

Njega zdravlja i tjelesne ljepote isto je važna... 
Nova generacija mora biti zdrava, vesela, lijepa. Ono 
što je ružno posljedica je grijeha. Zato se treba čovjek 
svladavati i njegovanje zdravlja i ljepote smatrati kao 
sredstvo da sebe svlada i da ojača volju. 

Boga nikada zaboraviti! Težiti neprestano za 
ujedinjenjem s njime. Svaki dan - ponajbolje zoru - 
upotrijebiti jedino za razmišljanje, molitvu i to po 
mogućnosti u blizini Euharistije ili kod sv. Mise. Taj 
sat mora biti izvor dana, u tome satu valja čovjek zabo¬ 
raviti na cijeli svijet, izgubiti sve brige svijeta, svu ner¬ 
vozu života, biti miran kao u kolijevci. U tome satu se 
moraju stvarati planovi za budući dan, tu se svladava 
sva slabost. 

Bilo bi grozno, kada ovaj rat ne bi imao nikakve 
duševne koristi za me! Ne smijem onako živjeti, kao 
što sam prije rata živio, moram započeti novi prepo¬ 
rođeni život u duhu novo spoznatog katolicizma. Jedi¬ 
ni Gospodin neka mi pomogne, jer čovjek sam iz sebe 
ne može ništa! 

Svladavanje neumjerenosti u jelu 

Casara Bolzano, 14. II. 1918 21 g. i 2 mj. 

Društvo: rakija, vino, dim, nije društvo za me... 
Bože, pomozi mi da svladam samoga sebe. 

Casara Bolzano, 20. II. 1918. 21 g. i 2 mj. 

Odvratno je gledati čovjeka proždrljiva; čovje¬ 
ka, koji bi cio dan jeo! Moram se čuvati proždrljivosti, 
jer je to moja velika slabost. Dosta bi bilo jednom 
dnevno jesti! Kod prve prilike pokušat ću. 

Kritika svojih postupaka 

Beč, 9. IV. 1918. 21 g. i 4 mj. 

Život je sve... a meni prijeti opasnost, da opet 
zagreznem u širi teoretski život knjiga. Idem sutra na 
sv. Pričest da opet upijem snage za borbu. Ovih zad¬ 
njih dana sam dosta popustio. Bio sam polijen, neu- 

redno sam jeo, malo se molio, nimalo trpio, ljutio se, 
bio i poškrt... i izgubio zato vezu s Onim... 

Nema ništa velebnijega od kršćanske obitelji. 
Onaj duh, koji vlada među članovima, ona iskrenost, 
jednostavnost u najpožrtvovnijim (inače komplicira¬ 
nim) djelima prožeta je neopisivom duševnošću. 
Češće mislim na obitelj Jović (hrvatska katolička obi¬ 
telj iz Banje Luke iz koje su potekla dva isusovca). 

Bolje je umrijeti negoli biti mekušac, igra strasti 

Fontana Secca, 28. V.1918. 21 g. i 5 mj. 

Slab sam... Iz dana u dan padam.... Bože pomo- 
zi, daj mi milost da postanem bezuvjetni gospodar ti¬ 
jela. Bolje je umrijeti, negoli biti mekušac, igra strasti. 
Svibanjska Kraljica neka mi oprosti što na Nju tako ri¬ 
jetko mislim. Bože, Bože, više mističnog svijeta! 

Bože, kada ću zemljom stupati pročišćen?! 

Rozalte blizu Belluna, 23. VIII. 1918. 21 g. i 8 mj. 

Zaljubljeni čovječe: slanina, sočni kruh, mnogo, 
mnogo žderi, siši sok nek se sve cijedi niz grlo i napun- 
ja trbuh! Život! Smisao svega! Hoćeš da budeš dobar, 
da sjajiš kud prolaziš, a da si rob svog vječno gladnog 
želuca, koji sve traži nešto snažno i sočno. Sutra ćeš 
umrijeti, čovječe. Umrijeti! Da, i komis i špek i sve 
drugo će još tu biti i ležati na stolu i tebe ne će biti, ni 
tvog trbuha i kao da nisi ništa; gledaj da Ti duh bude 
slobodan, da trbuh izgubi vlast nad tobom, kukavico 
jedna! Bože, daj mi urnebesnu snagu, da sve svoje 
strasti skupim u šaku, da ih zahvatim desnicom rukom 
i topovskom snagom hitnem o stijenu, da se kao staklo 
razbiju i razlete na sve strane. Bože, Bože, kada ću to 
moći, kada ću zemljom stupati pročišćen. Pomozi mi 
Bože, jer je bolje ne živjeti, nego tako živjeti. 

Memento mori (sjeti se da ćeš umrijeti) - slanina 
u kutu vreba. Tko veli da je post glupost, taj ne zna 
ništa. Bez posta nema pravoga duševnog života. Čov¬ 
jek onda nema sam nad sobom autoritet. A to je glav¬ 
no. Daj mi Bože silnu volju, pa makar bio gol i bos, jer 
ako sam već na svijetu, svejedno je da li imam zvijezdu 
pod vratom ili da mi proviruju košulje na laktu, glavno 
je veliko ja, sloboda duha, koja se ni smrti ne boji, a 
ostalo je sve sporedno. 

Čovjek se gadi samom sebi zbog svojih 
neukroćenih strasti 

Cidalchis kraj Tolmezza, 10. X. 1918. 21 g. i 10 mj. 

Poredak mora biti u svemu. Trpljenje je podlo¬ 
ga životu... Apstinencija (odricanje) je put k Bogu, a 
trpljenje, koje uslijed ove nastaje, mora pojačati ener¬ 
gije života i stvarati od nas snažne ljude, ne samo u 


etičkom pogledu, nego ljude potpune za život: učenja¬ 
ke, radnike itd. Apstinencija ne samo da nije zapreka 
naučnom radu, nego mora i da je baza ovome. Danas 
mije tako snažna volja, da te nazore provedem u prak¬ 
su - jer zaista čovjek se gadi samom sebi zbog svojih 
neukroćenih strasti. 

Pozitivan duhovni ishod boravka u ratu na fronti 

Pod konac rata pisao je Ivan ocu s fronte ove 
znamenite riječi: 

Zahvalan sam Bogu što sam sudjelovao u ratu, 
jer me je rat naučio mnogomu što ne bih nikada inače 
spoznao. Želim živo da opet postanem slobodan i da 
uskladim svoj život prema onome što sam spoznao da 
je pravo. (Pismo ocu s fronte 23. VIII. 1917.) 

U menije plamen za beskrajnim visinama 

Beč, 12. V. 1920. 23 g. i 5 mj. 

Duševno sam najproduktivniji kada svladavam 
otpore ili kada trpim. Do sada sam trpio i svladavao 
otpore (rat, glad), jer me je Providnost postavila u taj 
položaj. Tada sam rado trpio. No nisam se još dovinuo 
do te visine da svojevoljno izaberem put savršeniji: put 
trpljenja. Ako svoj život pravo analiziram, to ne 
trošim mnogo više energije za svladavanje samoga 
sebe, nego li recimo obični liberalci. Popeo sam se na 
stanovitu visinu i sada me sila ustrajnosti na ovoj drži. 
Ali, u meni je plamen za beskrajnim visinama; žar za 
nepomućenim grljenjem Sina i Oca i Duha, a do toga 
se dolazi samo discipliniranim, taktičkim svladavan¬ 
jem samoga sebe. Ne bi li bilo moguće ne misliti nika¬ 
da na jelo, ne zasititi se sasvim kod ručka, spavati 
samo 6 sati, primati dnevno Sv. Pričest, gimnasticirati 
dnevno i uza sav gubitak energije, koji se u ovo utroši, 
učiti sistematski još jedno 10 sati dnevno i postati u 
znanosti čovjek vrstan. Sv. Katarino Sienska, moli se 
da dobijem željeznu volju! 

Stvoriti si studijem snažnu bazu 
da u praksi ne podlegnem križu 

Zagreb, 14. X. 1920. 23 g. i 10 mj. 

Materijalno mi možda u životu ne će nikada 
tako dobro ići. Sve mi ide po želji. Mogu se svake 
večeri tuširati, ležati na čistu podu, ustati u 5 ujutro, 
otići na sv. Misu i često primiti presv. Euharistiju. 
Hrane imam dovoljno, mesa nikada, odijelo mi nije 
poderano, kragni uvijek čisti. Sve, dakle, što mi tijelo 
zahtijeva, imam. Obitelj čovjeku, dakle, daje najjače 
sredstvo da uzmogne biti duševno krepak. Problem 
križa mogu sada teoretski studirati i dao Bog da si 
sada stvorim tako snažnu bazu, da u praksi ne podle¬ 
gnem križu. 


Kateheze o ostalim temama iz života Ivana Merza 
nastavljaju se u 2. svesku Materijala. 

KVIZ TOMBOLA 

ZA UPOZANAVANJE ŽIVOTA I MISLI IVANA MERZA 


S namjerom da bi se vjeroučenici 
što bolje upoznali s likom Ivana Merza, 
te njegovim životom i mislima, pre¬ 
dlažemo metodu koju smo nazvali »Kviz 
Tombola«. Donosimo dvije cjeline, od¬ 
nosno materijal za dva kviza. U prvom 
kvizu obrađuje se život Ivana Merza. Tu 
su pitanja i odgovori. Vjeroučitelj ili vodi¬ 
telj ima pred sobom i pitanja i točne od¬ 
govore s odgovarajućim rednim brojem. 
Vjeroučenici imaju samo odgovore 
također s odgovarajućim rednim bro¬ 
jem. Kad vjeroučitelj postavi pitanje 
učenici traže točan odgovor. Tko misli 
da je našao točan odgovor diže ruku i 
kad mu vjeroučitelj dopusti da može go¬ 
voriti mora najprije reći broj . Onaj koji 
ima pravi odgovor, što vjeroučitelj lako 
provjeri na svom listiću, na poziv vje¬ 
roučitelja pročita točan odgovor. 

Izvlačenje pitanja može se obaviti 
na razne načine: može ih vjeroučitelj 
sam izvlačiti ili netko od vjeroučenika. 
Može to učiniti i onaj koji je imao točan 
odgovor, ili je pobijedio, itd. Odgovore 
koje vjeroučenici imaju pred sobom 
mogu dobiti na dva načina. Ili već ispisa¬ 
ne na malo većem kartonu, koje potom 
prekrivaju s posebnim papirnatim prekri- 
vačima nakon točnog odgovora, ili ih 
imaju na pojedinačnim karticama (što je 
za neke praktičnije), i kad nađu točan 
odgovor samo preokrenu karticu, ili je 
dadu vjeroučitelji (ili je stave u prikladnu 
posudu). To je što se tiče prvog kviza, tj. 
života Ivana Merza. 

Za upoznavanje njegovih misli i bo¬ 
gatstva njegove duhovnosti imamo istu 
metodu, ali s nešto drukčijom varijan¬ 
tom. Vjeroučitelj ima na svom papiru uvi¬ 
jek numeriranu jednu rečenicu Ivana 
Merza odijeljenu točkicama na dva dije¬ 


la. Vjeroučenici imaju samo drugi dio 
rečenice. Vjeroučitelj pročita prvi dio 
rečenice, i potom odmah kaže broj. Vje- 
roučenik prema rečenom broju traži dru¬ 
gi dio rečenice i odmah je pročita tako 
da se odmah čuje cijela rečenica. (Dru¬ 
ga varijanta: učenici među svojim tek¬ 
stovima traže pravilan drugi dio rečeni¬ 
ce, kao u prvom kvizu. Ova se varijanta 
može primijeniti tek kad se nekoliko puta 
kviz proigra, tj. kad im rečenice već uđu 
u uho i kad ih zapamte. Ako učenik ne 
uspijeva pogoditi tj. sastaviti točnu 
rečenicu, vjeroučitelj pročita broj koji 
vjeroučenici pronađu i potom glasno 
kompletiraju cijelu rečenicu.) Cilj je igre 
da vjeroučenici što bolje upoznaju i asi¬ 
miliraju misli Ivana Merza. 

Iskustvo je pokazalo da kroz ovak¬ 
vu vrst igre s natjecateljskim karakterom 
vjeroučenici veoma brzo uče i usvajaju 
ponuđene im sadržaje. Čak i sred¬ 
njoškolci rado prihvaćaju ovakvu meto¬ 
du učenja. 

Kao što vjeroučitelj može lako 
uočiti, ovakva metoda veoma se 
uspješno može upotrijebiti i za druge na¬ 
stavne vjeronaučne jedinice. 

Na sljedećim stranicama dajemo 
već gotova pitanja i odgovore kako za 
vjeroučitelja tako i za vjeroučenike. Po¬ 
trebno je listove samo fotokopirati i po¬ 
tom izrezati i nalijepiti na čvršći karton i 
igra, tj. učenje, može početi! 

U sljedećim svescima Materijala o 
Ivanu Merzu nastavit ćemo donositi tek¬ 
stove ostalih skupina njegovih misli pri¬ 
kazane na isti način. Vjeroučitelj ih osim 
toga može i sam sastaviti iz ponuđenih 
materijala. 

«KVIZ-TOMBOLA» O ŽIVOTU IVANA MERZA 


Pitanja i odgovori za voditelja 

Dolje navedena pitanja i odgovore vjeroučitelj ili voditelj treba izrezati i zajedno nalije¬ 
piti na kartončiće da se lakše mogu izmiješati. Nakon dobivenog odgovora od vjeroučenika 
preko rednog broja koji je naveden ispred pitanja i odgovora, vjeroučitelj treba provjeriti 
točnost odgovora. 


1. Gdje je rođen Ivan Merz? 
1. U Banjoj Luci. 


2. Kada je rođen Ivan Merz? 
2.16. prosinca 1896. g. 


3. Kako su se zvali roditelji Ivana Merza? 

3. Mavro i Terezija. 

4. Što je bio po zanimanju Ivanov otac? 

4. Austrijski oficir i šef željezničkog 
kolodvora u Banjoj Luci. 


5. Koliko ima u prijepisu Dnevnik Ivana 
Merza koji je počeo pisati u gimanziji? 

5. - 800 stranica. 


6. Kako se zvao profesor iz gimnazije koji 
je najviše utjecao pozitivno i odgojno na 
Ivana Merza? 

6. Prof. Ljubomir Maraković. 


7. Kojeg datuma i s koliko godina je Ivan 
položio zavjet čistoće do braka u čast 
Blaženoj Djevici Mariji? 

7. Na blagdan Bezgrešnog Začeća BDM 

8. XII. 1915.g. sa 19 godina. 

8. Koliko je Ivan Merz naučio jezika s 
kojima se služio tijekom života? 

8. Deset jezika! 


9. Koje godine je Ivan položio maturu? 

9. 1914. godine. 

10. Kamo je Ivan pošao nakon mature? 

10. U vojnu akademiju u Bečko Novo 
Mjesto. 


11. Koliko je Ivan ostao u Vojnoj 
Akademiji? 

11. Samo tri mjeseca! 


12. Gdje i kada Ivan započinje studij 
prava i književnosti? 

12. U Beču 1915. god. 


13. Što je Ivana posebno zanimalo u 
gimnaziji? 

13. Književnost i umjetnost. 

14. Čime se Ivan bavio u slobodno 
vrijeme kao srednjoškolac? 

14. Puno je čitao dobre knjige, igrao 
tenis, vozio bicikl svirao klavir i violinu. 

15. Ivan je morao ići u vojsku na frontu u 
1. svjetskom ratu. Gdje je Ivan bio na 
fronti i kada? 

15. Na talijanskoj fronti od 1916. do 
1918. 

16. Što je Ivan doživio u ratu na fronti? 

16. Ivan se potpuno obratio Bogu nakon 
susreta s patnjom i smrću. 

17. Što je Ivan posebno čitao u ratu na 
fronti? 

17. Poznatu knjižicu Nasljeduj Krista od 
Tome Kempenca. 

18. Nakon rata gdje je Ivan boravio i što 
je radio? 

18. U bosanskom rudniku Maslovare bio 
je vojni zapovjednik. 


19. Kada i gdje Ivan nastavlja studij? 

19. U Beču od 1919. do 1920. 

20. Gdje i kada u Francuskoj Ivan 
nastavlja i završava studij? 

20. U Parizu od 1920. do 1922. god. 


21. Na kojem učilištu je Merz u Parizu 
studirao? 

21. Na Sorboni i Katoličkom institutu. 


22. Koju je čuvenu misao Ivan pisao 
svojoj majci iz Pariza? 

22. Katolička vjera je moje životno 
zvanje. 


23. Kada Ivan Merz dolazi u Zagreb i 
koliko u njemu živi? 

23. Dolazi 1922. i živi do 1928.g. - šest 
godina. 

24. Što je Ivan bio po zanimanju? 

24. Profesor francuskog jezika na 
Nadbiskupskoj gimnaziji u Zagrebu. 


25. Ivan je postigao doktorat na 
sveučilištu u Zagrebu 1923. Kako mu se 
zvala doktorska radnja ili disertacija? 

25. Utjecaj liturgije na francuske pisce. 


26. Ivan je bio suosnivač jedne katoličke 
organizacije za mladež. Kako se zvala? 

26. Hrvatski orlovski savez! 


27. Što je Ivan dao Hrvatskom orlovskom 
savezu i kako se to zvalo? 

27. Dao je lozinku «Zrtva Euharistija 
Apostolat.» 


28. Čije je ideje Ivan širio u našu 
katoličku javnost i u Orlovski savez? 

28. Ideje Papinske Katoličke Akcije. 

29. Šta je to Papinska Katolička akcija? 

29. Suradnja laika u apostolatu Crkve. 


30. Kako se zove crkva u Zagrebu u koju 
je Ivan išao svaki dan na misu i na 
Pričest? 

30. Bazilika Srca Isusova. 


31. Ivan je napisao puno članaka i 
brošura. Kako se zove njegov prvi 
članak? 

31. Novo doba. 


32. Kad su Ivana pitali zašto voli Crkvu 
što je odgovorio? 

32. Jer u Crkvi vidim jasnu sliku 
Spasitelja i Boga Isusa sa svim njegovim 
savršenstvima. 

33. Što je Ivan odgovorio kad su ga u 
anketi pitali zašto voli Papu? 

33. Jer u njemu pod prilikama čovjeka 
vidim Boga svoga i Gospoda svoga. 

34. Ivan je veoma štovao Gospu Lurdsku. 
Kako se zove brošura koju je o njoj 
napisao? 

34. Najnovija čudesa u Lurdu! 


35. Što je Ivan obavljao svake godine? 

35. Duhovne vježbe. 

36. Što je Ivan zapisivao u duhovnim 
vježbama’ 

36. Odluke kojih se vjerno pridržavao. 

37. Ivan je želio postati svetac. Kako je to 
uspio? 

37. Svladavao je svoje strasti i vršio 
dobra djela. 


38. S koliko godina i kada je Ivan učinio 
vječni zavjet čistoće? 

38. Učinio gaje 8.XII.1923. i imao je 27 
godina. 


39. Kako se zvao Ivanov duhovnik i koju 
je knjigu o Ivanu napisao: 

39. Josip Vrbanek: Vitez Kristov Ivan 
Merz 


40. Ivan je sastavio sam svoj nadgrobni 
natpis. Navedi prvu rečenicu. 

40. Život mije bio Krist a smrt dobitak. 


41. Ivan je bio štovatelj Srca Isusova pa je 
i u testamentu to naglasio. Kako glasi 
rečenica? 

41. Očekujem milosrđe Gospodinovo i 
vječno posjedovanje Srca Isusova. 

42. Navedi dvije važne knjige sa izborom 
Ivanovih najljepših tekstova i misli. 

42. Put k suncu i Plamen za visinama. 


43. Kojeg dana i godine je Ivan prešao u 
vječni život, tj. umro? 

43.10. svibnja 1928. god. 

44. Gdje se danas nalazi grob Ivana 
Merza? 

44. U Bazilici Srca Isusova u Zagrebu. 

45. Što su napisali na vijencu mladi iz 
Vinkovaca kad su ga donijeli Ivanu na 
grob? 

45. Hvala ti orle Kristov što si nam 
pokazao put k suncu. 

46. Kako je Papa nazvao Ivana kad je 
prvi puta došao u Zagreb 1994. godine? 

46. Istaknuti laik u svjedočenju 
Evanđelja. 


47. Kako se zvala suradnica Ivana Merza 
u apostolatu? 

47. Marica Stanković. 

48. Marica Stanković je djelomično 
ostvarila ideju Ivana Merza da se osnuje 
civilni red, tj. sekularni institut. Kako se 
on danas zove? 

48. Suradnice Krista Kralja. 


49. Kako se zvala djevojka i odakle je bila, 
koja je čudesno ozdravila na grobu Ivana 
Merza i čije je ozdravljenje priznao 
Vatikan za Merčev proces? 

49. Anica Ercegović iz Gr duše kraj Sunje. 


50. Kada je i gdje proglašen dekret o 
herojskim krepostima Ivana Merza čime 
je završio najvažniji dio njegova postupka 
za beatifikaciju? 

50. U Vatikanu 5. srpnja 2002. 

«KVIZ-TOMBOLA» O ŽIVOTU IVANA MERZA 


Odgovori za učenike - sudionike kviza 

Ove odgovore, podijeljene u skupine prema broju sudionika kviza, treba izrezati i 
nalijepiti na kartončiće ili na veći dio papira-kartona . 


1 . 

U Banjoj Luci. 

2 . 

16. prosinca 1896. 

3. 

Mavro i Terezija. 

4. 

Austrijski oficir i šef želj. 
kolodvora u Banja Luci. 

5. 

800 stranica. 


6 . 

Prof. Ljubomir 
Maraković. 


7. 

Na blagdan Bezgrešnog 
Začeća 8. XII. 1915.g. 
sa 19 godina. 

8 . 

Deset jezika. 

9. 

1914. godine. 


10 . 

U vojnu akademiju u 
Bečko Novo Mjesto. 

11 . 

Samo tri mjeseca! 

12 . 

U Beču 1915. god. 

13. 

Književnost i umjetnost. 

14. 

Puno je čitao dobre knjige, 
igrao tenis, vozio bicikl 
svirao klavir i violinu. 


15. 

Na talijanskoj fronti od 
1916. do 1918. 


16. 

Ivan se potpuno obratio 
Bogu nakon susreta sa 
patnjom i smrću. 


17. 

Knjigu Nasljeduj Krista 
od Tome Kempenca. 


18. 

U bosanskom rudniku 
Maslovare bio je vojni 
zapovjednik. 

19. 

U Beču od 1919. do 1920. 


20 . 

U Parizu od 1920. do 
1922. god. 

21 . 

Na Sorboni i Katoličkom 
institutu. 


22 . 

Katolička vjera je moje 
životno zvanje. 

23. 

Dolazi 1922. i živi je šest 
godina do 1928.g. 


24. 

Bio je profesor francuskog 
jezika na Nadbiskupskoj 
gimnaziji u Zagrebu. 

25. 

Utjecaj liturgije na 
francuske književnike. 


33. 42. 

Jer u Papi pod prilikama Put k suncu i Plamen za 
čovjeka vidim Boga svoga i visinama. 

Gospoda svoga. 


26. 34 43. 

Hrvatski orlovski savez! Najnovija čudesa u jn sv iK n j a 1928 20 d 

Lurdu! ' J ’ s * 


27. 

Dao je lozinku «Žrtva 
Euharistija Apostolat.» 


35. 

Duhovne vježbe. 


44. 

U Bazilici Srca Isusova u 
Zagrebu. 


36. 

2 g Odluke kojih se vjerno 

Ideje Papinske Katoličke pridržavao. 

Akcije. 


45. 

Hvala ti orle Kristov što 
si nam pokazao put k 
suncu. 


29. 

37. 

Svladavao je svoje strasti 
i vršio dobra djela. 

46. 

Suradnja laika u 

Istaknuti laik u 

apostolatu Crkve. 


svjedočenju Evanđelja. 

30. 

38. 

Učinio gaje 8.XII.1923. a 
imao je 27 godina. 

47. 


Marica Stankovič. 

Bazilika Srca Isusova. 

39. 


Josip Vrbanek: Vitez 
Kristov Ivan Merz 

48. 

31. 


Suradnice Krista Kralja. 

Novo doba. 

40. 


32. 

Život mije bio Krist a 
smrt dobitak. 

49. 

Anica Ercegovič iz 

32. Jer u Crkvi vidim 

41. 

Graduse kod Sunje. 

jasnu sliku Spasitelja i 

Očekujem milosrđe 


Boga Isusa sa svim 

Gospodinovo i vječno 

50. 

njegovim savršenstvima. 

posjedovanje Srca 

5. srpnja 2002. u 


Isusova. 

Vatikanu. 

«KVIZ-TOMBOLA» - MISLI IVANA MERZA br. 1 
Za voditelja 

Ove rečenice jesu misli Ivana Merza; odijeljene su točkicama u dva dijela. Namijenje¬ 
ne su za vjeroučitelja-voditelja kviza koji ih treba izrezati i nalijepiti na kartončiće. Učenici 
imaju druge kartončiće samo s drugim dijelom rečenice. Voditelj čita prvi dio rečenice i na¬ 
kon toga odmah kaže redni broj. Učenici prema broju koji su čuli, traže drugi dio rečenice i 
tko ga nađe odmah ga pročita tako da se rečenica čuje odmah u cijelosti. Nakon nekoliko 
puta odigranog kviza na ovaj način, kad su učenici upoznali Ivanove misli, može se primi¬ 
jeniti metoda iz kviza o životu I. Merza, tj. da voditelj ne kaže broj nego samo prvi dio rečeni¬ 
ce, a učenici traže ispravan odgovor. Pomoć u traženju točnog odgovora uvijek daje redni 
broj koji ima i voditelj i sudionici kviza na svojim listićima. 


1. Za mladih dana želio sam vruće 

... da srca drugih svojim prožmem srcem, 
da svijetlim narodima. 

2 . Život nije uživanje, 

...nego žrtva. 

3. Život mora da nam je žrtva, 

...da mnogo lijepoga ne gleda. 

4. Ne protivimo se harmoniji, 

... koja vlada u svemiru. 

5. Život je kratka teška kušnja i tko ovu 
preboli, 

... stupa u život pun sjaja i boja. 

6 . B 0 I, patnja, pogled na tolike tisuće 
iznakaženih, mrtvih i ispaćenih ljudi pere 
sa čovjeka sve prolazno 

... i velikom mu energijom sugerira 
smisao života. 

7. Najviše me zanima filozofija života. 
Hoću da prodrem 

... u misterij života. 

8 . Ima li čovjek ovdje pravo na sreću? 

Zar nije ovaj svijet - svijet rada i muke, i 
kako se čovjek pokaže u tom radu,... 
dobiva nagradu na drugom svijetu, koji je 
vječan. 

9. Religiozni život, misao na Vječnost, 
Smrt, Ljubav,... to je nešto veliko. 


10. Proći će i roditelji i sve će izgledati 
kao san, dok i ja ne zađem u tamnu, 
groznu ulicu. Ne, nije tamna ni grozna, 

... nego svijetla, puna nadnaravnog sjaja. 
Tamo se slavi Resurrectio - Uskrsnuće. 

11. Uistinu, kad se čovjek zavuče u 
samoću, u tamu, sav realni svijet 

... čini mu se snom. 

12 . Čovjek tada osjeća daje duševni 
svijet, svijet noći i molitve, 

... realniji od svega što vidljivo postoji. 
Treba težiti samo za tim. 

13.Iskreno govoreći, ja se ne bojim smrti, 
... ta tamo gore je ono pravo carstvo. 

14. Najvažnije je pitanje za čovjeka 
... problem smrti. 

15. Najednom osjetim kako je taj život 
... samo prolazna faza u onaj trajni. 

16. Misleći na ovu prolaznost, ne mili mi 
se uopće ništa. Jedini asketski, monaški 
život... u obožavanju Euharistije možda 
daje zadovoljstvo. 

17. Moramo uvijek biti svjesni 
kratkotrajnosti življenja 

... i da je ono samo minimalna faza 
vječnosti. 

18. Trebamo nastojati zasladiti i ovo 
kratko doba 

... asketskim životom. 

19. Gdje nema Tebe, Bože, 

...tamo nema ni veselja. 

20. Za nas je dika probijati se kroz život 
... i gomilati blago za onaj veliki život. 

21. Kada top grune, mislim da mi 
propovijeda sv. Franjo: 

... Došljaci smo i putnici! 

22. Kad će konačno doći vrijeme kad 
neće više biti ... nikakvog grijeha? 

23. Kad ćemo vidjeti uskrsnulog Jaganjca 
... i sjaj njegove vječno lijepe Majke. 

24. Kada ćemo biti ujedinjeni u pjevanju 
nebeskih korova, kada ćemo se izgubiti 
...u vječnom pjevanju Sanctus, Sanctus, 
Sanctus, obavijenom božanskim sjajem? 

25. U našem je tijelu zakon, 

... sasvim drugačiji od onoga koji je u 
našoj duši. 


26. Odricanje i Euharistija su putovi 
... koji nas onamo vode. 

27. Pričest nam daje neizmjerni užitak 
... i pretvara naše tijelo u božanski bitak. 

28. Valja sav svijet zaboraviti 

... i sve sile koncentrirati u radu za Isusa. 


29. Valja iščeznuti sa zemlje, izgorjeti, da 
zaista uđem sa što više bližnjih onamo ... 
gdje nas čeka, Otac, Sin, Blažena Djevica 
Marija u Duhu Svetomu, apostoli, 
mučenici, anđeli, djevice, - svi oni 
beskrajni svjetovi Apokalipse. 


30. U ovome leži filozofija sreće: 

... valja postaviti težište svih naših želja u 
onaj svijet. 


31. Valja sebe posve zaboraviti radeći za 
... Našega Gospodina Isusa Krista koji je 
jedini vječan. 

32. Ako naime vjerujemo u apsolutno 
Božanstvo, 

... tada nema slučaja (Lk. 12,1-8). 

33. Znamo da je ovaj život vrlo kratka 
faza i 

...da ćemo zatim biti u vječnome nebu. 

34. Budimo junački, žrtvujmo sekundu 
ovoga života 

... da uđemo u beskonačno nebo. 

35. Upotrijebimo sve naše energije 

... da spasimo naše duše i što više duša 
naših bližnjih. 

36. Znadeš da me je život na sveučilištu u 
Beču, onda rat, studij i napokon Lurd 

... potpuno uvjerio u istinitost katoličke 
vjere. 

37. Zato se cijeli moj život 

... kreće oko Krista Gospodina. 


38. Katolička je vjera 

... moje životno zvanje i mora to biti 

svakom čovjeku bez iznimke. 


39. Ovaj je život samo 

... kratka priprava za vječnost. 

40. Treba sve sile ovoga života 
usredotočiti prema životu 

... koji slijedi nakon boravka na zemlji. 

«KVIZ-TOMBOLA» - MISLI IVANA MERZA br. 1 

Odgovori za učenike - sudionike kviza 

Ove odgovore, podijeljene u skupine prema broju sudionika kviza, treba izrezati i 
nalijepiti na kartončiće ili na veći dio papira-kartona . 


1 . 8 . 14 . 

... da srca drugih ... dobiva nagradu na ... problem smrti, 
svojim prožmem srcem, drugom svijetu, koji je 
da svijetlim narodima. vječan. 

15 . 

... samo prolazna faza 

2. 9. u ona j trajni. 

...nego žrtva. ••• to je nešto veliko. 


3 . 

...da mnogo lijepoga ne 
gleda. 


4 . 

... koja vlada u 
svemiru. 


10 . 

... nego svijetla, puna 
nadnaravnog sjaja. 
Tamo se slavi 
Resur-rectio - 
Uskrsnuće. 


11 . 


16 . 

... u obožavanju 
Euharistije možda daje 
zadovoljstvo. 


17 . 

... i daje ono samo 
minimalna faza 
vječnosti. 


5 . 

... stupa u život pun 
sjaja i boja. 


6 . 

... i velikom mu 
energijom sugerira 
smisao života. 


... čini mu se snom. 


12 . 

... realniji od svega što 
vidljivo postoji. Treba 
težiti samo za tim. 


18 . 

... asketskim 
životom. 


19 . 

...tamo nema ni veselja. 


7 . 

... u misterij života. 


13 . 

... ta tamo gore je ono 
pravo carstvo. 


20 . 

... i gomilati blago za 
onaj veliki život. 

21 . 

... Došljaci smo i 
putnici! 


22 . 

... nikakvog grijeha? 


23. 

... i sjaj njegove vječno 
lijepe Majke. 


24. 

...u vječnom pjevanju 
Sanctus, Sanctus, 
Sanctus, obavijenom 
božanskim sjajem? 


25. 

... sasvim drugačiji od 
onoga koji je u našoj 
duši. 


26. 

... koji nas onamo vode. 


28. 

... i sve sile 

koncentrirati u radu za 
Isusa. 


29. 

... gdje nas čeka, Otac, 
Sin, Blažena Djevica 
Marija u Duhu 
Svetomu, apostoli, 
mučenici, anđeli, 
djevice, - svi oni 
beskrajni svjetovi 
Apokalipse. 


30. 

... valja postaviti težište 
svih naših želja u onaj 
svijet. 


31. 

... Našega Gospodina 
Isusa Krista koji je 
jedini vječan. 


32. 

... tada nema slučaja 
(Lk. 12,1-8). 


34. 

... da uđemo u 
beskonačno nebo. 


35. 

... da spasimo naše 
duše i što više duša 
naših bližnjih. 


36. 

... potpuno uvjerio u 
istinitost katoličke 
vjere. 


37. 

... kreče oko Krista 
Gospodina. 


38. 

... moje životno zvanje i 
mora to biti svakom 
čovjeku bez iznimke. 


39. 

... kratka priprava za 
vječnost. 


40. 

... koji slijedi nakon 
boravka na zemlji. 


27. 33. 

... i pretvara naše tijelo ...da čemo zatim biti u 
u božanski bitak. vječnome nebu. 

